title: কামাল হাসান

text: বিশ্ববিখ্যাত টাইম ম্যাগাজিন কর্তৃক নির্বাচিত সেরা ১০০ ছবির তালিকায় কামাল হাসান অভিনীত নায়াগন (১৯৮৭ সালে মুক্তিপ্রাপ্ত তামিল ভাষার চলচ্চিত্র) ছবিটি রয়েছে। এ পর্যন্ত তাঁর অভিনীত সাতটি ছবি বিদেশি ভাষার ছবির ক্যাটাগরিতে একাডেমি পুরস্কার (অস্কার) মনোনয়নের জন্য পাঠানো হয়। একজন ভারতীয় অভিনেতার জন্য এটা সর্বোচ্চ। কামাল হাসান সাগর (১৯৮৫, হিন্দি) ছবিতে রাজা চরিত্রে অভিনয় করে শ্রেষ্ঠ অভিনেতা ও শ্রেষ্ঠ পার্শ্ব-অভিনেতার ফিল্ম ফেয়ার অ্যাওয়ার্ড লাভ করেন। এ ছাড়া কামাল হাসান অপূর্ব সাগোধারারগাল (১৯৮৯, তামিল) ছবিতে তিনটি, মাইকেল মাধান কামারাজান (১৯৯১, তামিল) ছবিতে চারটি এবং দসাবতারম (২০০৮, তামিল) ছবিতে ১০টি ভিন্ন ভিন্ন চরিত্রে অভিনয় করেন। ১৯৮০ সালে মুক্তি পায় বেকারত্ব নিয়ে সাড়া জাগানো তামিল চলচ্চিত্র ভারুমায়িন নিরাম ছিভাপ্পু যেখানে কামাল রঙ্গন নামের এক শিক্ষিত বেকার তরুণের চরিত্রে অভিনয় করেন , ছবিটি বানিয়েছিলেন খ্যাতনামা পরিচালক কে. বলচন্দ । এছাড়াও তিনি পি. ভারতীরাজার '১৬ ভায়াথিনিলে' (১৯৭৭, তামিল) এ প্রতিবন্ধী 'ছাপ্পানি' এর চরিত্র, ছিগাপ্পু রোজাক্কাল (১৯৭৮, তামিল) এ মানসিক রোগী নারী বিদ্বেষী দীলিপের চরিত্র এবং টিক টিক টিক (১৯৮১, তামিল) এ এক ফটোগ্রাফারের চরিত্রে অভিনয় করে প্রশংসা কুড়ান । কামালের প্রথম হিন্দি ছবি ছিল 'এক দুজে কে লিয়ে' (১৯৮১), যেটি ছিল ব্যাপক ব্যবসাসফল । এছাড়া ১৯৭৫ এর তামিল চলচ্চিত্র অপূর্ব রাগাঙ্গাল যেখানে তিনি তার চেয়ে বয়স্ক এক নারীর প্রেমে পড়েন, ওরু উধাপ্পু কান ছিমিত্তুগিরাধু (১৯৭৬, তামিল), ১৯৭৭ এর আভারগাল (তামিল), ১৯৭৮ এর ইলামাই উঞ্জাল আদুকিরাথু (তামিল) এবং আভাল আপ্পাদিথান (তামিল), ১৯৮০ এর উল্লাসা পারাভাইগাল (তামিল), ১৯৮২ এর মুনড্রাম পিরাই (তামিল), ১৯৮৫ এর কাক্কী ছাট্টাই (তামিল), ১৯৯৪ এর নাম্মাভার (তামিল), ১৯৯৬ এর আভভাই শানমুগি (যেখানে তিনি নারী চরিত্রে অভিনয় করেছিলেন, তামিল), ২০০৩ এর আনবে ছিভাম (যেটি নাস্তিকবাদ ও মানবতাবাদ নিয়ে তৈরী, তামিল), ২০০৯ এর উন্নাইপোল ওরুভান (হিন্দি চলচ্চিত্র 'এ ওইনেসডে' এর পুনঃনির্মাণ যেটি ২০০৮ এ মুক্তি পেয়েছিল, তামিল), জঙ্গীবাদ নিয়ে নির্মিত বিশ্বরুপম (২০১৩, তামিল) তার অভিনীত গুরুত্বপূর্ণ চলচ্চিত্র । কামাল অভিনীত হিন্দি চলচ্চিত্রগুলোর মধ্যে জনপ্রিয় হয়েছিল ১৯৮৩ এর 'সাদমা' যেটি ছিল '৮২ এর তামিল চলচ্চিত্র মুনড্রাম পিরাই এর পুনঃনির্মাণ, '৮১ এর 'এক দুজে কে লিয়ে', 'সনম তেরি কসম' (১৯৮২), '৮৫ এ মুক্তি পাওয়া 'সাগর' এবং 'গিরাফতার' ।


title: বাংলাদেশের চলচ্চিত্র

text:
গত তিন বছরের মতো ২০১১ সালেও চলচ্চিত্রশিল্প ছিল শাকিব খাননির্ভর। ২০১১ সালে শাকিব অভিনীত মোট ১৩টি ছবি মুক্তি পায়। এর মধ্যে সুপারহিট ছিল তোর কারণে বেঁচে আছি, মাটির ঠিকানা, মনের জ্বালা, টাইগার নাম্বার ওয়ান ও প্রিয়া আমার জান ছবিগুলো। তবে শাকিবের অন্য ছবিগুলো ব্যবসা করতে পারেনি।
নায়িকাদের মধ্যে সবচেয়ে বেশি ছবি মুক্তি পেয়েছে অপু বিশ্বাসের। মোট ১১টি ছবির মধ্যে ব্যবসাসফল ছবির তালিকায় জায়গা করে নিয়েছে তোর কারণে বেঁচে আছি, মনের জ্বালা ও প্রিয়া আমার জান।মারুফের ব্যস্ততাও ছিল চোখে পড়ার মতো। এ বছর তাঁর ব্যবসাসফল ছবি ছিল এক টাকার ছেলে কোটি টাকার মেয়ে। অপুর পরই নায়িকাদের মধ্যে যাঁর নাম সবার আগে উঠে এসেছিল, তিনি সাহারা। বছরের অন্যতম সেরা ব্যবসাসফল ছবি টাইগার নাম্বার ওয়ান-এ অভিনয় করেছিলেন তিনি। ইমন ব্যস্ত ছিলেন চলচ্চিত্র নিয়েই। এ বছর ইমনের ছবিগুলোর মধ্যেগার্মেন্টস কন্যা আলোচিত ছবি হিসেবেই উঠে আসে।
২০১১ সালটা নিপুণেরও কেটেছে ভালোভাবেই। বছরের সেরা ব্যবসাসফল ছবি ও মোটামুটিভাবে সফল দুটি ছবি টাইগার নাম্বার ওয়ান ও বস নাম্বার ওয়ান দিয়ে নিপুণ সেরা নায়িকাদের দৌড়ে টিকে যান ভালোভাবেই। চলচ্চিত্রের পাশাপাশি মডেলিংয়ে নিজেকে প্রতিষ্ঠিত করেছেন নিরব। ২০১১ সালেই তিনি হাতে পেয়েছেন চারটি ছবি। নতুনদের মধ্যে নিরব নির্মাতাদের দৃষ্টিও কেড়েছেন সফলভাবে। পূর্ণিমা বছরের শুরুতে ভালোভাবেই ব্যস্ত সময় পার করেছিলেন। বছরের দ্বিতীয় সেরা ব্যবসাসফল ছবি মাটির ঠিকানা উপহার দেন তিনি। এরপর ইমপ্রেস টেলিফিল্মসের তিনটি ছবি একসঙ্গে হাতে নিয়ে বেশ আলোচনায় ছিলেন। এর বাইরে ২০১১ সালের সর্বাধিক ছবির অভিনেতা ছিলেন মিশা সওদাগর। ২০১১ সালেই তিনি প্রবল প্রতিদ্বন্দ্বিতা করে শিল্পী সমিতির সাধারণ সম্পাদক পদে নির্বাচিত হয়েছেন। এ বছর ৩৫টি বাণিজ্যিক ধারার ছবির মধ্যে মিশার অভিনীত ছিল মোট ২১টি।


title: যশ চোপড়া

text: যশ চোপড়া কাজ শুরু করেন সহকারী পরিচালক হিসেবে আই এস জোহর এবং বি আর চোপড়ার সাথে। ১৯৫৯ সালে মুক্তি পায় তাঁর পরিচালিত প্রথম ছবি ‘ধুল কা ফুল’। পরবর্তী সময়ে ‘ওয়াক্ত’, ‘ইত্তেফাক’, ‘দিওয়ার’, ‘কালা পাথর’, ‘সিলসিলা’, ‘চাঁদনি’, ‘ডর’, ‘দিল তো পাগল হ্যায়’, ‘বীর-জারা’ ছাড়াও মোট ২২টি ছবি পরিচালনা করেন তিনি। যশ রাজ পরিচালিত সর্বশেষ চলচ্চিত্র "যাব তাক হ্যায় জান"। এটির প্রধান তিনটি চরিত্রে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। ছবিটি নির্মাণ শুরু করার আগেই ঘোষণা দেন; এটি তাঁর পরিচালিত সর্বশেষ চলচ্চিত্র। এবং ছবিটি নির্মাণ সম্পূর্ণ হওয়ার পর তিনি গত ২১ আগস্ট, ২০১২-এ মৃত্যুবরণ করেন।


title: পশ্চিমবঙ্গ

text: ১৯৯০-এর দশকের মধ্যভাগে ভারত সরকারের অর্থনৈতিক সংস্কার এবং ২০০০ সালে সংস্কারপন্থী নতুন মুখ্যমন্ত্রী বুদ্ধদেব ভট্টাচার্যের নির্বাচনের পর রাজ্যের অর্থনৈতিক উন্নতি ত্বরান্বিত হয়। বর্তমানে রাজ্যের বিভিন্ন অংশে ছোটোবড়ো বেশ কয়েকটি সশস্ত্র জঙ্গিহানার ঘটনা ঘটেছে। আবার শিল্পায়নের জন্য জমি অধিগ্রহণকে কেন্দ্র করে প্রশাসনের সঙ্গে স্থানীয় অধিবাসীদের একাধিক সংঘর্ষের ঘটনাও ঘটেছে।


title: কর্ণাটকের জেলাগুলির তালিকা

text: ১৯৫৬ খ্রীষ্টাব্দে কর্ণাটক রাজ্য তার বর্তমান আকার লাভ করে। সেই সময়ে ভূতপূর্ব মহীশূর ও কুর্গ রাজ্যের সঙ্গে বম্বে, হায়দ্রাবাদ ও মাদ্রাজ রাজ্যের কন্নড়ভাষী জেলাগুলোকে যুক্ত করে এই নতুন রাজ্যের সৃষ্টি হয়। মহীশূর রাজ্যে দশটি জেলা ছিল: ব্যাঙ্গালোর, কোলার, টুমাকুরু, মাণ্ড্য, মহীশূর, হাসান, চিকমাগালুর, শিমোগা ও চিত্রদুর্গ্। ১৯৫৩ খ্রীঃ মাদ্রাজের উত্তরের জেলাগুলো থেকে অন্ধ্রপ্রদেশ রাজ্য গঠনের সময়ে বেল্লারি জেলা মাদ্রাজ থেকে মহীশূর রাজ্যে স্থানান্তরিত হয়। কুর্গ রাজ্য একটি জেলায় পরিবর্তিত হয়। দক্ষিণ কানাড়া জেলা আসে মাদ্রাজ থেকে; উত্তর কানাড়া, ধারওয়াড়, বেলগাউম ও বিজাপুর জেলা আসে বম্বে থেকে; এবং বিদর, গুলবর্গা ও রায়চুর জেলা আসে হায়দ্রাবাদ থেকে। কর্ণাটক রাজ্যের বর্তমান নামকরণ হয় ১৯৭৩ খ্রীঃ।


title: দেশীয় রাজ্য

text: ১৯৪৭ সালে ভারতের স্বাধীনতার সময় সরকারিভাবে ৫৬৫টি দেশীয় রাজ্য ভারতজুড়ে অবস্থিত ছিল। এগুলোর মধ্যে মাত্র ২১টির বাস্তবিক সরকার ছিল যার মধ্যে চারটি ছিল বৃহত্তম। এগুলো হল হায়দ্রাবাদ, মহিশুর, বরোদা এবং জম্মু ও কাশ্মির। ১৯৪৭ থেকে ১৯৪৯ সালের মধ্যে এসব রাজ্য নবগঠিত স্বাধীন রাষ্ট্র ভারত ও পাকিস্তানের সাথে একীভূত হয়ে যায়। একীভূত প্রক্রিয়া অধিকাংশ ক্ষেত্রে শান্তিপূর্ণ ছিল। জম্মু ও কাশ্মির এবং হায়দ্রাবাদের ক্ষেত্রে ব্যতিক্রম হয়। সকল রাজাদের এরপর পেনশন দেয়া হয়। প্রায় দুইশতের মত রাজ্যের মোট এলাকা ২৫ বর্গ কিলোমিটারেরও (১০ বর্গ মাইল) কম ছিল।


title: পশ্চিমবঙ্গ

text: বাংলা সরকারের অধীনে ১৮৬৪ সালে পশ্চিমবঙ্গে বন সংরক্ষণের কাজ চালু করা হয়।পশ্চিমবঙ্গ বেসরকারি বন (সংশোধন) আইন,১৯৫৪-এর সাথে সাথে পশ্চিমবঙ্গ ভূস্বত্ত অধিগ্রহণ আইন,১৯৫৩ এবং ১৯৫৫ সালে জমিদারি প্রথা বিলোপ করা এবং চা বাগানের উদ্ধৃত জমির পুনর্গ্রহন বিধিবদ্ধ হওয়ার ফলে এই রাজ্যে বনাঞ্চল বৃদ্ধি পেয়েছে।উপরের বিষয়গুলির পূর্বেকারদুটি ঘটনার উল্লেখ প্রয়োজন,যেমন ১৯৫০ সালে কোচবিহার রাজ্য পশ্চিমবঙ্গে অন্তর্ভুক্ত হওয়া এবং রাজ্যের যথাযথ পুনর্গঠন,বিহারের পূর্বতন মানভূম জেলার কিছু অংশ ১৯৪৬ সালের ১ নভেম্বর পশ্চিমবঙ্গে অন্তর্ভুক্তির ফলে পুরুলিয়া জেলা সৃষ্টি হওয়া,বর্তমানে পশ্চিমবঙ্গ রাজ্য উত্তরে হিমালয় থেকে দক্ষিণে বঙ্গোপসাগর পর্যন্ত বিস্তৃত।এই রাজ্য ২১ ডিগ্রি ২০ মিনিট উত্তর এবং ২৭ ডিগ্রি ৩২ মিনিট উত্তর অক্ষাংশ এবং ৮৪ডিগ্রি ৫০ মিনিট এবং ৮৯ ডিগ্রি ৫২ মিনিট পূর্ব দ্রাঘিমাংশের মধ্যবর্তী স্থানে অবস্থিত এবং ৮৮,৭৪২ বর্গ কিলোমিটার ভৌগোলিক অঞ্চল জুড়ে রয়েছে।পাঁচটি রাজ্য সিকিম,অসম,বিহার,ঝাড়খণ্ড এবং উড়িষ্যা এবং তিনটি দেশ ভুটান, নেপাল এবং বাংলাদেশ পশ্চিমবঙ্গকে ঘিরে রয়েছে।উত্তরে সিকিম,উত্তরপূর্বে ভুটান,পূর্বে অসম এবং বাংলাদেশ,পশ্চিমে নেপাল,বিহার এবং ঝাড়খণ্ড এবং দক্ষিণ পশ্চিমে ঝাড়খণ্ড ও উড়িষ্যা অবস্থিত। বর্তমানে এই রাজ্যে নথিভুক্ত মোট বনাঞ্চলের পরিমান হল ১১,৮৭৯ বর্গ কিলোমিটার,যার মধ্যে ৭,০৪৪ বর্গ কিলোমিটার অঞ্চল সংরক্ষিত বনাঞ্চল,৩৭৭২ বর্গ কিলোমিটার সুরক্ষিত বনাঞ্চল এবং ১০৫৩ বর্গকিলোমিটার শ্রেণীভুক্ত বিহীন সরকারি বনাঞ্চল,যা এই রাজ্যের ভৌগোলিক অঞ্চলের ১৩.৩৮ শতাংশ জুড়ে রয়েছে।বিগত চার দশকে এই রাজ্যে বিভিন্ন কারণে প্রশাসনিক পরিকাঠামোতে আমূল পরিবর্তন ঘটেছে।স্বাভাবিকভাবেই বর্তমান সময়ের প্রশাসনিক প্রয়োজন অনুসারে সামগ্রিকভাবে বনাঞ্চল এবং বন্যপ্রাণী ব্যবস্থাপনার ক্ষেত্রে বিভিন্ন কৃষি জলবায়ু অঞ্চলে বনাঞ্চল ব্যবস্থাপনায় অংশগ্রহণের ক্ষেত্রে সুসংহতকরণ এবং বৃহৎ আকারে এই রাজ্যের বনাঞ্চল বিহীন অংশে সামাজিক/খামার/নগর বনাঞ্চলের প্রয়োগ সাধন ঘটেছে।বৃহৎ আকারে বনজ ফসল উৎপাদন ,পরিবেশ-বান্ধব নতুন পর্যটন কেন্দ্র গঠন ,উৎপাদন ও বনজ দ্রব্য বিপণন এবং এই ধরণের সহায়ক কাজকর্মের জন্য ১৯৭৪ সালে ওয়েস্ট বেঙ্গল ফরেস্ট ডেভেলপমেন্ট কর্পোরেশন লিমিটেড আত্মপ্রকাশ করে।বিভিন্ন পর্যায়ে ওয়েস্ট বেঙ্গল ফরেস্ট ডেভেলপমেন্ট কর্পোরেশন লিমিটেড-এর প্রশাসনিক কাজ বন অধিকারের ডেপুটেশনে থাকা অধিকারিকগণদ্বারা পরিচালিত হয়।


title: পশ্চিমবঙ্গের জেলা

text: ১৯৪৭ খ্রিস্টাব্দে স্বাধীনতা অর্জনের সময় ব্রিটিশ ভারতের বাংলা প্রদেশটি ধর্মীয় ভিত্তিতে দ্বিধাবিভক্ত হয়। উক্ত প্রদেশের হিন্দুপ্রধান পশ্চিমাঞ্চলটিকে নিয়ে গঠিত হয় ভারতের পশ্চিমবঙ্গ রাজ্য। ১৯৪৭ খ্রিস্টাব্দে রাজ্য প্রতিষ্ঠার সময় পশ্চিমবঙ্গ ১৪টি জেলায় বিভক্ত ছিল— বাঁকুড়া, বীরভূম, বর্ধমান, কলকাতা, দার্জিলিং, জলপাইগুড়ি, হুগলি, হাওড়া, মালদহ, মেদিনীপুর, মুর্শিদাবাদ, নদিয়া, পশ্চিম দিনাজপুর ও চব্বিশ পরগনা। বর্তমান কোচবিহার জেলা অতীতে ছিল কোচবিহার নামে এক দেশীয় রাজ্য। ১৯৪৯ খ্রিস্টাব্দের ২০ অগাস্ট এই রাজ্য সরকারিভাবে ভারতে যোগ দেয়। ওই বছর ১২ সেপ্টেম্বর প্রশাসনিক ক্ষমতার হস্তান্তর শুরু হয় এবং তা সমাপ্ত হয় ১৯৫০ খ্রিস্টাব্দের ১৯ জানুয়ারি। এরপর কোচবিহার পশ্চিমবঙ্গের একটি জেলা হিসেবে ঘোষিত হয়। ১৯৪৯ খ্রিস্টাব্দে পূর্বতন ফরাসি উপনিবেশ চন্দননগর একটি গণভোটের মাধ্যমে ভারতে যোগদানের পক্ষে মতপ্রকাশ করে। ১৯৫২ খ্রিস্টাব্দে চন্দননগর ভারতভুক্ত হয় এবং ১৯৫৪ খ্রিস্টাব্দের ২ অক্টোবর এটি পশ্চিমবঙ্গের হুগলি জেলার একটি অংশে পরিণত হয়। ১৯৫৬ খ্রিস্টব্দের রাজ্য পুনর্গঠন আইন অনুযায়ী ভাষার ভিত্তিতে ভারতীয় রাজ্যগুলির সীমানা পুনর্নির্ধারিত হয়। এই আইন বলবৎ হলে বিহারের একটি অংশ পশ্চিম দিনাজপুর জেলার সঙ্গে যুক্ত হয় এবং ১৯৫৬ খ্রিস্টাব্দের ১ নভেম্বর বিহারের মানভূম জেলার পুরুলিয়া মহকুমাটি একটি পূর্ণাঙ্গ জেলার আকারে পশ্চিমবঙ্গের অন্তর্ভুক্ত হয়।


title: সমর্পিত ও বিজিত প্রদেশসমূহ

text: "সমর্পিত ও বিজিত প্রদেশসমূহ" ব্রিটিশ ভারতে কোম্পানির শাসনকালে বেঙ্গল প্রেসিডেন্সির একটি অংশ ছিল। নতুন অধিকৃত অঞ্চলগুলির থেকে প্রেসিডেন্সির রাজধানী কলকাতার দূরত্ব বেশি হওয়ায় প্রশাসনিক কাজে অসুবিধা হচ্ছিল। এই কারণে কিছু সাময়িক ব্যবস্থা গ্রহণ করা হয়েছিল। কিন্তু তা কার্যকর না হওয়ায়। ১৮৩১ সা;এ এই অঞ্চলের জন্য একটি স্বাধীন রাজস্ব বোর্ড এবং একটি পৃথক সদর দেওয়ানি ও নিজামৎ আদালত (প্রধান দেওয়ানি ও ফৌজদারি আদালত) গঠিত হয়। ১৮৩৩ সালে ব্রিটিশ পার্লামেন্টে একটি আইন পাস হয়। এই আইন বলে "সমর্পিত ও বিজিত প্রদেশসমূহ" নিয়ে আগ্রা প্রেসিডেন্সি গঠিত হয়। নতুন প্রেসিডেন্সির জন্য একজন নতুন গভর্নরও নিযুক্ত হন। যদিও এই পরিকল্পনা কার্যকর করা হয়নি। তাই ১৮৩৫ সালে ব্রিটিশ পার্লামেন্টে আরেকটি আইন পাস করে এই অঞ্চলটিকে উত্তরপশ্চিম প্রদেশ নামে চিহ্নিত করা হয় এবং এই প্রদেশের জন্য একজন লেফট্যানেন্ট-গভর্নরের পদ সৃষ্টি করা হয়। প্রথম লেফট্যানেন্ট-গভর্নর চার্লস মেটক্যাফে ১৮৩৬ সালে নিযুক্ত হন।


title: ভারতের প্রস্তাবিত রাজ্য ও কেন্দ্রশাসিত অঞ্চল

text: ১৯৭১ সালের ২৫ জানুয়ারি হিমাচল প্রদেশ পূর্ণ রাজ্যের স্বীকৃতি পায়। এই বছর মণিপুর, মেঘালয় ও ত্রিপুরাও পূর্ণ রাজ্য ঘোষিত হয়। ১৯৭২ সালের ২১ জানুয়ারি রাজতান্ত্রিক রাষ্ট্র সিক্কিম ভারতের অন্তর্ভুক্ত হয় এবং ১৯৭৫ সালের ২৬ এপ্রিল তা ভারতের রাজ্যের মর্যাদা পায়। ১৯৮৭ সালের ২০ ফেব্রুয়ারি অরুণাচল প্রদেশ ও মিজোরাম রাজ্য ঘোষিত হয়। ওই বছরই ৩০ মে গোয়া রাজ্য ঘোষিত হয় এবং গোয়ার উত্তরে দমন ও দিউ কেন্দ্রশাসিত অঞ্চল ঘোষিত হয়।


title: দক্ষিণ ভারতের ইতিহাস

text:
১৯৪৭ সালের ১৫ অগস্ট পূর্বতন ব্রিটিশ ভারত পাকিস্তান ও ভারত অধিরাজ্যে বিভক্ত হয়ে স্বাধীনতা অর্জন করে। ১৯৪৭-৫০ মধ্যবর্তী সময়কালে একাধিক দেশীয় রাজ্য ভারতীয় প্রজাতন্ত্রের অন্তর্ভুক্ত হয়। এর ফলে দক্ষিণ ভারতে একাধিক নতুন রাজ্যের উদ্ভব হয়। ব্রিটিশ দক্ষিণ ভারতের মাদ্রাজ প্রেসিডেন্সি এবং দেশীয় রাজ্য বঙ্গনপল্লি, পুদুকোট্টাই ও সন্দুর নিয়ে গঠিত হয় মাদ্রাজ রাজ্য। মাদ্রাজ রাজ্যটিই হয় দক্ষিণ ভারতের বৃহত্তম রাজ্য। অন্যান্য যে রাজ্যগুলি গঠিত হয়, সেগুলি হল কুর্গ রাজ্য (ব্রিটিশ ভারতের পূর্বতন কুর্গ প্রদেশ), মহীশূর রাজ্য (পূর্বতন দেশীয় রাজ্য মহীশূর) ও সংযুক্ত ত্রিবাঙ্কুর-কোচিন রাজ্য (পূর্বতন দেশীয় রাজ্য ত্রিবাঙ্কুর ও কোচিন)। পূর্বতন দেশীয় রাজ্য হায়দ্রাবাদ নিয়ে হায়দ্রাবাদ রাজ্য গঠিত হয় এবং বোম্বাই প্রেসিডেন্সি পরিণত হয় বোম্বাই রাজ্যে।
১৯৫৩ সালে মাদ্রাজ রাজ্যের উত্তরাংশের তেলুগু-ভাষী জেলাগুলিকে নিয়ে ভারতের প্রথম ভাষাভিত্তিক রাজ্য করার চাপ আসতে থাকে নেহেরু সরকারের উপর। ১৯৫৩ সালের ১ অক্টোবর, মাদ্রাজ রাজ্যের উত্তরাংশের জেলাগুলিকে নিয়ে গঠিত হয় অন্ধ্র রাজ্য। এই রাজ্যের রাজধানী হয় কুর্নুল। এর পরই রাজ্যপুনর্গঠনের দাবিটি জোরালো হয়ে ওঠে এবং জাতীয় স্তরে রাজ্য পুনর্গঠন কমিশন স্থাপিত হয়। এই কমিশনের সুপারিশের ভিত্তিতে ভারতীয় সংসদ ১৯৫৬ সালে রাজ্য পুনর্গঠন আইন পাস করে ভারতে ভাষাভিত্তিক রাজ্য স্থাপনে উদ্যোগী হয়। অন্ধ্র রাজ্যের নতুন নামকরণ হয় অন্ধ্রপ্রদেশ; এবং এই রাজ্যের সঙ্গে যুক্ত হয় হায়দ্রাবাদ রাজ্যের তেলুগুভাষী তেলেঙ্গানা অঞ্চলটি। কুর্গ, হায়দ্রবাদ রাজ্যের দক্ষিণ-পশ্চিম ও বোম্বাই রাজ্যের দক্ষিণাংশের কন্নড়-ভাষী জেলাগুলি মহীশূর রাজ্যের সঙ্গে যুক্ত হয়। ত্রিবাঙ্কুর-কোচিনের সঙ্গে মাদ্রাজ রাজ্যের মালাবার ও কাসারাগড় জেলাদুটি যুক্ত হয়ে গঠিত হয় নতুন মালায়লম-ভাষী রাজ্য কেরল। ১৯৫৬ সালে পর দক্ষিণ ভারতের তামিল-ভাষী অঞ্চলগুলিই মাদ্রাজ রাজ্যের অন্তর্ভুক্ত থাকে। ১৯৬৮ সালে এই রাজ্যের নতুন নামকরণ হয় তামিলনাড়ু। ১৯৭২ সালে মহীশূর রাজ্যের নতুন নাম হয় কর্ণাটক। ১৯৬১ সালে গোয়া সহ সমগ্র পর্তুগিজ ভারত ভারতীয় প্রজাতন্ত্রের অন্তর্ভুক্ত হয়। ১৯৮৭ সালে গোয়া ভারতের রাজ্যে পরিণত হয়। ১৯৫০-এর দশকেই ভারতের ফরাসি উপনিবেশগুলি ভারতীয় প্রজাতন্ত্রের অন্তর্গত হয়। দক্ষিণ ভারতের চারটি ফরাসি উপনিবেশকে একত্রিত করে পন্ডিচেরি কেন্দ্রশাসিত অঞ্চল গঠিত হয়।


title: পশ্চিমবঙ্গের ইতিহাস


text: ২০০০ সালে তিনটি নতুন রাজ্য গঠিত হয়: মধ্যপ্রদেশ ভেঙে ছত্তীসগঢ় (১ নভেম্বর, ২০০০), উত্তরপ্রদেশ ভেঙে উত্তরাঞ্চল (৯ নভেম্বর, ২০০০) (২০০৭ সালে এই রাজ্যের নাম বদলে হয় উত্তরাখণ্ড; এবং বিহার ভেঙে ঝাড়খণ্ড (১৫ নভেম্বর, ২০০০)


title: খলিলুল্লাহ খলিলি

text: খলিলি আফগানিস্তানের [[কাবুল প্রদেশ|কাবুল প্রদেশে ১৯০১ খ্রিস্টাব্দে জন্মগ্রহণ করেন এবং হাবিবুল্লাহ কালাকানি যে গ্রমে জন্মেছেন তিনিও সেখানে জন্মগ্রহণ করেন। তিনি একচেটিয়াভাবে [[ফার্সি ভাষা |ফার্সি ভাষায়]] সাহিত্য রচনা করেছেন এবং মাঝে মধ্যে তিনি [[তাজিক]] জাতীয়তাবাদ ধারণার সাথে সম্পৃক্ত ছিলেন। তিনি পশতু সাফি জাতিভুক্ত ছিলেন। তার পিতা, মিজা মুহাম্মদ হুসেইন খান, [[হাবিবুল্লাহ খান|রাজা হাবিবুল্লাহ খানের]] অর্থ মন্ত্রী ছিলেন এবং [[কাবুল]] ও [[জালালাবাদ|জালালাবাদে]] তার নিজস্ব বাসভবন ছিল, কিন্তু পরবর্তীতে তিনি পদচ্যুত হন এবং [[আমানুল্লাহ খান]], হাবিবুল্লাহ খানের পুত্র এবং উত্তরসূরী, কর্তৃক মৃত্যুদন্ড প্রদান করা হয়। তার মাতা আব্দুল কাদির খানের, আঞ্জলিক সাফি গোত্রের নেতা, কন্যা ছিলেন খলিলির বয়স যখন সাত বছর তথন তার মাতা মারা যান।


title: খলিল আল-ওয়াজির

text: ১৯৬৫ সালে খলিল আল-ওয়াজির ও ফাতাহ নেতৃবৃন্দ দামেস্কে স্থায়ী হন। এখানে প্যালেস্টাইন লিবারেশন আর্মির (পিএলএ) ব্যাপক সংখ্যক সদস্যদের কাছে থেকে সুবিধা আদায় তাদের উদ্দেশ্য ছিল। সিরিয়াপন্থি ফিলিস্তিনি নেতা ইউসুফ উরাবিকে তিন তলা থেকে ফেলে হত্যার ঘটনার পর ১৯৬৬ সালের ৯ মে খলিল আল-ওয়াজির ও ইয়াসির আরাফাতকে সিরিয়ার আসাদের প্রতি অনুগত পুলিশ গ্রেপ্তার করে। তারা ফাতাহকে উরাবির দলের সাথে ঐক্যবদ্ধ করতে বা ফাতাহ নেতাদের মধ্যে আরাফাতের বিপক্ষের বিরুদ্ধে উরাবির সমর্থন আদায় করতে চাইছিলেন। বাকবিতন্ডা শুরু হওয়ার পর এই দুর্ঘটনা ঘটে। তবে এর পূর্বেই খলিল ও আরাফাত এই স্থান ত্যাগ করেছিলেন। ফিলিস্তিনি সাংবাদিক আবুরিশের মতে উরাবি ও আসাদ ঘনিষ্ঠ বন্ধু ছিলেন এবং ঘটনা তদন্তের জন্য আসাদ একটি প্যানেলকে নিয়োগ দিয়েছিলেন। এই প্যানেল আরাফাত ও খলিলকে দোষী সাব্যস্ত করলেও রাষ্ট্রপতির ডেপুটি মহাসচিব সালাহ জাদিদ তাদের ক্ষমা করে দেন।


title: খালিদ বিন ওয়ালিদ

text:
এমেসা ইতিমধ্যে হস্তগত হয়েছিল। আবু উবাইদা ও খালিদ চেলসিসের দিকে যাত্রা করেন। কৌশলগত কারণে এটি বাইজেন্টাইনদের সবচেয়ে গুরুত্বপূর্ণ দুর্গ ছিল। এখান থেকে তারা আনাতোলিয়া, আর্মেনিয়া ও এন্টিওককে রক্ষা করতে সক্ষম ছিল। আবু উবাইদা খালিদকে সম্পূর্ণ মোবাইল গার্ড বাহিনী প্রদান করে চেলসিসের দিকে প্রেরণ করেন। কমান্ডার মেনাসের অধীনে গ্রীক সৈনিকরা এটি প্রহরা দিচ্ছিল। বলা হয় যে মেনাস সম্রাটের পর দ্বিতীয় প্রধান ব্যক্তি ছিলেন। তিনি বাইজেন্টাইনদের প্রথামাফিক কৌশল বাদ দিয়ে খালিদের মুখোমুখি হওয়ার এবং মুসলিমদের মূল বাহিনী এসে পৌছার পূর্বে অগ্রবর্তী দলকে ধ্বংস করার সিদ্ধন্ত নেন। চেলসিস থেকে ৫কিমি পূর্বে অবস্থিত হাজিরে সংঘটিত হাজিরের যুদ্ধে রোমানরা পরাজিত হয়। এই বিজয়ের পর উমর খালিদের সামরিক কৃতিত্বের প্রশংসা করেছিলেন। উমর নিম্নোক্ত কথা বলেছিলেন বলে জানা যায়:
""খালিদ সত্যিকার সেনাপতি, আল্লাহ আবু বকরের উপর রহমত করুক। তিনি মানুষকে আমার চেয়েও উত্তমরূপে চিনতে পারতেন।"".


title: খলিল আল-ওয়াজির

text: ১৯৫৪ সালে গাজায় ইয়াসির আরাফাতের সাথে তার সাক্ষাত হয়। পরবর্তীতে তিনি আরাফাতের ডান হাত হয়ে উঠেছিলেন। গাজায় থাকাকালীন সময় খলিল মিশরের মুসলিম ব্রাদারহুডের সদস্য হন। মিশরে এই সংগঠন নিষিদ্ধ ছিল তাই এর ফলে তাকে কারারুদ্ধ হতে হয়েছিল। মুক্তি পাওয়ার কয়েকমাস পরে ১৯৫৬ তিনি কায়রোতে সামরিক প্রশিক্ষণ লাভ করেন। আলেক্সান্দ্রিয়া বিশ্ববিদ্যালয়ে তিনি স্থাপত্যবিদ্যার উপরও পড়াশোনা করেছেন। তবে তিনি স্নাতক সম্পন্ন করেননি। ইসরায়েলের বিরুদ্ধে তৎপরতার জন্য ১৯৫৭ সালে খলিল পুনরায় বন্দী হয়ে সৌদি আরবে নির্বাসিত হন। সেখানে তিনি স্কুল শিক্ষক হিসেবে কাজ করেছেন। ১৯৫৯ সালে কুয়েতে যাওয়ার পরও তিনি শিক্ষকতায় ছিলেন।


title: খলিলুল্লাহ খলিলি

text:
খলিলুল্লাহ খলিলি (১৯০৭-১৯৮৭; - "খলিল্লাহ খলিলি"; অন্যান্য উচ্চারণ 'খালিলুল্লাহ", "খলিল উল্লাহ") আফগানিস্তানের বিংশ শতাব্দির প্রধানতম কবি এবং উল্লেখযোগ্য ঐতিহাসিক, কূটনৈতিক এবং দেশের বিশ্বস্ত বন্ধু।
শাস্ত্রীয় ফার্সি কবিদের মধ্যে তিনি শেষতম কবি এবং আফগাণ কবিগণের মধ্যে তিনিই প্রথম আফগান সাহিত্যে আধুনিক ফার্সি কাব্য এবং নিমাই ধরন নিয়ে আসেন। তিনি "খোরাসানি" ধরনেও অভিজ্ঞ ছিলেন এবং ফারুকী সিসতানির অনুসারী ছিলেন। আফগান কবিদের মধ্যে ইরানে একমাত্র তারই প্রচুর ভক্ত রয়েছে এবং সেখানে তার বেশকিছু নির্বাচিত ইরানি ভাষায় প্রকাশিত হয়েছে। ইরানি সাহিত্যের নামকরা সাহিত্যিক এবং বুদ্ধিজীবিগণ তার রচনাগুলোর প্রশাংসা করেছেন।
অনেকেই তাকে আফগানিস্তানের ফার্সি ভাষার সবচেয়ে উচুঁমানের সমসাময়িক কবি হিসেবে বিবেচনা করেন। তিনি ""হিরু অব খোরাসান"", আফগানিস্তানের আমির হাবিবুল্লাহ কালাকানির বিতকিত র্জীবনী, নামক জীবনী গ্রন্থের জন্যও তিনি অধিক পরিচিত।


title: খলিলুল্লাহ খলিলি

text: খলিলি ১১ বছর বয়স পর্যন্ত কাবুলে বসবাস এবং পড়ালেখা চালিয়ে যান। যখন [[হাবিবুল্লাহ খান]], আফগানিস্তানের রাজা, এর হত্যাকান্ডের পর, তার পুত্র [[আমানুল্লাহ খান]] তার পিতার শাসন ব্যবস্থা সংস্কার করেন এবং তার পিতার শাসন আমলের সময় নিয়োজিত খলিলির পিতাসহ অলেককেই গ্রেপ্তার করেন এবং মৃত্যুদন্ড প্রদান করেন।


title: খলিলুল্লাহ খলিলি

text:
খলিলুল্লাহ খলিলি বহুমুখী প্রতিভার অধিকারী কবি ছিলেন। তিনি ৩৫ কাব্যগ্রন্থ প্রকাশ করেন যার মধ্যে তার বিখ্যাত সাহিত্য কর্ম ""আসখা ওয়া হুনহা"" ("অশ্রু এবং রক্ত"), সোভিয়েত দখলদারিত্বের সময় লিখিত, এবং ""আয়ার-ই আয হোরাসান"" ("হিরু অব হোরসান")ও রয়েছে। কিছু নির্বাচিত চতুষ্পদী শ্লোক এবং সম্প্রতী প্রকাশিত “পোকা-মাকড়ের সমাবেশ”, ব্যতীত তার অধিকাংশ সাহিত্যকর্ম সর্ম্পকে ইংরেজী সাহিত্যের পাঠকগণ অবহিত ছিলেন না।[[বিষয়শ্রেণী:আফগান কবি]]
[[বিষয়শ্রেণী:আফগানিস্তান]]


title: এ কে এম আজহার উদ্দীন

text: ১৯৭১ সালের ২৬ মার্চ সকালে এ কে এম আজহার উদ্দীনের নেতৃত্বে কিশোর মজলিশের সদস্যবৃন্দ ও স্থানীয় যুবকরা সবাই লাঠি সোটা, রড প্রভৃতি নিয়ে মজলিশ প্রাঙ্গণে সমবেত হন। সবাইকে একত্রে করে মিছিল সহকারে নগরীর ওয়াপদা কলোনী, মেডিকেল কলেজ হয়ে সি.এস.ডি গোডাউন পর্যন্ত যান। পাকিস্তান সৈন্যবাহীর নৌ-পথে আসা কোন জাহাজ যাতে জেটিতে ভিড়তে না পারে, তার জন্য তারা ওয়াপদার প্রাচীর ও সি.এস.ডি’র জেটি ভেঙ্গে ফেলন। বরিশাল জেলার সংগ্রাম পরিষদের সদর দপ্তরের দায়িত্বে ছিলেন জাতীয় পরিষদের সদস্য নূরুল ইসলাম মঞ্জু এবং যুদ্ধ পরিচালনার দায়িত্বে ছিলেন বীর মুক্তিযোদ্ধা মেজর (অবঃ) এম.এ জলিল। এ কে এম আজহার উদ্দীন ও তার কিশোর মজলিশের সদস্যদের কথা শুনে মেজর(অব.) এম.এ জলিল যুদ্ধ প্রশিক্ষণের জন্য তাদের চারটি রাইফেল তুলে দিলেন। বরিশাল নগরীতে প্রথম দল হিসেবে-আলেকান্দা, রূপাতলী ও সাগরদি অঞ্চলে লড়াই করেন। রাইফেল হাতে পাওয়ার পর কিশোর মজলিশ প্রাঙ্গণে প্রথমে ২০ থেকে ২৫ জন যুবককে নিয়ে প্রশিক্ষণ শুরু করা হয়। কয়েকদিন পর মঞ্জু প্রশিক্ষণ দেখতে এসে খুশি হয়ে আরো দশটি কাঠের রাইফেল দিয়েছিলেন প্রশিক্ষণের জন্য। সেখানে তিনি যুবকদের নিয়ে গেরিলা প্রশিক্ষণ দিতেন। পরবর্তীতে জল ও স্থল পথে পাকিস্তানিবাহিনী বরিশালে প্রবেশের পর মুক্তিযোদ্ধাদের সাথে একাধিকবার সম্মুখ যুদ্ধ হয়। কিশোর মজলিশের মাধ্যমে স্থানীয় মুক্তিযোদ্ধাদের প্রশিক্ষণ দেয়ার অপরাধে তাকে একবার পাকিস্তানিদের হাতে ধরা পড়তে হয়। কৌশলে ও ভাগ্যক্রমে প্রাণে বেঁচে যান।ভাষাসংগ্রামী এ কে এম আজহার উদ্দীন ২০১৪ সালের ৮ মে, বৃহস্পতিবার বিকেল পাঁচটা ৪৫ মিনিটে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন। তিনি বেশ কিছুদিন ধরে বহুমূত্র রোগ এবং ফুসফুসের সমস্যায় ভুগছিলেন।


title: কুলতলি বিধানসভা কেন্দ্র

text: ২০০৬ সালের নির্বাচনে, এসইউসি এর জয়কৃষ্ণ হালদার কুলতলি (এসসি) কেন্দ্র থেকে জয়ী হন,তার নিকটতম প্রতিদ্বন্দ্বী সিপিআই (এম) এর রামশঙ্কর হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। এসইউসি এর প্রবোধ পুরকাইত ১৯৭৭ থেকে ২০০১ সাল পর্যন্ত কুলতলি (এসসি) কেন্দ্র থেকে জয়ী হন, ২০০১ এবং ১৯৯৬ সালে সিপিআই (এম) এর রামশঙ্কর হালদারকে পরাজিত করেন, ১৯৯১ সালে সিপিআই (এম) এর রমণী রঞ্জন দাসকে, ১৯৮৭ এবং ১৯৮২ সালে কংগ্রেসের অরবিন্দ নস্করকে এবং ১৯৭৭ সালে জনতা পার্টির আনন্দী তান্তিকে পরাজিত করেন।


title: খালিদ বিন ওয়ালিদ

text: এমেসা ও চেলসিসের তরফ থেকে এক বছরের শান্তির আবেদন করা হয়। আবু উবাইদা এই আবেদন গ্রহণ করে অন্যান্য বিজিত অঞ্চলে শাসন প্রতিষ্ঠা করায় মনোযোগী হন। তিনি হামা, মারাত আন নুমান জয় করেন। হেরাক্লিয়াসের নির্দেশনায় সম্পাদিত শান্তিচুক্তিগুলির কারণ ছিল যাতে উত্তর সিরিয়ার প্রতিরক্ষার জন্য প্রস্তুতি নেয়ার সময় পাওয়া যায়। এন্টিওকে বাহিনী গঠন করার পর হেরাক্লিয়াস তাদেরকে উত্তর সিরিয়ার কৌশলগত গুরুত্বপূর্ণ স্থানে পাঠান, বিশেষত চেলসিসের দুর্গে। শহরে বাইজেন্টাইন বাহিনীর আগমনের ফলে শান্তিচুক্তি লঙ্ঘিত হয়। এরপর আবু উবাইদা ও খালিদ এমেসার দিকে যাত্রা করেন। খালিদের অগ্রবর্তী দলের মুখোমুখি হওয়া বাইজেন্টাইন বাহিনীকে পরাজিত করা হয়। মুসলিমরা এমেসা অবরোধ করে। দুই মাস অবরোধের পর ৬৩৬ সালের মার্চে এমেসা আত্মসমর্পণ করে।


title: টেস্ট ক্রিকেট মাঠের তালিকা

text: টেস্ট ক্রিকেট মাঠের তালিকা নিম্নে দেয়া হয়েছে। ১৮৭৭ সালে প্রথম টেস্ট ক্রিকেট খেলা অস্ট্রেলিয়ায় অনুষ্ঠিত হয়েছিল যাতে অস্ট্রেলিয়া ও ইংল্যান্ড ক্রিকেট দল প্রতিদ্বন্দ্বিতা করে। ১৫ এপ্রিল, ২০১৫ তারিখ পর্যন্ত পৃথিবীর বিভিন্ন দেশে অবস্থিত ১০৭টি মাঠে ২১৫৭টি টেস্ট ম্যাচ অনুষ্ঠিত হয়। প্রথম অনুষ্ঠিত মাঠের নামানুসারে মাঠের তালিকা উল্লেখ করা হয়েছে। মার্চ, ১৮৭৭ সালে অনুষ্ঠিত অস্ট্রেলিয়া-ইংল্যান্ড একে-অপরের বিপক্ষে টেস্ট খেলায় আনুষ্ঠানিকভাবে অংশগ্রহণ করে। বিশ্ব সিরিজ ক্রিকেট এবং দক্ষিণ আফ্রিকায় অংশগ্রহণকারী বিদ্রোহী দলের সফরে ব্যবহৃত মাঠগুলো এ তালিকা থেকে বাদ দেয়া হয়েছে। ৮ জুলাই, ২০০৯ তারিখে কার্ডিফের সলেক স্টেডিয়াম (পূর্বেকার - সোফিয়া গার্ডেন্স) শততম টেস্ট ক্রিকেট মাঠের গৌরব অর্জন করে।


title: হেডিংলি স্টেডিয়াম

text: হেডিংলি স্টেডিয়াম ইংল্যান্ডের একটি ক্রীড়া কমপ্লেক্সবিশেষ। এটি পশ্চিম ইয়র্কশায়ারের লিডসের হেডিংলি এলাকায় অবস্থিত একটি আন্তর্জাতিকমানের স্টেডিয়াম। সংক্ষেপে এ স্টেডিয়ামটি হেডিংলি নামে পরিচিত। এ স্টেডিয়ামে ক্রিকেট ও রাগবি খেলার জন্য দু’টি অংশ রয়েছে। তন্মধ্যে ক্রিকেটের জন্য ইয়র্কশায়ার কাউন্টি ক্রিকেট ক্লাব, রাগবি লীগের জন্য লিডস রাইনোজ এবং রাগবি ইউনিয়নের জন্য লিডস কার্নেগি দল অনুশীলনের জন্য মাঠটি ব্যবহার করে থাকে। শুরুতে এর মালিক ছিল লিডস ক্রিকেট, ফুটবল ও অ্যাথলেটিক কোম্পানী। বর্তমানে এ মাঠটি ইয়র্কশায়ার কাউন্টি ক্রিকেট ক্লাব ও লিডস রাগবি দল কর্তৃক যৌথভাবে পরিচালিত হয়।


title: রোজ বোল (ক্রিকেট মাঠ)

text: দ্য রোজ বোল ইংল্যান্ডের হ্যাম্পশায়ার কাউন্টির ওয়েস্ট এন্ডে অবস্থিত একটি ক্রিকেট মাঠ। ব্যবসায়িক প্রচারস্বত্ত্বের কারণে স্টেডিয়ামটি এজিয়াস বোল নামে পরিচিত। হ্যাম্পশায়ার কাউন্টি ক্রিকেট ক্লাবের প্রধান অনুশীলনী মাঠ এটি। দলটি ২০০১ সাল থেকে এ মাঠ খেলে আসছে। ১৮৮৫ সালের সাউদাম্পটনের কাউন্টি গ্রাউন্ড থেকে স্থানান্তরিত হয়ে হ্যাম্পশায়ার দল এ মাঠ নির্মাণ করে। ৯-১১ মে, ২০০১ তারিখে ওরচেস্টারশায়ারের বিপক্ষে এখানে প্রথমবারের মতো প্রথম-শ্রেণীর ক্রিকেটে অংশগ্রহণ করে হ্যাম্পশায়ার দল। এতে স্বাগতিক দলটি ১২৪ রানের ব্যবধানে জয়ী হয়েছিল। এরপর থেকেই একদিনের আন্তর্জাতিকসহ আন্তর্জাতিক ক্রিকেট খেলা নিয়মিতভাবে অনুষ্ঠিত হচ্ছে। তন্মধ্যে ২০০৪ সালের চ্যাম্পিয়ন্স ট্রফি প্রতিযোগিতার বেশ কয়েকটি খেলা আয়োজনের দায়িত্ব পায় রোজ বোল কর্তৃপক্ষ। দুইটি টুয়েন্টি২০ আন্তর্জাতিক খেলাও অনুষ্ঠিত হয়েছে এখানে। ২০১১ সালে ইংল্যান্ড বনাম শ্রীলঙ্কার মধ্যকার টেস্ট খেলা অনুষ্ঠিত হয়।


title: এজবাস্টন ক্রিকেট গ্রাউন্ড

text: এজবাস্টন মাঠকে ইংল্যান্ডের অন্যতম শীর্ষস্থানীয় মাঠ হিসেবে গণ্য করা হয়। ১৯৯২ সালে উইজডেনের ক্রিকেট মাঠের নির্দেশিকায় লর্ডসকে যুক্তরাজ্যের শীর্ষস্থানীয় মাঠ হিসেবে স্বীকৃতি দেয়া হয়। দ্য ডেইলি টেলিগ্রাফ পত্রিকায়ও ২০০৯ সালে একমত পোষণ করা হয় এবং লর্ডসের বাইরে সেরা মাঠ হিসেবে এজবাস্টনের কথা উল্লেখ করা হয়। ২০১১ সালে দক্ষিণ এবং পশ্চিম প্রান্তের উদ্বোধন হয়। ইংল্যান্ড এবং ওয়েলস ক্রিকেট বোর্ড সুন্দর সুযোগ-সুবিধার কথা উল্লেখ করে সবচেয়ে সেরা মাঠের মর্যাদা দেয়।


title: লর্ডস ক্রিকেট গ্রাউন্ড

text: লর্ডস ক্রিকেট গ্রাউন্ড () সচরাচর লর্ডস নামেই ক্রিকেট বিশ্বে সমধিক পরিচিত। লন্ডনের সেন্ট জন’স উড এলাকায় অবস্থিত একটি আন্তর্জাতিক মানের ক্রিকেট মাঠ। মাঠটি যুক্তরাজ্যের সর্ববৃহৎ ক্রিকেট মাঠ; এর পরের অবস্থানেই রয়েছে এজবাস্টন। মেরিলেবোন ক্রিকেট ক্লাব বা এমসিসি’র স্বত্ত্বাধিকারী ও মাঠের প্রতিষ্ঠাতা টমাস লর্ডের নামানুসারে এ মাঠের নামকরণ করা হয়েছে। মিডলসেক্স কাউন্টি ক্রিকেট ক্লাব, ইংল্যান্ড এবং ওয়েলস ক্রিকেট বোর্ড (ইসিবি), ইউরোপীয় ক্রিকেট কাউন্সিলের (ইসিসি) সদর দফতর এখানেই অবস্থিত। আগস্ট, ২০০৫ সাল পর্যন্ত আন্তর্জাতিক ক্রিকেট কাউন্সিলের (আইসিসি) সদর দফতর এখানে ছিল। বৈশ্বিকভাবে লর্ডসকে "ক্রিকেটের আবাসভূমি" নামে আখ্যায়িত করা হয়ে থাকে। এছাড়াও, বিশ্বের প্রাচীনতম ক্রীড়া যাদুঘরের কেন্দ্রস্থল এটি। বিশ্বকাপ ক্রিকেটের ১০টি ফাইনাল খেলা পৃথবীর বিভিন্ন দেশের সাতটি মাঠে অনুষ্ঠিত হয়েছে। তন্মধ্যে, লর্ডস ক্রিকেট গ্রাউন্ড একমাত্র স্টেডিয়াম হিসেবে ১৯৭৫, ১৯৭৯, ১৯৮৩ ও ১৯৯৯ - চারবার ফাইনাল খেলা আয়োজন করেছে।


title: নিউল্যান্ডস ক্রিকেট গ্রাউন্ড

text: নিউল্যান্ডস ক্রিকেট মাঠ দক্ষিণ আফ্রিকার কেপ টাউনে অবস্থিত একটি ক্রিকেট মাঠ। দক্ষিণ আফ্রিকা জাতীয় ক্রিকেট দলের অন্যতম স্টেডিয়াম হিসেবে এর বিশেষ পরিচিতি রয়েছে। ১৮৮৯ সালে সর্বপ্রথম টেস্ট ক্রিকেট এবং ১৯৯২ সালে সর্বপ্রথম একদিনের আন্তর্জাতিক ক্রিকেট খেলা অনুষ্ঠিত হয়। মার্চ, ২০১৪ সাল পর্যন্ত ৫১টি টেস্ট ম্যাচসহ ৩৫টি একদিনের আন্তর্জাতিক অনুষ্ঠিত হয়েছে। এছাড়াও এটি কেপ কোবরাস দলের অনুশীলনের মাঠ হিসেবে ব্যবহৃত হয় যেখানে সানফয়েল সিরিজ, মোমেনটাম ওয়ানডে কাপ এবং র‌্যামস্ল্যাম প্রো২০ প্রতিযোগিতারও আয়োজন করা হয়। এছাড়াও নিউল্যান্ডস স্টেডিয়ামে রাগবি ইউনিয়ন ও ফুটবল খেলার আসর বসে।


title: দি ওভাল

text: ওভাল মাঠটি সারে কাউন্টি ক্রিকেট ক্লাবের নিজ মাঠরূপে পরিচিত। এছাড়াও, সনাতনী পন্থায় স্বাগতিক ইংল্যান্ড তাদের চূড়ান্ত টেস্ট খেলার জন্যে প্রত্যেক ইংলিশ গ্রীষ্মকালকে এ মাঠের জন্যে ব্যবহার করে যা আগস্টের শেষদিক থেকে সেপ্টেম্বরের শুরুর দিকের সময়কাল পর্যন্ত অনুষ্ঠিত হয়। স্মর্তব্য যে, টেস্ট ক্রিকেটের জন্যে ব্যবহৃত ওভাল মাঠটি যুক্তরাজ্যের প্রথম মাঠ ও বিশ্বের দ্বিতীয় মাঠ হিসেবে স্বীকৃত। প্রথমস্থানে রয়েছে অস্ট্রেলিয়ার মেলবোর্ন ক্রিকেট গ্রাউন্ড বা এমসিজি।


title: সিংহলীজ স্পোর্টস ক্লাব গ্রাউন্ড

text: সিংহলিজ স্পোর্টস ক্লাব গ্রাউন্ড () শ্রীলঙ্কার সর্বাপেক্ষা জনপ্রিয় ক্রিকেট মাঠগুলোর একটিরূপে বিবেচিত। এ মাঠেই শ্রীলঙ্কার প্রধান নিয়ন্ত্রণকারী সংস্থা শ্রীলঙ্কা ক্রিকেটের সদর দফতর অবস্থিত। প্রায়শঃই এ মাঠটিকে শ্রীলঙ্কার লর্ড’স নামে পরিচিত। অধিকাংশ ঘরোয়া ক্রিকেটের ফাইনালসহ আন্তর্জাতিক ক্রিকেট খেলা এ মাঠে অনুষ্ঠিত হয়। ১৯৮৪ সালে সফরকারী নিউজিল্যান্ড ক্রিকেট দলের বিপক্ষে অনুষ্ঠিত প্রথম টেস্টের মাধ্যমে এখানে টেস্ট খেলার সূচনা ঘটে এবং ইংল্যান্ডের বিরুদ্ধে ১৯৮২ সালে সর্বপ্রথম একদিনের আন্তর্জাতিক খেলার আয়োজন করা হয়।


title: রিভারসাইড গ্রাউন্ড

text: রিভারসাইড গ্রাউন্ড ইংল্যান্ডের ডারহ্যাম কাউন্টির চেস্টার-লি-স্ট্রিটে অবস্থিত একটি ক্রিকেট মাঠ। প্রচারসত্ত্বজনিত কারণে আনুষ্ঠানিকভাবে এ মাঠটি এমিরাটস ডারহ্যাম আন্তর্জাতিক ক্রিকেট মাঠ নামে পরিচিতি পাচ্ছে। ডারহ্যাম কাউন্টি ক্রিকেট ক্লাবের অনুশীলনী মাঠ হিসেবে ব্যবহৃত হয়। এছাড়াও এখানে বেশকিছুসংখ্যক সফরকারী দলের বিপক্ষে ইংল্যান্ড ক্রিকেট দলের মধ্যকার আন্তর্জাতিক ক্রিকেট খেলার আয়োজন করা হয়। মাঠের উত্তর-পূর্ব প্রান্তে লামলে প্রাসাদ অবস্থিত। আন্তর্জাতিক পর্যায়ের ক্রিকেটে দর্শক ধারণের উপযোগী করে অস্থায়ীভিত্তিতে মাঠের উত্তর-পূর্ব প্রান্তে আসন সংখ্যা বৃদ্ধি করা হয়। স্থায়ী ও অস্থায়ীভাবে মাঠের পূর্ণাঙ্গ দর্শক ধারণ সক্ষমতা হচ্ছে ১৭,০০০।


title: ফিরোজ শাহ কোটলা মাঠ

text: ফিরোজ শাহ কোটলা মাঠ (, ) ভারতের দিল্লির বাহাদুর শাহ জাফর মার্গে অবস্থিত ক্রিকেট স্টেডিয়াম। ১৮৮৩ সালে এটি প্রতিষ্ঠিত হয়। দিল্লি ডিস্ট্রিক্ট ক্রিকেট অ্যাসোসিয়েশন (ডিডিসিএ) কর্তৃক এ মাঠ নিয়ন্ত্রিত ও পরিচালিত হচ্ছে। কলকাতার ইডেন গার্ডেন্সের পর এ মাঠটি ভারতের দ্বিতীয় প্রাচীনতম আন্তর্জাতিক ক্রিকেট স্টেডিয়ামের মর্যাদা পায়। ২০১৫ সাল পর্যন্ত ভারত ক্রিকেট দল টেস্টে ২৮ বছর ও একদিনের আন্তর্জাতিকে ১০ বছরেরও অধিক সময় ধরে অপরাজিত অবস্থায় রয়েছে। ২০০৮ সাল থেকে ইন্ডিয়ান প্রিমিয়ার লীগের অন্যতম দল দিল্লি ডেয়ারডেভিলস মাঠটিকে নিজেদের প্রশিক্ষণের কাজে ব্যবহার করে আসছে।২৭ ডিসেম্বর, ২০০৯ তারিখে ভারত ও শ্রীলঙ্কার মধ্যকার একদিনের আন্তর্জাতিক পীচের নাজুক অবস্থার কারণে খেলা অনুপযোগী হয়ে পড়ে। ম্যাচ রেফারি’র প্রতিবেদনের উপর ভিত্তি করে আইসিসি কর্তৃপক্ষ ১২ মাসের জন্য মাঠে খেলার উপর নিষেধাজ্ঞা প্রদান করে। পরবর্তীতে ২০১১ সালের ক্রিকেট বিশ্বকাপ উপলক্ষে এ মাঠে খেলা অনুষ্ঠিত হয়।


title: অরসন ওয়েলস

text: জর্জ অরসন ওয়েলস () (৬ই মে, ১৯১৫ - ১০ই অক্টোবর, ১৯৮৫) ছিলেন বিখ্যাত মার্কিন চলচ্চিত্র পরিচালক, অভিনেতা, লেখক এবং প্রযোজক। তিনি মঞ্চ নাটক, রেডিও এবং চলচ্চিত্রে প্রায় সমান তালে কাজ করেছেন। তিনটি মিডিয়াতেই অনন্য এবং উদ্ভাবনী কাজের জন্য বিখ্যাত হয়ে আছেন। তার ব্রডওয়েতে মঞ্চায়িত নাটক "সিজার" (১৯৩৭) বিপুল প্রশংসা অর্জন করেছিল এবং এখনও এটি শেকসপিয়রের জুলিয়াস সিজার নাটকের অন্যতম উৎকৃষ্ট মঞ্চায়ন হিসেবে স্বীকৃত। এই নাটকের মাধ্যমেই মার্কারি থিয়েটার যাত্রা শুরু করেছিল। তার বেতার অনুষ্ঠান "দ্য ওয়ার অফ দ্য ওয়ার্ল্ডস" যুক্তরাষ্ট্রের বেতার সম্প্রচারের ইতিহাসে সবচেয়ে বিখ্যাত অনুষ্ঠান হিসেবে পরিচিতি পেয়েছে। আর তার সিটিজেন কেইন (১৯৪১) সিনেমাকে অনেক সমালোচক ও পণ্ডিত সর্বকালের সেরা চলচ্চিত্র হিসেবে আখ্যায়িত করেন।


title: সুভাষ চন্দ্র বসুর মৃত্যু

text: ১৭ তারিখ দুপুর নাগাদ অসহায় অবস্থায় পুনর্মিলন ঘটে। সায়গন বিমান বন্দরে একটা মিৎসুবিশি কেআই-২১ হেভি বোম্বার, মিত্ররা যার টাইপ কোড নাম দেয় "স্যালি", যেটা সুভাষ চন্দ্র এবং তাঁর দলবলের জন্যে অপেক্ষা করছিল। সুভাষ চন্দ্র ছাড়াও তাঁর সঙ্গে ছিলেন আইএনএ গোষ্ঠী, যেমন - কর্নেল হাবিবুর রহমান, তাঁর সচিব; এসএ আয়ার, তাঁর মন্ত্রিসভার সদস্য; মেজর আবিদ হাসান, তাঁর পুরোনো সহকর্মী যিনি ১৯৪৩ খ্রিস্টাব্দে জার্মানি থেকে সুমাত্রা ঝুঁকিপূর্ণ ডুবোজাহাজ অভিযান করেছিলেন; এবং অন্যান্য তিনজন। তাঁদের আতঙ্কের মধ্যে, তাঁরা আগমনে জানতে পারেন যে, সেখানে একজন মাত্র আইএনএ যাত্রীর জায়গা ছিল। সুভাষ চন্দ্র অভিযোগ করেন, এবং অবরুদ্ধ জেনারেল ইসোদা হার মানেন এবং তাড়াহুড়ো করে একটা দ্বিতীয় আসনের ব্যবস্থা করেন। সুভাষ চন্দ্র হাবিবুর রহমানকে তাঁর সঙ্গে নিতে চাইলেন। এটা বোঝা গেল যে, আইএনএ দলের অন্যান্যরা অন্য একটা উড়ানে তাঁকে অনুসরণ করবে। সায়গন বিমান বন্দরে আবারো বিলম্বের ঘটনা। ঐতিহাসিক জয়েস চ্যাপম্যান লেব্রার মতে, "সুভাষ চন্দ্র বিমানে চড়ার সময় স্থানীয় ভারভীয়রা তাঁকে বিপুল ধনসম্পদের এক উপহার প্রদান করেন। দুটো অত্যন্ত ভারী শক্ত বাকসো বিমানের বিধিবদ্ধ ওজনকে অতিক্রম করেছিল।" দুপুর থেকে ২টোর মধ্যে কোনো এক সময়, জোড়া ইঞ্জিনের বিমান ১২ অথবা ১৩ জন যাত্রীকে কোলে নিয়ে মাটি ছেড়ে উড়ে যায়: তিন অথবা চার জন বিমান চালক, জাপানি সেনা এবং বিমান বাহিনীর কয়েকজন অফিসার, লেফটেন্যান্ট-জেনারেল সুনামাসা শিদেই, জাপানি কোয়াংতুং সেনাবাহিনীর সহ-প্রধান, যারা যদিও মাঞ্চুরিয়ায় পশ্চাদপসরণ করে তখনো মাঞ্চুরিয়ান উপদ্বীপ ধরে রেখেছিল, এবং সুভাষ চন্দ্র ও রহমান সাহেব। সুভাষ চন্দ্র বসেছিলেন একটু দূরের বন্দরদিক বরাবর। বোমারু বিমান স্বাভাবিক অবস্থায় পাঁচ জন বিমান চালক বহন করে।


title: ক্লিওপেট্রা

text: পম্পেই এবং অন্যান্য শত্র“ দমন করতে সিজারের কয়েক বছর কেটে যায়। তবে দু’জনের মধ্যে সুসম্পর্ক ছিল। কিওপেট্রা প্রায়ই সিজারের সাথে সাাৎ করতে যেতেন। আসলে তিনি রোমান শাসকদের সাথে সুসম্পর্ক রেখেই মিসরের স্বাধীনতা বজায় রাখতে চাইতেন। খ্রিষ্টপূর্ব ৪৬ সালে সিজারের অনুরোধে ক্লিওপেট্রা পুত্র এবং তার স্বামী-ভাইকে নিয়ে রোমেও যান তার জয়োল্লাস প্রত্য করতে। রোমে সিজার কিওপেট্রাকে অত্যন্ত সম্মানিত আসন দান করেন। এমনকি ভেনাসের মন্দিরে ক্লিওপেট্রার একটি স্বর্ণমূর্তিও স্থাপন করা হয়। তিনি প্রকাশ্যে ঘোষণা করেন, সিজারিয়ান তার ছেলে। কিন্তু এসব কিছু রোমানদের ভালো লাগেনি। এমনকি তারা মনে করতে থাকে সিজার হয়তো ক্লিওপেট্রাকে বিয়ে করতে যাচ্ছেন, যদিও রোমান আইনে একই সাথে দুই স্ত্রী রাখা কিংবা বিদেশিনী বিয়ে করা নিষিদ্ধ। তা ছাড়া জুলিয়াস সিজার রাজধানী আলেক্সান্দ্রিয়ায় সরিয়ে নিতে চান বলেও গুজব ছড়ানো হয়। খ্রিষ্টপূর্ব ৪৪ সালে তার রোমে অবস্থানের সময়েই সিনেট ভবনের বাইরে সিজার সিনেটরদের হাতে নিহত হন মাত্র ৫৫ বছর বয়সে। সিজারের আকস্মিক মৃত্যুতে ক্লিওপেট্রার নিরঙ্কুশ মতা লাভের প্রথম প্রয়াস ব্যর্থ হয়। কারণ সিজার ক্লিওপেট্রা কিংবা সিজারিয়ানকে তার উত্তরসূরি মনোনীত করে যেতে পারেননি।


title: জুলিয়াস সিজার

text: জুলিয়াস সিজার (পুরো নাম - গাইও জুলিও কায়েসার; লাতিন: CAIVS IVLIVS CAESAR, উচ্চারণ: [ˈɡaː.i.us ˈjuːli.us ˈkaɪsar], প্রাচীন গ্রিক Καίσαρ, Kaisar; জন্ম ১৩ জুলাই ১০১ অথবা ১০০ খ্রীষ্টপূর্বাব্দ - রো্ম - মৃত্যু ১৫ মার্চ ৪৪ খ্রীষ্টপূর্বাব্দ) ছিলেন রোম সাম্রাজ্যের একজন সেনাপতি এবং একনায়ক; এছাড়া লাতিন ভাষায় রচিত তাঁর লেখা গদ্যসাহিত্যও উল্লেখের দাবি রাখে। তাঁকে ইতিহাসে সর্বাপেক্ষা গুরুত্বপূর্ণ এবং প্রভাবশালী ব্যক্তিদের মধ্যে একজন বলে বিবেচনা করা হয়। যে সমস্ত ঘটনার ফলে তাঁর সমসাময়িক ও ঠিক তার পরবর্তী যুগে রোমের প্রশাসনিক চরিত্রে ব্যাপক পরিবর্তন সাধিত হয় ও রোম একটি গণতন্ত্র থেকে একটি একনায়ককেন্দ্রিক সাম্রাজ্যে পরিণত হয়, সেইসমস্ত ঘটনায় জুলিয়াস সিজারের ভূমিকা ছিল যথেষ্ট উল্লেখযোগ্য।


title: অ্যাডলফ স্যাক্স

text:
সিটি অব দিনান্ত-এর ওয়েবসাইটে প্রকাশিত ‘’’অ্যাডলফ স্যাক্স’’’-এর জীবনী থেকে জানা যায় যে, স্যাক্স অনেক কাছাঁকাছি মৃত্যুর সম্মুখীন হয়েছিলেন। প্রথমত, যখন তিনি মাত্র দাঁড়ানো শিখেছেন তখন তিন তলার সমপরিমাণ উঁচু থেকে পড়ে পাথরের সঙ্গে লেগে মাথায় প্রচণ্ড ব্যথা পেয়েছিলেন। তাঁকে মৃত ধারণা করা হয়েছিল। দ্বিতীয়ত, তিন বছর বয়সে তিনি গণ্ধক মিশ্রিত এক বাটি পানি পান করেছিলেন। তৃতীয়ত, বারুদ বিস্ফোরণের সাহায্যে নিজেকে পুড়িয়ে দিয়েছিলেন। চতুর্থত, তিনি গরম ঢালাই লোহার কড়াইয়ের মধ্যে পড়ে গিয়েছিলেন, এর ফলে তাঁর এক পাশ পুড়ে যায়। পঞ্চমত, বেডরুমে রাখা দাহ্য পদার্থ থেকে সৃষ্ট ধোঁয়া এবং বিষক্রিয়ার কারণে মৃত্যুর মুখোমুখি হয়েছিলেন। ষষ্ঠত, তিনি তাঁর মাথায় খোয়া দ্বারা আঘাত করেছিলেন। সর্বশেষ, তিনি নদীতে পড়েছিলেন। সংক্ষেপে বলা যায়, স্যাক্সের শৈশব ছিল ট্রাজেডিপূর্ণ। ঐ জীবনী অণুসারে আরও জানা যায়, তাঁর মা একবার বলেছিলেন, “সে একটা দুর্ভাগা শিশু; যে কিনা বাঁচতে চায় না”। তাঁর প্রতিবেশিরা তাঁকে “ছোট ভূত” বলে ডাকত।
যখন স্যাক্সের মা-বাবা প্রচলিত যন্ত্র তৈরি করে সংসারের জন্য উপার্জনের ব্যবস্থা করছিলেন তখন তিনি বিদ্যালয় ত্যাগ করে নতুন যন্ত্রের নকশা শুরু করেন। অ্যাডলফের প্রথম গুরুত্বপূর্ণ আবিষ্কার ছিল একটি খাদের সুরের সানাইয়ের নকশা প্রণয়ন। তিনি এটি করেছিলেন ২৪ বছর বয়সে। ১৮৪১ খ্রিস্টাব্দে স্যাক্স স্থায়ীভাবে প্যারিসে স্থানান্তর হয়েছিলেন। এবং ১৮৪১ খ্রিস্টাব্দে সেখানে তিনি নতুন যন্ত্রের সেটগুলোর বিকাশের কাজ শুরু করেন। তন্মমধ্যে ভেঁপুতে ভাল্ব লাগানো উল্লেখযোগ্য, যদিও এর থেকেও আরও সফল আবিষ্কার তাঁর আছে। তাঁর সর্বাধিক সফল আবিষ্কার হচ্ছে পিতলের বাঁশি, যেগুলো স্যাক্সহর্ণ নামে পরিচিতি লাভ করে। এগুলো প্রায় ৭টি ভিন্ন ভিন্ন সাইজের ছিল। এটি ফ্লুগেলহর্ণ আবিষ্কারের পথকে প্রশস্ত করে দেয়। এখনও কিছু কিছু সময় বিভিন্ন কনসার্ট ব্যান্ড এবং অর্কেস্ট্রায় স্যাক্সহর্ণ ব্যবহার করা হয়। এই স্যাক্সহর্ণই মূলত আধুনিক বাঁশি সদৃশ বাদ্যযন্ত্রসমূহের ভিত্তি।


title: সত্য সাই

text: ৮ মার্চ ১৯৪০এ, নিজের দাদা শেষাম রাজুর সঙ্গে পুত্তপর্থির কাছের একটি ছোট শহর উরাভাকোণ্ডায় থাকাকালে সত্য সাই বাবাকে একটি কাঁকড়া বিছে কামড়ায়। তিনি কয়েক ঘণ্টার জন্য মূর্ছিত হয়ে পড়েন। তারপরের কয়েকদিনে তাঁর স্বভাবে উল্লেখনীয় পরিবর্তন দেখা যায়। হাসি-কান্না, চিৎকার-কথাবার্তা-মৌনতা ইত্যাদির লক্ষণ দেখা গিয়েছিল। দাবী করা হয় যে, তিনি সংস্কৃতে পদ্য গাইতে শুরু করেন — যে ভাষা তিনি একেবারে অজ্ঞাত ছিলেন। চিকিৎসকের মতে, তাঁর হিস্টিরিয়া রোগ হয়েছিল। চিন্তিত হয়ে তাঁর বাবা-মা তাঁকে পুত্তপর্থিতে ফিরিয়ে আনেন। তাঁকে ওঝা, ডাক্তার ইত্যাদির কাছে নিয়ে যাওয়া হয়। কাডিরির একজন ওঝা চিকিৎসার নামে তাঁর উপর অত্যাচার শুরু করে; সত্য গোটা সময় ধরে শান্ত হয়ে থাকেন, যা তাঁর বাবা-মাকে অধিক চিন্তিত করে তোলে।


title: আউগুস্তুস

text: আউগুস্তুস তথা অক্তাভিয়ান একটি ধনী পরিবারে জন্ম নেন ১৮ বছর বয়সে তার পিতামহের ভ্রাতা জুলিয়াস সিজারের (ইউলিউস কায়েসার) পালিত সন্তান ও উত্তরসূরী হিসেবে নামাঙ্কিত হন। সিজারের মৃত্যুর পর রোমে ক্ষমতার দ্বন্দ্ব্ব সৃষ্টি হয়, এবং মার্ক অ্যান্টনি এবং লেপিদুসের সাথে তিনি তৃতীয় শাসক হিসেবে ৪৩ খ্রিস্টপূর্বাব্দে পুনর্গঠিত রোমান রাষ্ট্র শাসন করতে থাকেন। ৪২ খ্রিস্টপূর্বাব্দে সিজারের আততায়ী ব্রুটাস (ব্রুতুস) এবং কাসিউস-কে ফিলিপ্পিতে পরাজিত করার পর অক্তাভিয়ান ও মার্ক অ্যান্টনি রোমান সাম্রাজ্যকে দুই ভাগে ভাগ করে ফেলেন। অক্তাভিয়ান সাম্রাজ্যের পশ্চিম অংশ শাসনের অধিকার পান। এরপর অক্তাভিয়ান বিভিন্ন শত্রুর বিরুদ্ধে জয়লাভ করেন। ৩২ খ্রিস্টপূর্বাব্দে তিনি লেপিদুসকে এবং ৩১ খ্রিস্টপূর্বাব্দে তিনি অ্যান্টনি ও মিশরের রাণী ক্লিওপেট্রাকে পরাজিত করেন এবং এই সাথে গ্রিক-রোমান বিশ্বের একাধিপতিতে পরিণত হন। ৩১ খ্রিস্টপূর্বাব্দ থেকে ২৩ খ্রিস্টপূর্বাব্দ পর্যন্ত তিনি রোমান প্রজাতন্ত্রের একজন কনসাল হিসেবে দায়িত্ব পালন করেন। ২৭ খ্রিস্টপূর্বাব্দে তিনি আউগুস্তুস উপাধি গ্রহণ করেন এবং ২৩ খ্রিস্টপূর্বাব্দে একনায়ক সম্রাটের মর্যাদা লাভ করেন। এরপর তিনি ধীরে ধীরে রোমান সাম্রাজ্যের প্রশাসনিক কাঠামোর সংস্কার সাধন করেন এবং ইউরোপের অনেক নতুন অঞ্চল বিজয় করেন। মৃত্যুর পর তাঁকে দেবতার মর্যাদা দেওয়া হয় এবং তাঁর পালিত পুত্র তিবেরিউস রোমান সম্রাট হন।


title: আইরিনা শায়িক

text: শায়িকের একটি পোষা কুকুর রয়েছে, নাম সিজার, জুলিয়াস সিজারের নামে, একটি ল্যাবরোডার যেটি মিলি এ্যন্ড মি চলচ্চিত্রে একটি চরিত্রে ছিল। পর্তুগিজ ফুটবল খেলোয়াড় ক্রিশ্চিয়ানো রোনাল্ডোর সাথে শায়িকের পাঁচ বছরের সম্পর্ক ছিল কিন্তু ২০১৫ সালে অবসান ঘটে।


title: শ্লেসভিগ-হোলস্টাইনের অগাস্টা ভিক্টোরিয়া

text: 19২0 সালে, জাওচিমের বিয়ে এবং তার পরবর্তী আত্মহত্যার ভাঙনের সাথে মিলিতভাবে নির্বাসিত ও অপহরণের শক, আগস্টার স্বাস্থ্যের জন্য অনেক বেশি প্রমাণিত হয়। তিনি 19২1 সালে নেদারল্যান্ডের ডোরনে হাউস ডোরনে মারা যান। উইলহেল্ম, এখনও একই ক্ষতির উপর নির্ভর করে, তার মৃত্যু দ্বারা বিধ্বস্ত হয়। ওয়েইমার রিপাবলিকরা তাকে অবশেষে জার্মানিতে ফেরত পাঠায়, যেখানে তারা এখনও পুরাতত্ত্বের মন্দিরের মধ্যে অবস্থিত, নতুন প্যালেস, পটসডাম থেকে দূরে নয়। কারণ তিনি জার্মানিতে প্রবেশ করতে পারবেন না, উইলহেল্ম তার শেষ যাত্রায় শুধু জার্মান সীমান্ত পর্যন্ত তার স্ত্রীকে নিয়ে যেতে পারতেন।


title: ক্লিওপেট্রা

text: খ্রিষ্টপূর্ব ৪৮ সালে রোমের অধিপতি জুলিয়াস সিজার তার প্রতিদ্বন্দ্বী পম্পেইর পিছু ধাওয়া করতে করতে মিসরে উপস্থিত হন। পম্পেই আশা করেছিলেন মিসরে তিনি আশ্রয় পাবেন। কিন্তু সেখানে পৌঁছার অব্যবহিত পরেই তিনি নিহত হলেন। এর চার দিন পর সিজার বিশাল সৈন্যবাহিনী নিয়ে মিসরে পৌঁছলেন। মিসর-সম্রাট টলেমি তাকে বাধা দেয়ার চেষ্টা করলেও সফল হতে পারেননি।


title: যুক্তরাজ্য

text: যুক্তরাজ্য অনেকগুলো দ্বীপ নিয়ে গঠিত। দ্বীপগুলোকে একত্রে ব্রিটিশ দ্বীপপুঞ্জ নামে অভিহিত করা হয়। এদের মধ্যে সর্ববৃহৎ দ্বীপটির নাম বৃহৎ ব্রিটেন বা গ্রেট ব্রিটেন। গ্রেট ব্রিটেনের সবচেয়ে বড় ও জনবহুল ভাগটির নাম ইংল্যান্ড, যা দ্বীপের দক্ষিণ ও পূর্ব অংশ গঠন করেছে। পশ্চিম অংশে আছে ওয়েলস এবং উত্তরে স্কটল্যান্ড। আয়ারল্যান্ড দ্বীপের উত্তর-পূর্ব প্রান্তে উত্তর আয়ারল্যান্ড অবস্থিত। আয়ারল্যান্ড দ্বীপ ব্রিটিশ দ্বীপপুঞ্জের ২য় বৃহত্তম দ্বীপ। এই দ্বীপের সিংহভাগ জুড়ে অবস্থিত আয়ারল্যান্ড প্রজাতন্ত্রের সাথে যুক্তরাজ্যের একমাত্র স্থল সীমান্ত রয়েছে। যুক্তরাজ্যের বাকী অংশকে আটলান্টিক মহাসাগর, উত্তর সাগর, ইংলিশ চ্যানেল এবং আইরিশ সাগর ঘিরে রেখেছে। গ্রেট ব্রিটেন দ্বীপটি চ্যানেল টানেলের মাধ্যমে ফ্রান্সের সাথে যুক্ত। এছাড়াও ব্রিটিশ সাম্রাজ্যকালীন সময়ে হস্তগত ১৪টি বহিঃস্থ এলাকা এখনও যুক্তরাজ্যের অধীনে রয়েছে।


title: ইন্দোনেশিয়া

text: ইন্দোনেশিয়ার প্রায় ৫৭% ভূমি এলাকা ক্রান্তীয় অরণ্যে ঢাকা। এইসব অরণ্যতে অনেক পর্যটক ঘুরতে ভালবাসেন। এছাড়া রয়েছে দীর্ঘ সমুদ্র সৈকত। সবচেয়ে জনপ্রিয় সৈকতগুলির মধ্যে রয়েছে বালি, লোম্বক, বিনতান, ও নিয়াস দ্বীপের সৈকতগুলি। তবে এগুলিতে পর্যটকদের সংখ্যাধিক্যের কারণে ঠিকমত সংরক্ষণ করা সম্ভব হয় না। অপেক্ষাকৃত বিচ্ছিন্ন কিন্তু ভালভাবে সংরক্ষিত সৈকতগুলির মধ্যে আছে কারিমুনজাওয়া, টোগীয় দ্বীপপুঞ্জ, বান্দা দ্বীপপুঞ্জের সৈকতগুলি। সমুদ্রের তীরে সার্ফিং এবং অনেক জায়গায় ডাইভিঙের ব্যবস্থাও আছে। আরও আছে বিস্তীর্ণ প্রবাল দ্বীপ। আর হরেক প্রজাতির প্রশান্ত ও ভারত মহাসাগরীয় উদ্ভিদ ও প্রাণী।


title: ওয়েস্ট ইন্ডিজ

text: ওয়েস্ট ইন্ডিজ বা ওয়েস্ট ইন্ডিয়া ক্যারিবীয় অববাহিকা এবং উত্তর আটলান্টিক মহাসাগরীয় একটি অঞ্চলবিশেষ। দ্বীপ এলাকা অ্যান্টিলিজ এবং লুকেয়ান দ্বীপপুঞ্জও এ অঞ্চলের অন্তর্ভুক্ত। ক্রিস্টোফার কলম্বাস কর্তৃক এ অঞ্চল আবিষ্কৃত হবার পর ইউরোপীয়রা ওয়েস্ট ইন্ডিজকে দক্ষিণ এশিয়া ও দক্ষিণ-পূর্ব এশিয়ার বৃহত্তম দেশ ভারত থেকে এ অঞ্চলকে পৃথকীকরণে প্রয়াস পান। সপ্তদশ শতক থেকে ঊনবিংশ শতক পর্যন্ত ইউরোপীয় ঔপনিবেশিক অঞ্চল ওয়েস্ট ইন্ডিজ ছিল ব্রিটিশ ওয়েস্ট ইন্ডিজ, ড্যানিশ ওয়েস্ট ইন্ডিজ, নেদারল্যান্ডস অ্যান্টিলেজ (ডাচ ওয়েস্ট ইন্ডিজ), ফরাসী ওয়েস্ট ইন্ডিজ এবং স্প্যানিশ ওয়েস্ট ইন্ডিজ। বৃহৎ অর্থে, সাবেক ড্যানিশ ও স্প্যানিশ দ্বীপপুঞ্জের কিছু দ্বীপ সম্মিলিতভাবে আমেরিকান ওয়েস্ট ইন্ডিজ নামে পরিচিত যা সাম্প্রতিককালে পরিচিতি পাচ্ছে।


title: ভারত

text:
ইন্দোমালয় পরিবেশক্ষেত্রে অবস্থিত ভারত জীববৈচিত্র্যের একটি গুরুত্বপূর্ণ নিদর্শন। ১৮টি মহাবৈচিত্র্যপূর্ণ রাষ্ট্রের একটি এই দেশ পৃথিবীর ৭.৬% স্তন্যপায়ী, ১২.৬% পাখি, ৬.২% সরীসৃপ, ৪.৪% উভচর, ১১.৭% মাছ ও ৬.০% সপুষ্পক উদ্ভিদের বাসস্থান। পশ্চিমঘাট পর্বতমালার শোলা বর্ষণারণ্যের মতো ভারতের অনেক অঞ্চলেই স্বাভাবিক উদ্ভিদের প্রাচুর্য দেখা যায়। ৩৩% ভারতীয় বৃক্ষপ্রজাতি স্বাভাবিক উদ্ভিদশ্রেণীর অন্তর্গত। ভারতের প্রধান অরণ্যক্ষেত্রগুলি আন্দামান দ্বীপপুঞ্জ, পশ্চিমঘাট পর্বতমালা ও উত্তর-পূর্ব ভারতের বিষুবীয় বর্ষণারণ্য থেকে হিমালয়ের চিরহরিৎ অরণ্যক্ষেত্র পর্যন্ত বিস্তৃত। এছাড়া পূর্ব ভারতের শাল-অধ্যুষিত, মধ্য ও দক্ষিণ ভারতের টিক-অধ্যুষিত ও মধ্য দাক্ষিণাত্য ও গাঙ্গেয় সমভূমির বাবুল অধ্যুষিত বনাঞ্চলও উল্লেখযোগ্য। গ্রামীণ ভারতে নিম গাছ ওষধি রূপে ব্যবহৃত হয়। পিপল গাছ মহেঞ্জোদাড়োর প্রতীকচিহ্নে দেখা গাছে। এই গাছের তলাতেই গৌতম বুদ্ধ সিদ্ধিলাভ করেছিলেন।
বহু ভারতীয় প্রজাতি গন্ডোয়ানায় জাত টেক্সা থেকে উদ্ভূত। উপদ্বীপীয় ভারতের ক্রমসরণ ও ইউরেশীয় ভূমিভাগের সঙ্গে সংঘর্ষের ফলে প্রজাতিগুলির মধ্যে ব্যাপক পরিবর্তন দেখা দেয়। যদিও অগ্ন্যুৎপাত ও অন্যান্য জলবায়ুগত পরিবর্তনের কারণে বিগত ২ কোটি বছরে বহু দেশজ প্রজাতিই অবলুপ্ত হয়ে যায়। এর ঠিক পরেই দুটি প্রাণীভৌগোলিক পথে উত্থানশীল হিমালয়ের দুই পাশ দিয়ে ভারতে স্তন্যপায়ী প্রাণীরা প্রবেশ করে। প্রসঙ্গত উল্লেখ্য, ভারতের মোট স্তন্যপায়ী ও পাখিদের যথাক্রমে মাত্র ১২.৬% ও ৪.৫% দেশজ; যেখানে দেশের সরীসৃপ ও উভচরদের ক্ষেত্রে এই সংখ্যা যথাক্রমে ৪৫.৮% ও ৫৫.৮%। উল্লেখযোগ্য দেশীয় প্রাণী হল নীলগিরি লেঙ্গুর, পশ্চিমঘাট পর্বতমালার বাদামি ও গাঢ় লাল রঙের বেডোমি ব্যাং। ভারত ১৭২টি (২.৯%) আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ-গণিত লুপ্তপ্রায় প্রাণীর আবাসস্থল। এর মধ্যে রয়েছে এশীয় সিংহ, বাংলা বাঘ, ভারতীয় শ্বেতপৃষ্ঠ শকুন (বর্তমানে প্রায় অবলুপ্ত)।


title: ইউরোপ

text: দ্বীপপুঞ্জগুলো সাধারণত সবচেয়ে কাছের মহাদেশীয় ভূখণ্ডের সঙ্গে দলবদ্ধ করা হয়, অতএব আইসল্যান্ড সাধারণত ইউরোপের অংশ হিসেবে বিবেচনা করা হয়, অন্যদিকে এর কাছাকাছি দ্বীপ সময় গ্রিনল্যান্ড সাধারণত উত্তর আমেরিকায় বরাদ্দ করা হয়। যাইহোক, সামাজিক, রাজনৈতিক ও সাংস্কৃতিক পার্থক্যের উপর ভিত্তি করে কিছু ব্যতিক্রম আছে। সাইপ্রাস, আনাতোলিয়ার (বা এশিয়া মাইনর) নিকটস্থ, কিন্তু সাধারণত সাংস্কৃতিক এবং রাজনৈতিকভাবে ইউরোপের অংশ বলে মনে করা হয় এবং বর্তমানে ইইউ-এর সদস্য রাষ্ট্র। মাল্টা শতাব্দী ধরে উত্তর আফ্রিকার একটি দ্বীপ বলে মনে করা হয়।


title: চীন–উত্তর কোরিয়া সীমান্ত

text: ইউলুতে ২০৫টি দ্বীপ রয়েছে। উত্তর কোরিয়া ও চীনের মধ্যকার ১৯৬২ সালের সীমান্ত চুক্তির ফলে প্রতিটি দ্বীপে বসবাসকারী জাতিগত গোষ্ঠী অনুসারে দ্বীপগুলো বিভক্ত করা হয়েছে। উত্তর কোরিয়াতে ১২৭টি এবং চীন ৭৮টি দ্বীপ রয়েছে। বিভাগের মানদণ্ডের কারণে, হাওয়ানগাম্প্পং আইল্যান্ডের মতো কিছু দ্বীপ উত্তর কোরিয়ার অন্তর্গত হলেও দ্বীপগুলো নদীটির চীনা পার্শে রয়েছে। উভয় দেশের কাছে বদ্বীপসহ নদীতে নৌযান চালনার অধিকার আছে।


title: জার্সি (দ্বীপপুঞ্জ)

text:
জার্সির বেইলিউইকটিতে তথা বেইলিফশাসিত অঞ্চলটিতে রয়েছে জার্সি দ্বীপ (যা চ্যানেল দ্বীপপুঞ্জের বৃহত্তম দ্বীপ) এবং এর আশেপাশে অনেকগুলি জনবসতিহীন ছোট ছোট দ্বীপ ও শিলা সমুদ্রে ছড়িয়ে ছিটিয়ে আছে। যদিও গার্নসি ও জার্সি বেইলিউইকগুলিকে একত্রে চ্যানেল দ্বীপপুঞ্জ নামে ডাকা হয়, এগুলি কোন সাংবিধানিক বা রাজনৈতিক সত্ত্বা গঠন করে না। জার্সির সাথে ব্রিটিশ রাজার সম্পর্ক এবং গার্নসি কিংবা আইল অফ ম্যানের সাথে ব্রিটিশ রাজার সম্পর্ক আলাদা। তবে এরা সবাই যুক্তরাজ্যের রাজার অধীনস্থ অঞ্চল।
জার্সিতে একটি স্বশাসিত সংসদীয় গণতান্ত্রিক ব্যবস্থা বিদ্যমান, যা একটি সাংবিধানিক রাজতন্ত্রের অধীনে কাজ করে। জার্সির নিজস্ব অর্থনীতি, আইন ও বিচার ব্যবস্থা আছে। এমনকি এটি চাইলে স্বাধীনতা দাবী করতে পারে। জার্সির লেফটেন্যান্ট গভর্নর রাণী ২য় এলিজাবেথের ব্যক্তিগত প্রতিনিধি হিসেবে কাজ করেন।
জার্সি যুক্তরাজ্যের অংশ নয়। এর একটি আন্তর্জাতিক পরিচয় আছে যা যুক্তরাজ্যে থেকে ভিন্ন। তবে যুক্তরাজ্য সাংবিধানিকভাবে জার্সির প্রতিরক্ষার দায়িত্ব পালন করে। ২০০৩ সালে ইউরোপীয় ইউনিয়নের ভাষ্যমতে জার্সি ইউরোপীয় ইউনিয়নের ভূখণ্ডের অন্তর্গত যার বৈদেশিক সম্পর্ক রক্ষার দায়িত্ব যুক্তরাজ্যের। তবে জার্সি সম্পূর্ণভাবে ইউরোপীয় ইউনিয়নের অংশ নয়, তবে মুক্ত বাণিজ্যের ক্ষেত্রে এটি ইউনিয়নের সাথে একটি বিশেষ সম্পর্ক রাখে।


title: মালয় দ্বীপপুঞ্জ

text: মালয় দ্বীপপুঞ্জ (ইংরেজি: Malay Archipelago) পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় "ইন্দো-অস্ট্রেলীয় দ্বীপপুঞ্জ", বা "ইন্দো-এশীয়" দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি।


title: অকল্যান্ড দ্বীপপুঞ্জ

text: অকল্যান্ড দ্বীপপুঞ্জ () () নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি।


title: দক্ষিণ এশিয়ার বিশ্ব ঐতিহ্যবাহী স্থানসমূহের তালিকা

text:
এ অঞ্চলে অবস্থানকারী ভারতে সর্বোচ্চ ৩২টি স্থান রয়েছে যা বৈশ্বিকভাবে ৬ষ্ঠ স্থানে অবস্থান করছে। তালিকায় সর্বাগ্রে নেপালের সাগরমাথা জাতীয় উদ্যানকে চিহ্নিত করা হয়। এছাড়াও কাঠমান্ডু উপত্যকা নেপালে রয়েছে। নেপাল থেকে সর্বমোট চারটি স্থান তালিকায় ঠাঁই পেয়েছে। শ্রীলঙ্কায় ৮টি ও বাংলাদেশে ৩টি স্থান রয়েছে। পাকিস্তানে ৬টি স্থান থাকলেও একটি বিপদাপন্ন অবস্থায় আছে। আফগানিস্তানেও দুইটি স্থান থাকলেও উভয়টিই বিপন্ন হিসেবে চিহ্নিত। প্রত্যেক বছরই ইউনেস্কোর বিশ্ব ঐতিহ্যবাহী কমিটি এ তালিকায় নতুন স্থান অন্তর্ভুক্ত করে কিংবা শর্তাবলীর আলোকে বাদ দেয়। তালিকায় অন্তর্ভুক্তিতে ১০টি শর্ত আরোপ করা হয়েছে:
৬টি সাংস্কৃতিক ঐতিহ্যকেন্দ্র (i–vi) ও ৪টি প্রাকৃতিক স্থান (vii–x)। কিছু স্থান ‘মিশ্রিত স্থান’ হিসেবে বিবেচিত যাতে সাংস্কৃতিক ও প্রাকৃতিক মিশ্রণ ঘটেছে। দক্ষিণ এশিয়ায় সর্বমোট ৪৩টি সাংস্কৃতিক ও ১২টি প্রাকৃতিক স্থান রয়েছে। কিন্তু কোন মিশ্রিত স্থান অত্র অঞ্চলে নেই।


title: স্টেম ক্ষেত্রে নারী

text: ২০১১ সালে প্রকাশিত সমীক্ষা অনুসারে নেপালের বিজ্ঞান শিক্ষার্থীদের মাঝে ২৬.১৭ শতাংশ শিক্ষার্থী নারী এবং ১৯ শতাংশ মেয়ে শিক্ষার্থী প্রকৌশলবিদ্যায় অধ্যয়ণরত। গবেষণায় নারীরা ২০১০ সালের সমীক্ষা অনুসারে ৭.৮ শতাংশ পদে আসীন। নেপালে, স্টেম ক্ষেত্রে আসা নারীরা হয় ফরেস্ট্রি নতুবা মেডিসিন বিষয়ে পড়ালেখা করে। বিশেষ করে নার্সিং পেশায় নারীরা আধিপত্য ধরে রেখেছে।


title: সমকামিতার সাথে জীববিজ্ঞানের সম্পর্ক

text: ২০০৪ সালে, ইটালির বিজ্ঞানীরা ৪,৬০০ মানুষের উপর একটি গবেষণা চালান। এরা ৯৮ জন সমকামী ও ১০০ জন বিসমকামী পুরুষের আত্মীয় ছিলেন। সমকামী পুরুষের নারী আত্মীয়দের তুলনামূলক বেশি সন্তানসন্ততি আছে বলে পরিলক্ষিত হয়। সমকামী পুরুষের নারী আত্মীয়দের অধিক সন্তানসন্ততি থাকার পাশাপাশি; সমকামী পুরুষের মায়ের দিককার আত্মীয়দের (যেমনঃ মাসি/খালা); সমকামী পুরুষদের পিতার দিকের নারী আত্মীয়দের (যেমনঃ ফুফু বা পিশি) তুলনায় বেশি সন্তান সন্ততি আছে। এতে করে বিজ্ঞানীরা এই সিদ্ধান্তে উপনীত হন, এক্স ক্রোমোজোমে করে যে জিনগত বৈশিষ্ট্য বাচ্চার মাঝে পরিবাহিত হত, তার নারীর মাঝে ঊর্বরতা এবং পুরুষের মাঝে সমকামি প্রবণতার সঞ্চার করে। এই গবেষণা তাৎপর্যপূর্ণ ও সমকামিতার সাথে জৈবিক কারণ যুক্ত আছে অনুধাবন করা গেলেও সুনির্দিষ্ট কোনো জিন যৌন অভিমুখিতা নির্ধারণ করে, এমনটা বলা যায় না।


title: স্টেম ক্ষেত্রে নারী

text:
১৯৯৬ সাল পর্যন্ত প্রকৌশল ও বিজ্ঞান শিক্ষায় অন্তত ৫০ শতাংশ নারীরা লেকচারার অথবা নির্দেশকের দায়িত্ব পালন করেন। শুধুমাত্র ১০ শতাংশ নারী অধ্যাপক পদ পর্যন্ত যান। উল্লেখ্য যে, মেডিকেল স্কুলগুলোতে ডিপার্টমেন্ট চেয়ারে নারীর সংখ্যা ১৯৭৬ থেলে ১৯৯৬ সাল পর্যন্ত অপরিবর্তিত থেকেছে। এছাড়াও যে সকল নারীরা উচ্চপদে আসীন হন না, তারা অনেক ক্ষেত্রেই সহকর্মী দ্বারা হেনস্থার শিকার হন। উপর পর্যায় থেকে কোন ধরনের সাহায্য সহযোগিতা পান না। অবশ্য জাতীয় পর্যায়ে তুমুল গবেষণার পর ২০০০ সালের রিপোর্টে বলা হয়, আগের সেই বৈষম্য এখন বিশাল ব্যবধানে কমে এসেছে। সম্প্রতি উইলিয়াম এন্ড সেসি দেখিয়েছেন একাডেমিক ক্ষেত্রে নিয়োগে এবং গবেষণামূলক ক্ষেত্রে নারীরা এখন প্রায় সমান পর্যায়ে পুরুষদের সাথে কাঁধে কাঁধ মিলিয়ে এগিয়ে যাচ্ছে।
যদিও বিভিন্ন সময় বলা হয়েছে স্টেম ক্ষেত্রে প্রতিষ্ঠিত নারীরা অল্পবয়স্ক নারীদের উৎসাহ জোগায় তবে গবেষণায় তা ভুল প্রমাণিত হয়েছে। বরং স্টেম ক্ষেত্রে নারীদের অনাগ্রহের কারন স্টেম কর্মক্ষত্রে নারীদের প্রতি গতানুগতিকভাবে ঋণাত্মক দৃষ্টিভঙ্গি।


title: স্টেম ক্ষেত্রে নারী

text: ওয়েন্ডি উইলিয়ামস এবং স্টেফান সিসির একটি গবেষণা ৮৭২ জন ফ্যাকাল্টি, ৩৭১ টি ইন্সটিটিউট এর মোট পঞ্চান্নটি প্রদেশের উপর চালানো হয়। তারা দেখেন, ফ্যাকাল্টি সহকারী অধ্যাপক পদে নারী আবেদনকারীদের প্রাধান্য দেয়। এক্ষেত্রে সমযোগ্যতা সম্পন্ন পুরুষদের তুলনায় নারীরা প্রাধান্য পেয়ে থাকে। এক্ষেত্রে নারী ও পুরুষের গড় অনুপাত ২ঃ১। ৯০এর দশকের আগ অব্দি একই ধরণের প্রাধান্য নারীরা পেয়ে আসছিলো।


title: স্টেম ক্ষেত্রে নারী

text:
২০১৫ সালের মার্চে ইউনেস্কো কর্তৃক একটি তথ্য সংকলন প্রকাশিত হয়। এতে সমগ্র বিশ্বজুড়ে, বিশেষ করে এশিয়া ও প্রশান্ত মহাসাগরীয় অঞ্চলে স্টেম ক্ষেত্রে নারীদের পরিসংখ্যান ফুটে উঠে। এই সমীক্ষায় পৃথিবীর মাত্র ত্রিশ শতাংশ গবেষক নারী। তবে পূর্ব এশিয়া, প্রশান্ত মহাসাগরীয় এবং দক্ষিণ-পশ্চিম এশিয়াতে এই ব্যবধান আরো বিশাল। মাত্র বিশ শতাংশ নারী গবেষকের হার এসব অঞ্চলে দেখা যায়। অবশ্য মধ্য এশিয়ায় এই বৈষম্য সবচেয়ে কম, প্রায় ৪৬ শতাংশ নারী গবেষকের পদে আসীন। এই অঞ্চলের আজারবাইজান ও কাজাখাস্তান দেশ দুইটিতে নারী গবেষকের সংখ্যা পুরুষের চেয়ে বেশী। অবশ্য পার্থক্যের হার অত্যন্ত কম।
২০০৪ সালের সমীক্ষা মতে কম্বোডিয়ার বিজ্ঞান শিক্ষায় ১৩.৯ শতাংশ মেয়ে শিক্ষার্থীর তথ্য পাওয়া যায়। ২১ শতাংশ নারী গবেষক বিজ্ঞান, প্রযুক্তি ও উদ্ভাবনার সাথে জড়িত। এশিয়ার অন্য দেশ মালয়েশিয়া, মঙ্গোলিয়া কিংবা দক্ষিণ কোরিয়ার তুলনায় ব্যাপক হারে কম। বৌদ্ধ ধর্মের পুরুষ মাত্র শিক্ষক হতে পারে, দীর্ঘকাল ধরে চলে আসা এরকম সংস্কৃতির কারনেই এখনো স্টেম ক্ষেত্রে পুরুষের আধিপত্য বেশী বলে ইউনেস্কোর রিপোর্ট দাবী করে। ঐতিহ্যগতভাবে পুরুষতান্ত্রিক সমাজ হওয়ায়, কম্বোডিয়ার শুধু স্টেম ক্ষেত্র নয় বরং অন্যান্য সকল আর্থসামাজিক ক্ষেত্রে এমনকি ঘরেও পুরুষের আধিপত্য বিরাজমান। ইউনেস্কো এই অবস্থাকে একটি "জটিল সমীকরণ" বলে আখ্যায়িত করেছে।


title: উত্তর সাইপ্রাসের নারী

text: ২০১০ সালে উত্তর সাইপ্রাসের ৬০০ নারীর মাঝে একটি সমীক্ষা চালানো হয়। এই সমীক্ষায় অংশগ্রহণকারী একান্ন শতাংশ নারী স্বীকার করেন যে, দেশটির নারীদের মধ্যে পূর্ব-নির্ধারিত লিঙ্গভিত্তিক কর্মক্ষেত্রে দায়িত্বপালনের প্রবণতা রয়েছে। অন্তত ৮৮% নারী সবকিছুর উর্ধ্বে একজন নারীকে ভালো মা ও পরিবারের সবার দেখাশোনার দায়িত্ব ঠিকভাবে পালন করা উচিত বলে মনে করেন। ৫৮ শতাংশ নারী ঘরে পুরুষের পূর্বেই ফেরার ব্যাপারে মত প্রকাশ করেন এবং অন্তত আশি শতাংশ নারী মেয়েদের "নারী"র মতো করে বেড়ে ওঠায় সমর্থন করেন। এই সমীক্ষায় প্রকাশ পায়, এই অঞ্চলের নারীরা বিবাহ বিচ্ছেদ বা অর্ধাঙ্গের মৃত্যুর পর নারীদের একা থাকাকে অনুচিত বলে মনে করেন। যদিও ৫৫% শতাংশ নারী অর্থনৈতিক প্রয়োজন না থাকলেও নারীদের ঘরের বাইরে কাজ করাকে সমর্থন করেন।


title: জলবায়ু পরিবর্তনে নারী

text: জলবায়ু পরিবর্তন শিক্ষার মূলধারায় নারীর সংখ্যা অপ্রতুল। উদাহরণস্বরূপ, ভূ-বিজ্ঞানে নারীরা সংখ্যালঘু। পরিসংখ্যান হতে জানা যায়, আবহবিদ্যা ও ভূবিজ্ঞানের এর মাত্র ২০% নারী। ইউ এস বায়ুমন্ডলীয় বিজ্ঞানে ডক্টরাল প্রোগ্রাম এর একটি সাম্প্রতিক বিশ্লেষণ হতে জানা যায়, টেনিউর ট্র‍্যাক ও টেনিউরড ফ্যাকাল্টির মাত্র ১৭% নারী, উচ্চতর পদে এর অনুপাত আরো কম, এবং ৫৩ % বিভাগে নারী ফ্যাকল্টি দুই বা তার চেয়ে কম। বাস্তুসংস্থান বিজ্ঞানে এ নারীদের অবস্থান এর চাইতে ভাল। একটি গবেষণায় দেখা যায়, বাস্তুবিদ্যার স্নাতকোত্তর শিক্ষার্থীর ৫৫% নারী কিন্তু টেনিউরড ফ্যাকাল্টির মাত্র ১/৩ অংশ নারী। আন্তর্জাতিক ফ্ল্যাগশিপ জার্নাল - বাস্তুবিদ্যা - এর ৩/৪ অংশ লেখা প্রবন্ধ পুরুষদের। নারীরা তুলনামূলক কম গবেষণা তহবিল পায় এবং সহকর্মীরা তাদের অবদানকে পর্যাপ্ত স্বীকৃতি দেয় না। আমেরিকান ইকলজিক্যাল সোসাইটিতে নারী সদস্য সংখ্যা ১৯৯২ সালের ২২% হতে ২০১০ সালে ৩৭% এ উন্নীত হয়েছে।


title: হস্তপ্রাধান্য এবং যৌন অভিমুখিতা

text: লিপ্পা যৌন অভিমুখিতার সাথে হস্ত সম্পর্ক নিয়ে একটি গবেষণা করেন, যেখানে ৮১২ জন পুরুষ (৩৫১ জন বিসমকামী; ৪৬১ জন সমকামী) এবং ১১৮৯ জন নারী (৭০৭ জন বিসমকামী এবং ৪৭২ জন সমকামী) অংশগ্রহণ করেছিলেন। সমকামী পুরুষদের বিসমকামী পুরুষদের তুলনায় ৮২ শতাংশের ডানহাতি না হবার প্রবণতা দেখা যায়, কিন্তু সমকামী এবং বিসমকামী নারীদের যৌন অভিমুখিতার সাথে হস্ত সম্পর্কের কোনো গুরুত্বপূর্ণ পার্থক্য দেখা যায় নি। যখন পুরুষ এবং নারীদের নিয়ে করা গবেষণাটি একত্রে সংযুক্ত করে হিসেব করা হয়েছিল, তখন দেখা গিয়েছে, সমকামীদের ৫০ শতাংশ ডানহাতি আর ৫০ শতাংশ বাঁহাতি।


title: ভারতে নারী

text: বিশ্বের যেসব দেশে সবচেয়ে বেশি নারী রাজনীতিবিদ আছেন, ভারত তাদের মধ্যে অন্যতম। রাষ্ট্রপতি, প্রধানমন্ত্রী, লোকসভার স্পিকার, বিরোধী দলনেতা সহ বহু গুরুত্বপূর্ণ পদে মহিলারা বিভিন্ন সময় দায়িত্ব সামলেছেন। ভারতের অঙ্গরাজ্য মধ্যপ্রদেশ, বিহার, উত্তরাখণ্ড, হিমাচলপ্রদেশ, অন্ধ্রপ্রদেশ, ছত্তিশগড়, ঝাড়খণ্ড, কেরালা, কর্ণাটক, মহারাষ্ট্র, উড়িষ্যা, রাজস্থান ও ত্রিপুরায় নারীদের জন্য পি.আর.আই গুলিতে ৫০% সংরক্ষণ করা হয়েছে। এই পঞ্চায়েতগুলির বেশিরভাগ প্রার্থীই নারী। বর্তমানে(২০১৫ সালে) কেরালার কোদাসেরী পঞ্চায়েতের সকল নির্বাচিত সদস্যই মহিলা। বর্তমানে ভারতের একাধিক রাজ্যের মুখ্যমন্ত্রী মহিলা।


title: নারীদের কল্যাণ

text:
নারীদের কল্যাণ ফোর্টনাম এবং ম্যাসনে এক ধারাবাহিক সাহিত্য সম্বন্ধীয় মধ্যাহ্নভোজ চালায়, যেখানে বক্তৃতা ও আলোচনায় ছিলেন প্রখ্যাত লেখকের সঙ্গে ইভ পোলার্ড ওবিই অথবা কেনিংটনের ব্যারোনেস জেনকিন। আগেকার লেখকদের মধ্যে ছিলেন: পিডি জেমস, বারবারা টেলর ব্র্যাডফোর্ড, পেনি ভিন্সেঞ্জি, জুলিয়ান ফেলোজ এবং ফিয়ন হেগ।
তারা ফোর্টনাম এবং ম্যাসনে আরো একটা ধারাবাহিক চালায় যার নাম 'অ্যান অডিয়েন্স উইথ...'।
নারীদের কল্যাণ হল 'ইন্সপিরেশনাল উওমেন অফ দ্য ইয়ার' পুরস্কারের সুবিধে ভোগকারী চ্যারিটি, যেটা 'ডেইলি মেইল'এর সঙ্গে একযোগে চলে, এবং ২০১২ খ্রিস্টাব্দে এটা স্যাঙ্কচুয়ারি স্পায়ের অর্থে পরিচালিত হয়েছিল।


title: মিশরের প্রথম রাজবংশ

text: প্রথম রাজবংশের ফারাওদের ক্রমতালিকা সম্বন্ধে আজ ঐতিহাসিকরা অনেকটাই নিশ্চিত। এই রাজবংশের প্রথম ফারাও ছিলেন মেনেস অথবা নারমের, শেষ শাসক ছিলেন কা। এই বংশের আটজন নৃপতির কথা জানতে পারা যায়। এঁদের সকলেই আবিডোসে সমাধিস্থ হন। এই রাজবংশের প্রায় শেষ পর্যন্ত ঐতিহ্যানুসারে রাজার মৃত্যুর পর তাঁর নিকটাত্মীয় ও বিশ্বস্ত কর্মচারীদেরও রাজার সাথেই সমাধিস্থ করা হত। রাজার কবরের পাশেই ছোট ছোট বর্গাকার কবরে রাজার সমাধিস্থলেই তাদেরও স্থান হত।


title: প্রথম কৃষ্ণ

text: প্রথম কৃষ্ণ (৭৫৬–৭৭৪ খ্রিস্টাব্দ) ছিলেন দন্তিদূর্গের কাকা। তিনি ৭৫৭ খ্রিস্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিস্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়। তিনি কান্নেরা বা কান্নেশ্বর নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও "রাজবর্তিকা" গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।


title: আদি রাজত্ব (মিশর)

text:
"মূল নিবন্ধ" - প্রথম রাজবংশ
প্রথম রাজবংশের ফারাওদের ক্রমতালিকা সম্বন্ধে আজ ঐতিহাসিকরা অনেকটাই নিশ্চিত। এই রাজবংশের প্রথম ফারাও ছিলেন মেনেস অথবা নারমের, শেষ শাসক ছিলেন কা। এই বংশের আটজন নৃপতির কথা জানতে পারা যায়। এঁদের সকলেই আবিডোসে সমাধিস্থ হন। এই রাজবংশের প্রায় শেষ পর্যন্ত ঐতিহ্যানুসারে রাজার মৃত্যুর পর তাঁর নিকটাত্মীয় ও বিশ্বস্ত কর্মচারীদেরও রাজার সাথে পাঠানো হত। রাজার কবরের পাশেই ছোট ছোট বর্গাকার কবরে রাজার সমাধিস্থলেই তাদেরও স্থান হত।


title: ইংল্যান্ডের প্রথম হেনরি

text: হেনরি ১০৬৮-তে সম্ভবত ইংল্যান্ডে জন্মগ্রহণ করেন, গ্রীষ্ম বা বছরের শেষ সপ্তাহে যত দূর সম্ভব ইয়র্কশায়ার এর সেলবি শহরে। তাঁর বাবা ছিলেন উইলিয়াম, যিনি মূলত নরমানডির ডিউক ছিলেন, পরে ১০৬৬-র আক্রমণে, ওয়েলস এর বিস্তৃত জমির সঙ্গে, ইংল্যান্ডের রাজা হয়ে ওঠেন। আক্রমনটি একটি আংল-নরমান অভিজাত গোষ্ঠীর সৃষ্টি করেছিল, বহুজনের ইংলিশ চ্যানেল এর উভয়দিকে বিস্তৃত সম্পত্তি ছিল। এই অ্যাংলো-নরমান ব্যারনদের ফ্রান্স রাজত্বর সঙ্গে সাধারণত এক গভীর সম্পর্ক ছিল,যা তখন জেলা এবং ছোট শাসন-র একটি দুর্বলভাবে সংগ্রহ ছিল। শুধুমাত্র রাজার সংক্ষিপ্ত নিয়ন্ত্রণে ছিল। হেনরির মা, ফ্লান্ডার এর মাটিল্ডা, ফ্রান্সের রবার্ট দ্বিতীয়র নাতনী ছিলেন, এবং তিনি সম্ভবত, তাঁর কাকা ফ্রান্সের রাজা প্রথম হেনরি র নামে হেনরির নামকরণ করেন।


title: প্রথম রত্নমাণিক্য

text: রাজমালা অনুসারে, প্রথম রত্নমাণিক্য ত্রিপুরা রাজ্যের রাজা ডাঙ্গর ফার আঠারোজন পুত্রের মধ্যে সর্বকনিষ্ঠ পুত্র ছিলেন। কৈশোরে তাঁর পিতা তাঁকে গৌড়ের নবাবের দরবারে পাঠিয়ে দেন। এরপর রত্ন গৌড়ের সৈন্য নিয়ে ত্রিপুরা আক্রমণ করে রাঙ্গামাটি জয় করলে তাঁর সতেরো জন ভাই যুদ্ধক্ষেত্র থেকে পলায়ন করেন। ডাঙ্গর ফা এই সময় খানাসি শৈলাবাসে মৃত্যুবরণ করলে রত্ন ত্রিপুরার সিংহাসন অধিকার করেন। গৌড়ের নবাবকে এর পরিবর্তে তিনি একশো হাতি সহ একটি মণি উপহার দিলে গৌড়েশ্বর তাঁকে মাণিক্য উপাধি প্রদান করেন। এই রাজাই প্রথম ত্রিপুরায় মুদ্রা প্রবর্তন করেন। রাজমালা অনুসারে এই রাজার আবির্ভাব ত্রয়োদশ শতকের শেষদিকে হলেও প্রাপ্ত মুদ্রা ১৩৮৬ শকাব্দের (১৪৬৪-৬৫ খ্রিস্টাব্দ)। পরবর্তী রাজা মুকুটমাণিক্যের ১৪১১ শকাব্দের (১৪৮৯ খ্রিস্টাব্দ) মুদ্রা পাওয়া যাওয়ায় রত্নমাণিক্যের রাজত্বকাল বর্তমানে ১৪৬৪–১৪৮৯ খ্রি. ধরা হয়, এই হিসাবে তাঁকে মাণিক্য উপাধি দিয়েছিলেন বাংলার সুলতান রুকনউদ্দিন বারবাক শাহ।


title: জগজ্জীবনপুর তাম্রশাসন

text: আগে ঐতিহাসিকরা মনে করতেন যে দেবপালের পর রাজা হন তাঁর খুড়তুতো ভাইয়ের ছেলে প্রথম বিগ্রহপাল। বিভিন্ন সমকালীন অভিলেখে শূরপাল ও মহেন্দ্রপাল নামে আরও দুই রাজার নাম পাওয়া যায়। মনে করা হত শূরপাল বিগ্রহপালেরই অপর নাম এবং মহেন্দ্রপালকে ধরা হত গুর্জর-প্রতিহার রাজা । ১৯৭০ সালে শূরপালের মির্জ়াপুর তাম্রশাসন (বর্তমানে লখনউ জাদুঘরে রক্ষিত) আবিষ্কারের পর এই রাজার আলাদা অস্তিত্ব নিশ্চিতভাবে প্রমাণিত হয় এবং এই রাজাকে প্রথম শূরপাল ধরে নিয়ে দীনেশচন্দ্র সরকার ১৯৮৩ সালে প্রকাশিত তাঁর "পাল-সেন যুগের বংশানুচরিত" গ্রন্থে পাল রাজাদের ক্রম ও বংশলতা পুনর্গঠন করেন। জগজ্জীবনপুর তাম্রশাসন থেকে পালবংশীয় রাজা হিসেবে মহেন্দ্রপালের অস্তিত্ব নিশ্চিতভাবে প্রমাণিত হয়, জানা যায় যে মহেন্দ্রপাল ও শূরপাল ছিলেন দেবপাল ও মাহটা দেবীর দুই পুত্র এবং দেবপালের পর রাজা হন মহেন্দ্রপাল। ফলে পালবংশের ক্রম আবার পুনর্গঠনের প্রয়োজন দেখা দেয়। ১৯৮৮ সালে গৌরীশ্বর ভট্টাচার্য "South Asian Studies" পত্রিকায় "The New Pāla Ruler Mahendrapāla: Discovery of a Valuable Charter" নিবন্ধে এবং ১৯৯৪ সালে দিলীপকুমার গঙ্গোপাধ্যায় তাঁর "Ancient India: History and Archaeology" বইতে এই পুনর্গঠন করেন। গঙ্গোপাধ্যায় মহেন্দ্রপালের রাজত্বকাল নির্ধারণ করেন ৮৪৫-৮৬০ খ্রিস্টাব্দ। ১৯৯৫ সালে এক মার্কিন সংগ্রাহকের ব্যক্তিগত সংগ্রহে পালযুগের দুইটি তাম্রশাসন আবিষ্কৃত হয়, যা প্রথম শূরপাল ও মাণিক্যদেবীর পুত্র গোপাল নামে রাজার চতুর্থ বর্ষে উৎকীর্ণ। ফলে পাল-বংশলতা আবার পরিবর্তিত হয়েছে।


title: প্রথম বায়েজীদ

text: প্রথম বায়েজীদ (, ) (ডাকনাম "ইলদিরিম" (উসমানীয় তুর্কি: ییلدیرم), "বজ্রপাত বা বজ্রকঠিন।") (১৩৬০ – ৮ মার্চ ১৪০৩) ছিলেন উসমানীয় সুলতান। তিনি ১৩৮৯ থেকে ১৪০২ সাল পর্যন্ত শাসন করেছেন। তিনি সুলতান প্রথম মুরাদ ও গুলচিচেক খাতুনের পুত্র। তিনি একটি সুবিশাল সেনাবাহিনী গড়ে তোলেন। তিনি কনস্টান্টিনোপলও আক্রমণ করেছিলেন তবে তাতে ব্যর্থ হন। ১৪০২ সালে আঙ্কারার যুদ্ধে তিনি তৈমুর লঙের কাছে পরাজিত ও বন্দী হন। বন্দী অবস্থায় ১৪০৩ সালের মার্চে তিনি ইন্তেকাল করেন।


title: প্রথম রিচার্ড

text: প্রথম রিচার্ড (৮ই সেপ্টেম্বর ১১৫৭ - ৬ই এপ্রিল ১১৯৯) ৬ই জুলাই ১১৮৯ থেকে আমৃত্যু ইংল্যান্ডের রাজা ছিলেন। একই সময়ে তিনি ছিলেন নরমান্ডের ডিউক (চতুর্থ রিচার্ড হিসেবে), অ্যাকুইটাইনের ডিউক, গাসকনির ডিউক, সাইপ্রাসের লর্ড, আনজুউয়ের কাউন্ট, মাইনের কাউন্ট, নান্তেসের কাউন্ট ও বিভিন্ন সময় ব্রিটানির ওভারলর্ড। তিনি ছিলেন ইংল্যান্ডের রাজা দ্বিতীয় হেনরির পঞ্চম পুত্র ও তার মাতা ছিলেন অ্যাকুইটাইনের এলিনর। তিনি ছিলেন সেনাবাহিনীর মহান নেতা ও যুদ্ধা; এজন্য তিনি সবার কাছে "রিচার্ড লায়নহার্ট" বা "রিচার্ড কুয়ের দে লায়ন" নামে পরিচিত ছিলেন। মুসলমানরা তাকে "মালেক রিক" (রাজা রিচার্ড) বা "মালেক আল-ইনকিতার" (ইংল্যান্ডের রাজা) নামে ডাকতেন।


title: আহোম রাজবংশ

text: তৃতীয় অহোম রাজা চুবিন্‌ফা (১২৮১-১২৯৩) অহোমের অভিজাত সাতটা বংশকে "সাতঘরীয়া অহোম" নাম দেন। এর প্রথম বংশ ছিল রাজার। দ্বিতীয় ও তৃতীয় বংশ ছিল ক্রমে বুঢ়াগোহাঁই ও বরগোহাঁইর। শেষের চারটি বংশ ছিল অহোম পুরোহিতের। চুখ্রাম‌ফা (১৩৩২-১৩৬৪) আপাত উত্তরাধিকারীর জন্য সংরক্ষিত উপাধি "চারিং রাজা" আরম্ভ করে। প্রথম চারিং রাজা ছিলেন চুখ্রাম্‌ফার অর্দ্ধ ভ্রাতা ও কামতা কুঁয়রী রজনীর পুত্র চাও পুলা। চুহুংমুং দিহিঙীয়া রাজা (১৪৯৭-১৫৩৯) পূর্বের রাজার বংশধরদেরকে ভিন্ন ভিন্ন স্থানে থাপে গিয়ে পরে অহোমের সাতটা রাজকীয় ফৈদ হয়ে পড়ে: "চারিঙীয়া", "টিপমীয়া", "দিহিঙীয়া", "চামগুরীয়া", "টুংখুঙীয়া", "পর্বতীয়া" ও "নামরূপীয়া"। গদাধর সিংহ (১৬৮১-১৬৯৬) টুংখুঙীয়া ফৈদর শাসনের পাতনি মেলে ও অহোম সাম্রাজ্যর শেষ দিন পর্যন্ত তাঁরা রাজত্ব করেন।


title: ইংল্যান্ডের প্রথম হেনরি

text: প্রথম হেনরি (খ্রিস্ট. ১০৬৮ – ১লা ডিসেম্বের ১১৩৫), হেনরি বিউকলার্ক নামেও পরিচিত, ১১০০ থেকে মৃত্যুকাল অবধি ইংলন্ডের রাজা ছিলেন। উইলিয়াম দা কনকোয়ারারএর চতুর্থ সন্তান ছিলেন। লাতিন এবং উদার শিল্প/লিবারাল আর্টস নিয়ে পড়াশুনা করেন। ১০৮৭-তে উইলিয়াম এর মৃত্যুর পরে, হেনরির বড় ভাইয়েরা রবার্ট কুরথোস এবং উইলিয়াম রুফাস যথাক্রমে নোরমান্দি এবং ইংল্যান্ড উত্তরাধিকার সুত্রে প্রাপ্ত করেন, কিন্তু হেনরির কাছে জমিহীন ছিলেন।হেনরি রবার্টের থেকে পশ্চিম-নোরমান্দি মধ্যে কন্টেনটিনের কাউন্টি/বিভাগ ক্রয় করেন।কিন্তু উইলিয়াম এবং রবার্ট ১০৯১ তে তাঁকে পদচ্যুত করেন । হেনরি কন্টেনটিনে ধীরে ধীরে তার ক্ষমতার ঘাঁটি পুনর্নির্মিত করেন এবং রবার্টের বিরুদ্ধে ,উইলিয়ামের সঙ্গে নিজের মিত্রতা বানিয়ে রাখলেন। যখন উইলিয়াম ১১০০ তে শিকার অভিযানে বেরিয়ে দুর্ঘটনায় মারা যান ,হেনরি সেখানে উপস্থিত ছিলেন, তখন তিনি ইংরেজি সিংহাসন দখল করেন এবং তার রাজ্যাভিষেক এর সময় উইলিয়ামের কম জনপ্রিয় নীতিগুলি সংশোধন করার প্রতিশ্রুতি দেন।


title: ভিকার উন নিসা নূন

text: তার স্বামী স্যার ফিরোজ পূর্ব পাকিস্তানের গভর্নর হোন এবং পরবর্তীতে ১৯৫৭ সালে পাকিস্তানের প্রধানমন্ত্রী হোন। তার স্বামীর মৃত্যুর পরেও সে তার সমাজ সেবামূলক কাজ চালিয়ে যান। তিনি ঐ সময়কার অন্যান্য বিখ্যাত নারীদের সাথে তার এই উন্নয়নমূলক কাজ করেন। তাদের মধ্যে রয়েছে প্রয়াত বেগম মাহমুদা সালিম খান, ডঃ আতিয়া ইনায়েতউল্লাহ এবং বেগম জরি সারফরাজ। তিনি ফ্যামিলি প্ল্যানিং অ্যাসোসিয়েশন অফ পাকিস্তান, পাকিস্তান রেড ক্রিসেন্ট সোসাইটি, দ্য ন্যাশনাল ক্র্যাফটস কাউন্সিল অফ পাকিস্তান সহ আরো অন্যান্য সমাজ সেবামূলক প্রতিষ্ঠানের জ্যেষ্ঠ নির্বাহী সদস্য ছিলেন। জেনারেল জিয়া উল হকের শাসন কালে তিনি অল্প সময়ের জন্য পাকিস্তান সরকারের পর্যটন ও সংস্কৃতি মন্ত্রণালয়ের ফেডারেল মন্ত্রী ছিলেন। তার পরবর্তী জীবনের বেশিরভাগ সময় সে তার আল- ফিরোজ নামক একটি কুটিরে কাটান যেটি পাকিস্তানের আবোতাবাদের কাছে অবস্থিত। সেখানে তিনি অঙ্কন ও লেখার জন্য সৃষ্টিশীল নীরবতার সন্ধান পেতেন।


title: যোগেন্দ্রনাথ মণ্ডল

text: যোগেন্দ্রনাথ মণ্ডল (জন্ম: ২৯ জানুয়ারি, ১৯০৪ - মৃত্যু: ৫ অক্টোবর, ১৯৬৮) আধুনিক পাকিস্তান রাষ্ট্রের কেন্দ্রীয় ও শীর্ষস্থানীয় প্রতিষ্ঠাকালীন ব্যক্তিত্ব এবং বিশিষ্ট রাজনৈতিক নেতা ছিলেন। সংবিধান প্রণেতা হিসেবে দেশের আইন ও শ্রম মন্ত্রী ছিলেন। এছাড়াও তিনি কমনওয়েলথ ও কাশ্মীর বিষয়ক দ্বিতীয় মন্ত্রীয় মর্যাদায় অধিষ্ঠিত ছিলেন। ব্রিটিশ ভারতের বাংলা প্রদেশে জন্মগ্রহণকারী যোগেন্দ্রনাথ পরবর্তীকালে পাকিস্তানের মুখপত্র ছিলেন। ভারত বিভাজনের কয়েক বছর পর তিনি পাকিস্তানে অবস্থান করেন। ১৯৪৭ থেকে ১৯৫০ সাল পর্যন্ত বন্দর নগরী ও পাকিস্তানের সাবেক রাজধানী করাচীতে বসবাস করতেন। পাকিস্তানের তৎকালীন প্রধানমন্ত্রী লিয়াকত আলি খানের কাছে নিজ পদত্যাগপত্র দাখিল করেন ও অভিবাসিত হয়ে ভারতে চলে আসেন।


title: খাজা নাজিমুদ্দিন

text: খাজা নাজিমুদ্দিন KCIE (; ; ১৯ জুলাই ১৮৯৪ – ২২ অক্টোবর ১৯৬৪) ছিলেন একজন বাঙালি রাজনীতিবিদ। তিনি ঢাকার নবাব পরিবারের সদস্য ছিলেন। নিখিল ভারত মুসলিম লীগের সদস্য হিসেবে নাজিমুদ্দিন দুইবার বাংলার প্রধানমন্ত্রীর দায়িত্ব পালন করেন। পাকিস্তান প্রতিষ্ঠার পর মুহাম্মদ আলি জিন্নাহর মৃত্যু পরবর্তীতে ১৯৪৮ সালে তিনি পাকিস্তানের গভর্নর জেনারেল হন। ১৯৫১ সালে প্রধানমন্ত্রী লিয়াকত আলি খানের মৃত্যুর পর তিনি পাকিস্তানের দ্বিতীয় প্রধানমন্ত্রী হন। তিনি রক্ষণশীল গড়নের ছিলেন এবং তাকে অজনপ্রিয় বিবেচনা করা হয়।


title: জুলফিকার আলী ভুট্টো

text: জুলফিকার আলী ভুট্টো (জানুয়ারি ৫, ১৯২৮ – এপ্রিল ৪, ১৯৭৯) পাকিস্তানের সাবেক প্রধানমন্ত্রী। ১৯৫৮ সালে তিনি মন্ত্রী সভায় যোগ দেন। পররাষ্ট্র মন্ত্রীর দায়িত্ব পান ১৯৬৩ সালে। আইয়ুব খানের মন্ত্রীসভা ত্যাগ করে ১৯৬৭ সালে নিজে আলাদা দল গঠন করেন যার নাম দেয়া হয় পাকিস্তান পিপলস্ পার্টি। ১৯৭০ সালে পাকিস্তানের সাধারণ নির্বাচনে তার দল পশ্চিম পাকিস্তানে সংখ্যাগরিষ্ঠতা অর্জন করে। কিন্তু পূর্ব পাকিস্তানের আওয়ামী লীগ সার্বিক সংখ্যা গরিষ্ঠতা অর্জন করা সত্ত্বেও তাদের উপর ক্ষমতা অর্পণে ভুট্টো আপত্তি তুলেন। ১৯৭১ সালের বাংলাদেশের স্বাধীনতা যুদ্ধে পাকিস্তানের পরাজয়ের পর ভুট্টো ইয়াহিয়া খানের স্থলে পাকিস্তানের প্রেসিডেন্ট হন। ১৯৭৩ সালে দেশের সংবিধান পরিবর্তনের মাধ্যমে তিনি পাকিস্তানের প্রধানমন্ত্রীর পদ গ্রহণ করেন। ১৯৭৭ সালে পুনরায় প্রধানমন্ত্রী নির্বাচিত হন। কিন্তু অল্পদিনের মধ্যেই জেনারেল জিয়াউল হক দ্বারা সংঘটিত এক সামরিক অভ্যুত্থানে ক্ষমতাচ্যূত হন। এক ব্যক্তিকে হত্যার ষড়যন্ত্রে জড়িত থাকার অভিযোগে ১৯৭৯ সালে সামরিক আদালত তাকে মৃত্যুদন্ডে দন্ডিত করে। তিনি পাকিস্তান পিপলস্ পার্টির প্রধান ছিলেন। তার মেয়ে বেনজির ভুট্টো পরে পাকিস্তানের প্রধানমন্ত্রী হন।


title: আসিফ আলি জারদারি

text: আসিফ আলি জারদারি (জন্ম: জুলাই ২৬; ১৯৫৫)পাকিস্তানের ১৪ তম রাষ্ট্রপতি ও পাকিস্তান পিপলস পার্টির সহ-সভাপতি। পাকিস্তানের সদ্য প্রয়াত সাবেক প্রধানমন্ত্রী বেনজির ভুট্টো তার স্ত্রী ছিলেন। বেনজির ভূট্টোর দ্বিতীয় দফা শাসনামলে জারদারি পরিবেশ বিষয়ক মন্ত্রনালয়ের দায়িত্ব প্রাপ্ত মন্ত্রী ছিলেন। প্রায় কয়েক বছর জারদারি দূর্নীতির অভিযোগে কারাভোগ করেন।


title: এমিনি এরদোয়ান

text: ৭ ডিসেম্বর ২০১৫ সালে, পাকিস্তানের প্রধানমন্ত্রী সৈয়দ ইউসুফ রাজা গিলানি এমিনি এরদোয়ানকে পাকিস্তানের বন্যার্তদের সাহায্যের জন্য পাকিস্তানের সর্বোচ্চ রাষ্ট্রীয় পুরস্কার নিশান-ই-পাকিস্তান প্রদানের বিষয়টি নিশ্চিত করেন। ২০১০ সালের অক্টোবরে এমিনি পাকিস্তানের ভয়াবহ বন্যায় ক্ষতিগ্রস্তদের অবস্থা পর্যবেক্ষণের জন্য পাকিস্তান সফরে আসেন এবং ভয়াবহ সে বন্যায় ক্ষতিগ্রস্তদের জন্য সাহায্যের হাত বাড়িয়ে দেন । এমিনি তুরস্কসহ বিভিন্ন মহলে পাকিস্তানের বন্যার্তদের সাহায্যের জন্য ব্যাপকভাবে প্রচারণা চালান। এমনকি পাকিস্তান সফরকালে তার নিজের গলার হার বন্যায় দুর্গতদের সাহায্যে দান করেন।


title: রা'না লিয়াকত আলি খান

text:
১৯৪৮ সালে তিনি নারীদের সামরিক শিক্ষার গুরুত্ব অনুধাবন করে পাকিস্তান উইমেন্স ন্যাশনাল গার্ড ও পাকিস্তান উইমেন নাভাল রিসার্ভ প্রতিষ্টা করেন। তাকে একজন বিগ্রেডিয়ারের সমমর্যাদায় উভয় প্রতিষ্টানের প্রধান নিয়ন্ত্রক হিসেবে নিয়োগ দেওয়া হয়। ১৯৪৯ সালে তিনি পাকিস্তান উইমেন্স এসোসিয়েশন প্রতিষ্টা করেন। তিনি এর প্রথম সভাপতি ছিলেন।
বেগম রানা নেদারল্যান্ড (১৯৫০)ও ইতালিতে (১৯৬০) পাকিস্তানের রাষ্ট্রদূতের দায়িত্ব পালন করেন। তিনি পাকিস্তানের প্রথম মুসলমান নারী গভর্নর ছিলেন (সিন্ধু প্রদেশ-১৯৭০)। তিনিই প্রথম মুসলিম মহিলা যিনি জাতিসংঘের মানবাধিকার পদক লাভ করেন। জাতিসংঘের তিনি প্রথম মুসলিম নারী কূটনৈতিক।


title: নুরুল আমিন

text: ১৯৪৮ সালে নুরুল আমিন পূর্ব পাকিস্তানের মুখ্যমন্ত্রী হন। তিনি সরবরাহ মন্ত্রণালয়ের দায়িত্বে ছিলেন। ১৯৭০ সালের সংসদ নির্বাচনে অংশ নেয়ার পর তিনি পাকিস্তানের অষ্টম প্রধানমন্ত্রী হন। এছাড়া তিনি পাকিস্তানের একমাত্র উপরাষ্ট্রপতি হিসেবে দায়িত্ব পালন করেছেন। তার প্রধানমন্ত্রী থাকাকালীন সময়ে ভারত-পাকিস্তান যুদ্ধ ১৯৭১ শুরু হয়। নুরুল আমিন পাকিস্তানকে ঐক্যবদ্ধ রাখতে কাজ করেছিলেন।


title: হিনা রব্বানী খার

text:
হিনা রব্বানী খার (উর্দু: حنا ربانی کھر; জন্ম: ১৯শে ডিসেম্বর, ১৯৭৭) একজন পাকিস্তিনী মহিলা কূটনৈতিক ও অর্থনীতিবিদ। তিনি পাকিস্তানের বর্তমান ও ২৬তম পররাষ্ট্রমন্ত্রী। অত্যন্ত ক্ষমতাশালী পরিবার থেকে আসায় তিনি ২০০২ সালের প্রধানমন্ত্রী শওকত আজিজের সরকারে নিজেকে কূটনৈতিক হিসেবে প্রতিষ্ঠিত করেন যা অর্থ মন্ত্রনালয়ে কাজে লাগে। পরবর্তীতে তিনি পররাষ্ট্র মন্ত্রী হিসেবে শপথ নেন। ২০০৮ সালের সাধারণ নির্বাচনে তিনি অত্যন্ত সফলতার সাথে প্রতিদ্বন্দীতা করেন।
মেহমুদ কুরায়েশির নাটকীয় পদত্যাগের পর তিনি পাকিস্তানের ইতিহাসে প্রথম মহিলা পররাষ্ট্র মন্ত্রী হিসেবে দ্বায়িত্ব গ্রহণ করেন। ২০০৮ সাল থেকেই তিনি কেন্দ্রীয় নির্বাহী কমিটিতে একজন জ্যোষ্ঠ ও উচ্চ ক্ষমতা সম্পন্ন সদস্য হিসেবে কাজ করছেন। তাকে পাকিস্তানের রাজনীতিতে অত্যন্ত ক্ষমতাবান মহিলা কর্মকর্তা হিসবে মান্য করা হয়।দ


title: মোহাম্মদ আলী বগুড়া

text: ১৯৫৩ সালে পাকিস্তানের গভর্ণর জেনারেল গোলাম মোহাম্মদ তাকে প্রধানমন্ত্রীর পদ গ্রহণের আমন্ত্রন জানান। প্রধানমন্ত্রী হবার ঠিক আগে তিনি মার্কিন যুক্তরাষ্ট্রে পাকিস্তানের রাষ্ট্রদূত ছিলেন। ক্ষমতা গ্রহণের পর পাকিস্তানের সেনাবাহিনী প্রধান কে প্রতিরক্ষা মন্ত্রীর দায়িত্ব গ্রহণের আমন্ত্রণ জানিয়ে আলোড়ন তৈরি করেন। প্রধানমন্ত্রী হবার পর তিনি সংবিধান প্রণয়ন কে সবচেয়ে গুরুত্বপূর্ণ কাজ হিসেবে চিহ্নিত করেন এবং ছয় মাসের মধ্যে সংবিধান প্রণয়ন সংক্রান্ত একটি সূত্র আইনসভায় পেশ করেন। তার এই সুত্রটি পাকিস্তানের ইতিহাসে "বগুড়া ফর্মুলা" নামে পরিচিত। অক্টোবার ৭, ১৯৫৩ সালে টি আইনসভায় পেশ করা হয়। তের দিন ধরে উপর আলোচনা চলে। নভেম্বার ১৪ , ১৯৫৩ সালে সংবিধানের খসড়া তৈরির ব্যাপারে একটি কমিটি গঠিত হয়। খসড়া চূড়ান্ত করার পূর্বেই গুলাম মুহাম্মদ আইনসভা ভেঙ্গে দেন। যদিও এসময় মোহাম্মদ আলি বগুড়া প্রধানমন্ত্রী হিসেবে নতুন আরেকটি মন্ত্রীসভা নিয়ে দায়িত্ব পালন করে যান। ১৯৫৪ সালের ২৬ অক্টোবর তিনি আবার প্রধানমন্ত্রী হিসেবে শপথ নেন। তার এই নতুন সরকার নতুন নির্বাচনের প্রতিশ্রুতি দেয়। ভগ্নস্বাস্থ্যের কারণে ১৯৫৫ সালের আগস্ট মাসে গোলাম মোহাম্মদ পদত্যাগ করেন। ইস্কান্দার মীর্জা নতুন গভর্নর জেনারেল হন। পরবর্তীতে ১৯৫৫ সালের আগস্ট ৮ তারিখে পাকিস্তানের গভর্ণর জেনারেল ইস্কান্দর মির্জা মোহাম্মদ আলি বগুড়াকে পদত্যাগে বাধ্য করেন।


title: থুব-ব্স্তান-ছোস-ক্যি-র্দো-র্জে

text: থুব-ব্স্তান-ছোস-ক্যি-র্দো-র্জে () (১৮৭২-১৯৩৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের নবম প্রধান ছিলেন।


title: মি-'গ্যুর-নাম-ম্খা'ই-র্দো-র্জে

text: মি-'গ্যুর-নাম-ম্খা'ই-র্দো-র্জে () (১৭৯৩-১৮৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের সপ্তম প্রধান ছিলেন।


title: স্কা-বা-দ্পাল-ব্র্ত্সেগ্স

text: স্কা-বা-দ্পাল-ব্র্ত্সেগ্স পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পন্ডিতের মধ্যেও একজন ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের নির্দেশে চ্লোগ-রো-ক্লু'ই-র্গ্যাল-ম্ত্শানের () সাথে ভারত গিয়ে বিমলমিত্রকে তিব্বতে আমন্ত্রণ জানিয়ে নিয়ে আসেন। পরবর্তীকালে সম-য়ে বৌদ্ধবিহারে তিনি বিমলমিত্রের নিকট হতে শিক্ষালাভ করেন।


title: শান্তরক্ষিত

text: আচার্য শান্তরক্ষিত () (৭২৫-৭৮৮) অষ্টম শতাব্দীতে তিব্বতে বৌদ্ধ ধর্মের ভিত্তি স্থাপনের প্রধান রূপকার ছিলেন। তিনি যোগাচার-স্বতন্ত্রিকা-মধ্যমক নামক বৌদ্ধ দর্শনের জনক। এই দর্শন নাগার্জুনের মধ্যমক, অসঙ্গের যোগাচার ও ধর্মকীর্তির প্রমাণের মিলিত রূপ।


title: গ্সার-মা

text: গ্সার-মা () বা নবীন অনুবাদক সম্প্রদায় বলতে সেই সমস্ত তিব্বতী বৌদ্ধধর্ম সম্প্রদায়দের বোঝানো হয়, যারা দশম শতাব্দীর পর থেকে সংস্কৃত থেকে তিব্বতী ভাষায় বৌদ্ধ পুঁথি অনুবাদ করেন। তিব্বতী বৌদ্ধধর্মের চারটি প্রধান সম্প্রদায়ের মধ্যে তিনটি সম্প্রদায় গ্সার মার অন্তর্গত। এই সম্প্রদায়গুলি হল-তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম র্ন্যিং-মা সম্প্রদায়কে স্ঙ্গা-গ্যুর () বলা হয়ে থাকে। এই কথাটির অর্থ প্রাচীন অনুবাদ সম্প্রদায়।


title: সন্ন্যাস (জৈনধর্ম)

text: দিগম্বর সম্প্রদায়ে সন্ন্যাসীদের ‘মুণি’ ও সন্ন্যাসিনীদের ‘আর্যিকা’ বলা হয়। দিগম্বর সন্ন্যাসীদের ‘নির্গ্রন্থ’ও (‘বন্ধনহীন’) বলা হয়। বৌদ্ধ ধর্মগ্রন্থগুলিতে সর্বশেষ তীর্থঙ্কর মহাবীরকে ‘নিগন্থ জ্ঞাতপুত্ত’ বলে উল্লেখ করা হয়েছে। ‘নিগন্থ’ শব্দের অর্থ ‘বন্ধনবিহীন’; ‘জ্ঞাতপুত্ত’ (নাতসের পুত্র) শব্দটি তাঁর বংশ ‘জ্ঞাত’ বা ‘নয়ে’র (প্রাকৃত) দ্যোতক। শ্বেতাম্বর সম্প্রদায়ে সন্ন্যাসিনীদের ‘সাধ্বী’ বলা হয়।


title: র্গ্যাল-দ্বাং-'ব্রুগ-পা

text: র্গ্যাল-দ্বাং-'ব্রুগ-পা () বা 'ব্রুগ-ছেন () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রধানের সাম্মানিক উপাধি। দ্বাদশ শতাব্দীর বৌদ্ধ পন্ডিত গ্ত্সাং-পা-র্গ্যা-রাস-য়ে-র্দো-র্জে এই উপাধি প্রথম ধারণ করেন।


ও-র্গ্যান-'জিগ্স-ব্রাল-ব্যাং-ছুব-র্দো-র্জে () (১৯৩৫-১৯৫৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের একাদশ প্রধান ছিলেন।


title: লাল টুপি ধর্মসম্প্রদায়

text: লাল টুপি ধর্মসম্প্রদায় বলতে তিব্বতী বৌদ্ধধর্মে সেই সমস্ত বৌদ্ধ ধর্ম সম্প্রদায়দের বোঝানো হয়, যাদের বৌদ্ধ সন্ন্যাসীরা অনুষ্ঠানে মাথায় লাল রঙের টুপি পড়ে। তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম তিনটি সম্প্রদায় লাল টুপি ধর্মসম্প্রদায়ের অন্তর্গত। এগুলি হল:একমাত্র দ্গে-লুগ্স () নামক সম্প্রদায়ের বৌদ্ধ সন্ন্যাসীরা অনুষ্ঠানে মাথায় হলুদ রঙের টুপি পড়ে বলে তাঁদের হলুদ টুপি ধর্মসম্প্রদায় বলা হয়ে থাকে।


র্গ্যাল-স্রাস-গ্ঝান-ফান-ম্থা'-য়াস-'ওদ-জের () (১৮০০-১৮৫৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের অষ্টম প্রধান ছিলেন এবং এই বিহারের শ্রী সিংহ মহাবিদ্যালয়ের প্রতিষ্ঠাতা ও দ্বিতীয় প্রধান ছিলেন।


title: ঝিঁঝিঁ পোকা

text: ঝিঁঝিঁ পোকা ইংরেজি: Crickets (যাদের অন্য নাম "ট্রু ক্রিকেট"), হল গ্রিলিডা (Gryllidae) পরিবারের পতঙ্গ। এদের সাথে ঝোপের ঝিঁঝিঁ পোকার সম্পর্ক রয়েছে এবং দূরসম্পর্কীয়ভাবে ঘাস ফড়িংয়ের সাথে। এদের শরীর প্রধাণত বেলনাকার, মাথা গোলাকার এবং লম্বা এ্যান্টেনা রয়েছে। মাথার পেছনটা মসৃন। পেটের নিচের অংশ শেষ হয়েছে এক জোড়া লম্বা কাটা সদৃস; মেয়েদের রয়েছে একটি লম্বা বেলনাকার ovipositor। পেছনের পায়ের রয়েছে লম্বা থাই, যা লাফ দেয়ার জন্য শক্তি যোগায়। সামনের পাখনা শক্ত, পাখনা ঢেকে রাখার চামড়ার আস্তরন রয়েছে এবং কিছু ঝিঁঝিঁ পোকা এই অংশগুলো পরস্পর ঘষে আওয়ার সৃষ্টি করে। পেছনের পাখনা ঝিল্লিময় এবং ভাজ করে রাখা যায় উড়ার জন্য। অনেক প্রজাতি আছে যারা আবার উড়তে পারে না। এই পরিবারের সবচেয়ে বড় পোকাটি হল বুল ঝিঁঝিঁ পোকা "Brachytrupes", যেটা লম্বা হয়।


title: ঘাসপাখি

text: ঘাসপাখি বা গ্রাসবার্ড এক ধরনের পাখি। ঘাসপাখির দু'টি প্রজাতি, দাগি ঘাসপাখি আর বাংলা ঘাসপাখি বাংলাদেশে রয়েছে। পৃথিবীতে ঘাসপাখি আছে মাত্র ১১ প্রজাতির। শতদাগি ঘাসপাখি নামে আর একটি পাখি ছিল, যা গত শতাব্দীতে বাংলাদেশ থেকে হারিয়ে গেছে। অধিকাংশ ঘাসপাখির বিস্তৃতি ছোট ছোট এলাকায় সীমাবদ্ধ। মাদাগাস্কার ঘাসপাখি শুধু মাদাগাস্কারে, বাদা ঘাসপাখি শুধু জাপানে, পাপুয়া ঘাসপাখি নিউ গিনিতে এবং বড় লেজ ঘাসপাখি শুধু দক্ষিণ ভারতে দেখা যায়। ঘাসপাখিরা সাধারণত দোয়েল-বুলবুল মাপের পাখি। ঘাসপাখিরা সাধারণত মহালাজুক ও পলায়নপর বলে বিবেচিত। বর্ষার প্রজনন-মৌসুমে নল-ঘাসের গোড়ায় ঘাসের ফালি দিয়ে বাসা বেঁধে পাখিটি ডিম পাড়ে। তবে বর্ষায় হাওরের সব ঘাস ডুবে যায় বলে প্রজননের জন্য এরা ঘাস-বনের খোঁজে দক্ষিণে চলে আসে।


title: হলদে চোখ ছাতারে

text:
হলদে চোখ ছাতারে সাধারণত উঁচু ঘাস, ঝোপ, তৃণময় পাহাড়ের ঢাল, মাঝারি গুল্ম লতা, বাঁশবন, চাষের জমির কাছে ও আখখেতে বিচরণ করে। এরা স্থির হয়ে এক জায়গায় বেশিক্ষণ থাকেনা। ঝোপঝাড়ের মধ্যে খাবারের জন্য পোকা খুঁজে বেড়ায় এরা। এ পাখি ভীরু স্বভাবের, হঠাৎ ভয় পেলে এক ঝোপ থেকে আরেক ঝোপে লাফ দিয়ে পালায় এবং দ্রুত ঝোপের আড়ালে অদৃশ্য হয়ে যায়। ভয়ে পালানোর সময় কর্কশ স্বরে কিচিরমিচির করে ডাকে।
হলদে চোখ ছাতারে পরিষ্কার গলায় ডাকে। জুন-নভেম্বর মাসে ঘাসের গোড়ায় কিংবা ভূমির খুব কাছে অন্য উদ্ভিদের ঘাস দিয়ে মোচাকার কিংবা বাটির মতো বাসা বানায়। বাসার বাইরের দিকে মাকড়সার জালের প্রলেপ থাকে। মাটি থেকে প্রায় দুই মিটার উঁচুতে ঝোপের দুই ডালের সংযোগস্থলে বা দুটি ঘাসের ডাঁটার মধ্যে দোলনার মতো করে বাসা বাঁধে ও ডিম পাড়ে। ডিম পাটকিলে সাদা রঙের এবং সংখ্যায় তিন থেকে পাঁচটি হয়। ডিম সাধারণত ১৫-১৬ দিনে ফোটে। পুরুষ ও মেয়েপাখি উভয় মিলে সংসারের কাজ করে।


title: ঘাস

text: যতো রকম গাছ আছে তার ভেতর ঘাসের ভূমিকাই প্রাণিদের জীবনে সবচেয়ে বেশি। ধান গম যব জাতীয় যতরকম দানাশস্য বা সিরিয়াল আছে তার সবই ঘাস শ্রেণির। মধ্যপ্রাচ্যের ক্রিসেন্ট বেল্ট থেকে এ জাতীয় দানা-ঘাস ছড়িয়ে পড়েছে সারা বিশ্বে। এই ঘাস দ্বারা নিয়মিত খাদ্য সরবরাহের সুবিধার কথা ভেবেই হয়তো আমাদের শিকারি পূর্বপুরুষেরা বের হয়ে এসেছেন গুহার অন্ধকার থেকে। হুইস্কি ভদকা বিয়ার জাতীয় নানা ধরণের পানীয় এই ঘাস থেকে তৈরি হতে পারে। কাগজ তৈরি, ঘর ছাওয়া, জ্বালানি, পোষাক, ইন্সুলেশন, কন্সট্রাকশন, লন, খেলার মাঠ বহু জায়গায় ঘাসের নানারকম ব্যবহার দেখতে পাই আমরা। উইমবেলডন টেনিসের সর্বোচ্চ ব্যয়বহুল কোর্ট তৈরি হয় প্রাকৃতিক ঘাস দিয়ে। গতিশীলতার দিক বিবেচনা করে গল্‌ফ কোর্সে ব্যবহার করা হয় ৩ ধরণের ঘাস। টার্গেটের কাছে ‘পুলিং গ্রিন’ এলাকায় যে ঘাস লাগানো হয় তা হয় খুব ছোট যাতে সহজে গড়িয়ে যেতে পারে গল্‌ফ বল।


title: সবুজ ঘুঘু

text: রাজ ঘুঘু, সবুজ ঘুঘু বা বাঁশঘুঘু (; বৈজ্ঞানিক নাম: "Chalcophaps indica") কলাম্বিডি গোত্রের অন্তর্গত অত্যন্ত সুন্দর ঘুঘু পাখিবিশেষ। কোথাও কোথাও এরা পাতি শ্যামাঘুঘু নামেও পরিচিত। সারা পৃথিবীতে এক বিশাল এলাকা জুড়ে এদের আবাস। সংখ্যার বিশালতার কারণে এদের মোট সংখ্যা নির্ণয় করা যায়নি। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে এসে পৌঁছায়নি, যদিও কোন কোন দেশে এদের অবস্থা খুব খারাপ। সেকারণে আই. ইউ. সি. এন. সবুজ ঘুঘুকে আশঙ্কাহীন প্রজাতি হিসেবে তালিকাভুক্ত করেছে। সবুজ ঘুঘু ভারতের তামিলনাড়ু প্রদেশের প্রাদেশিক পাখি হিসেবে পরিচিত।


title: চীনা বাঁশবন-তিতির

text: চীনের বাঁশবনের তিতির ("Bambusicola thoracicus") () ফ্যাজিয়ানিডি () গোত্র বা পরিবারের অন্তর্গত বাম্বুসিকোলা () গণের এক প্রজাতির ছোট তিতির। বাম্বুসিকোলা গণ মাত্র দু'টি প্রজাতি নিয়ে গঠিত, এই গণের আরেকটি প্রজাতি বাঁশবনের তিতির। চীনের বাঁশবনের তিতির প্রধানত চীনের দক্ষিণ ও দক্ষিণ-পূর্বাঞ্চল, তাইওয়ান ও জাপানের স্থানীয় পাখি। জাপানে ১৯১৯ সালে প্রথম অবমুক্ত করা হয় এবং পরবর্তীকালে প্রকল্পটি সফলতা পাওয়ায় এখন জাপানে এরা বেশ ভাল অবস্থানেই রয়েছে। হাওয়াইয়ে এদের অবমুক্তকরণ প্রচেষ্টা সফল হয়নি। হংকংয়ে, যেখান থেকে একসময় এরা বিলুপ্ত হয়ে গিয়েছিল, সেখানে ১৯৬১ সালে এদের অবমুক্ত করার প্রচেষ্টা নেওয়া হয়েছিল। যদিও সেই প্রচেষ্টাটি পরে ব্যর্থ হয়। পৃথিবীর ১৩ লক্ষ ২০ হাজার বর্গ কিলোমিটার এলাকা জুড়ে এরা বিস্তৃত রয়েছে।আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।


title: আখ

text: আখ বা ইক্ষু (বৈজ্ঞানিক নাম "Saccharum officinarum") পোয়াসি পরিবারের একটি সপুষ্পক উদ্ভিদ। এর রস চিনি ও গুড় তৈরির জন্য ব্যবহার হয় বলে এর চাষ করা হয়। আখ শব্দের উত্পত্তি "ইক্ষু" থেকে। আখ হচ্ছে বাঁশ ও ঘাসের জাতভাই। বাংলাদেশে এর যে প্রজাতি চাষ হয় তার বৈজ্ঞানিক নাম "Saccharum officinarum"।


title: বাঁশ

text:
কাষ্ঠল চিরহরিৎ উদ্ভিদ বাঁশ আসলে ঘাস পরিবারের সদস্য। ঘাস পরিবারের এরা বৃহত্তম সদস্য।
বাঁশ গাছ সাধারণত একত্রে গুচ্ছ হিসেবে জন্মায়। এক একটি গুচ্ছে ১০-৭০/৮০ টি বাঁশ গাছ একত্রে দেখা যায়। এসব গুচ্ছকে বাঁশ ঝাড় বলে।


title: নল-রাস্না

text:
নল-রাস্না বা বাঁশ অর্কিড (), (বৈজ্ঞানিক নাম: Arundina graminifolia), হচ্ছে Arundina গণের একমাত্র গৃহীত অর্কিড প্রজাতি। এই উষ্ণমণ্ডলীয় এশিয়ার প্রজাতিটি ভারত, শ্রীলংকা, নেপাল, থাইল্যান্ড, মালয়েশিয়া, ভিয়েতনাম, সিঙ্গাপুর, চীন ও ইন্দোনেশিয়ায় বিস্তৃত প্রজাতি। এটি এখন ফিজি, ফরাসি পলিনেশিয়া, মাইক্রোনেশিয়া, পশ্চিম ভারতীয় দ্বীপপুঞ্জ, কোস্টারিকা, পানামা এবং হাওয়াই-তে প্রাকৃতিকভাবে জন্মে।
লম্বা ঘাসের মতো গাছ। পাতা লম্বাটে বাঁকা ও দ্বিসার। লম্বা ডাঁটার আগায় কয়েকটি বড় বড় রঙিন ফুল ফোটে। ফুল ৭-৮ সেমি চওড়া গোলাপি-বেগুনি। বৃতি ও দল অভিন্ন রঙের।


title: বাগ ভাল্কি

text:
বাগ ভাল্কি (বৈজ্ঞানিক নাম: "Ancistroides nigrita (Latreille)") এক প্রজাতির ছোট আকারের প্রজাপতি যার শরীর ও ডানা কালচে বাদামী অথবা চকোলেট রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
বাগ ভাল্কি এর প্রসারিত অবস্থায় ডানার আকার ৪৮-৬০ মিলিমিটার দৈর্ঘ্যের হয়।
ভারতে প্রাপ্ত বাগ ভাল্কি এর উপপ্রজাতিসমূহ হল-
এরা দ্রুত ওড়ে। এদের মাঝে মধ্যেই ফুলের উপর অনেক্ষন বসে মধু পান করতে দেখা যায়। পাখীর বিষ্ঠার উপরও বসে থাকতে দেখা যায়। অনেকসময় সকালবেলা রৌদ্র পোহাতে দেখা যায় তবে সাধারনত এরা ছায়াযুক্ত অঞ্চল বেশী পছন্দ করে।


title: অদ্বৈত মল্লবর্মণ

text:
স্বল্পকালীন জীবনে অদ্বৈত মল্লবর্মণ বেশ কিছু গুরুত্বপূর্ণ গ্রন্থ রচনা করে গেছেন। এছাড়াও তিনি বহু শিশুপাঠ্য কবিতাও রচনা করেছেন। বিভিন্ন পত্র-পত্রিকায় তাঁর লেখা বেরোলেও চল্লিশের দশকে মানিক বন্দ্যোপাধ্যায় প্রমূখের পাশাপাশি বুদ্ধদেব বসু সম্পাদিত 'এক পয়সায় একটি' গ্রন্থ সিরিজ আকারে লিখে তিনি বিশেষভাবে সকলের দৃষ্টি আকর্ষণ করেন। তিতাস একটি নদীর নাম তাঁর স্মরণীয় উপন্যাস। তাঁর রচিত গ্রন্থসমূহ হচ্ছে -
অকৃতদার নিঃসঙ্গ অদ্বৈত বহু কৃচ্ছ্রসাধন ও উদয়াস্ত হাড়ভাঙ্গা পরিশ্রম করে যতটুকু আয়-উপার্জন করতেন তার অধিকাংশই ব্যয় করতেন দুঃস্থ পরিচিতজনদের মধ্যে। তাঁর গ্রন্থপ্রীতি ছিল অসাধারণ। নিদারুণ অর্থকষ্টের মধ্যেও যথাসম্ভব বই কিনেছেন তিনি। আর্থিক সঙ্গতি কম থাকা স্বত্ত্বেও কলকাতার মালোপাড়ার শিশু-কিশোরদের ঘরোয়া বিদ্যালয় পরিচালনায় নিয়োজিত উপেন্দ্রবাবুর স্বল্পশিক্ষিত বিধবা প্রফুল্লকে নিয়মিতভাবে আর্থিক সাহায্য করতেন।


title: সঞ্জীবচন্দ্র চট্টোপাধ্যায়

text: ১৮৭৫ খ্রিস্টাব্দে তাঁর প্রথম বাংলা প্রবন্ধ যাত্রা প্রকাশিত হয়। ভ্রমর নামক মাসিক পত্রিকায় রামেশ্বরের অদৃষ্ট নামক তাঁর প্রথম গল্প প্রকাশিত হয়, যা ১৮৭৭ খ্রিস্তাব্দে গ্রন্থাকারে প্রকাশিত হয়। ১৮৭৭ খ্রিস্টাব্দে তাঁর প্রথম উপন্যাস কণ্ঠমালা গ্রন্থাকারে প্রকাশিত হয়। ১৮৮৩ খ্রিস্টাব্দে জালপ্রতাপ চাঁদ ও ১৮৮৫ খ্রিস্টাব্দে মাধবীলতা নামক উপন্যাস পুস্তকাকারে প্রকাশিত হয়। ১২৮১ বঙ্গাব্দে ভ্রমর নামক মাসিক পত্রিকার জ্যৈষ্ঠ সংখ্যায় প্রকাশিত দামিনী নামক গল্পটি তাঁর মৃত্যুর পর প্রকাশিত হয়। ১২৮৭ বঙ্গাব্দ থেকে ১২৮৯ বঙ্গাব্দের মধ্যে ছয়টি পর্বে বঙ্গদর্শন পত্রিকায় তাঁর ভ্রমণকাহিনী পালামৌ প্রকাশিত হয়।


title: লুসিলা গামেরো ডে মেডিনা

text: শিশু অবস্থা থেকেই তিনি লিখতে শুরু করেন। ১৮৯১ সালের শুরু থেকে ‘লা জুভেন্তাদ হন্ডুরেনা’ সাময়িকীতে ঐ লেখাগুলো প্রকাশিত হতে থাকে। ‘আমালিয়া মন্তিয়েল’ শিরোনামে প্রথম স্বার্থক উপন্যাস রচনায় করেন। এ উপন্যাসটি যে-কোন হন্ডুরীয় মহিলাদের মধ্যে প্রথম উপন্যাস ছিল যা ১৮৯২ সালে প্রকাশিত হয়। ফ্রয়ল্যান তার্কিওসের পরিচালনায় সাপ্তাহিক সংবাদপত্র ‘এল পেনসামিয়েন্তো’য় উপন্যাসটি ধারাবাহিকভাবে প্রকাশ হতে থাকে। ১৮৯৩ সালে দ্বিতীয় উপন্যাস ‘আদ্রিয়ানা ও মাগারিটা’ প্রকাশ করেন যা হন্ডুরাসে প্রকাশিত প্রথম উপন্যাস ছিল। ১৯৪৯ সালে নিজ আত্মজীবনী লিখেন।


title: অদ্বৈত মল্লবর্মণ

text: অদ্বৈত মল্লবর্মণ (১লা জানুয়ারি, ১৯১৪- ১৬ই এপ্রিল, ১৯৫১) বাঙালি ঔপন্যাসিক ও সাংবাদিক। তৎকালীন কুমিল্লা জেলার অধীনে ব্রাহ্মণবাড়ীয়া মহকুমার গোকর্ণঘাট গ্রামে জন্মগ্রহণ করেন। "তিতাস একটি নদীর নাম" শিরোনামের একটিমাত্র উপন্যাস লিখে তিনি বাংলা সাহিত্যের চিরস্মরণীয় ও অমর প্রতিভা হিসেবে সবিশেষ স্বীকৃতি লাভ করেন। এই উপন্যাসটি সর্বপ্রথম 'মাসিক মোহাম্মদী' পত্রিকায় প্রকাশিত হয়।


title: অনিমেষ চতুষ্ক

text: তিনটি উপন্যাসের মূলত লেখক নিজস্ব জীবনদর্শনের ভিত্তিতে সমকালীন রাজনৈতিক ঘটনাবলীকে প্রকাশ করেছেন।প্রথম তিনটি উপন্যাস - "উত্তরাধিকার", "কালবেলা" এবং "কালপুরুষ" ১৯৭৯ থেকে ১৯৮৯ সালের মধ্যে প্রকাশিত হয়। খ্যাতনামা সাহিত্য ম্যাগাজিন "দেশ" পত্রিকায় ধারাবাহিকভাবে প্রকাশিত "কালবেলা"র জন্য তিনি সাহিত্য একাডেমি পুরষ্কার লাভ করেন। সিরিজের সর্বশেষ বই "মৌষলকাল" প্রকাশিত হয় ২০১৩ সালে। মমতা বন্দ্যোপাধ্যায়ের নেতৃত্বে তৃণমূল কংগ্রেস দীর্ঘদিনের সিপিএমকে সরিয়ে ক্ষমতায় আসার প্রেক্ষিতে তিনি এই বইটি লেখেন।


title: আনোয়ারা (উপন্যাস)

text: আনোয়ারা বাঙ্গালী ঔপন্যাসিক মোহাম্মদ নজিবর রহমান সাহিত্যরত্ন রচিত একটি কালজয়ী সামাজিক উপন্যাস। এটি তার রচিত প্রথম ও সর্বাধিক সার্থক উপন্যাস। এটি ১৯১৪ সালের ১৫ জুলাই (১৩২১ বঙ্গাব্দে) কলকাতা থেকে সর্বপ্রথম প্রকাশিত হয়। বাঙালি মুসলমান সমাজে মীর মশাররফ হোসেন রচিত “বিষাদ সিন্ধু”র পর এটিই সর্বাধিক পঠিত ও জনপ্রিয় উপন্যাস। ২০১৪ সালে এ উপন্যাসের শতবর্ষ পূর্তি পালন করা হয়। এই উপন্যাসে সপ্তাদশ শতাব্দীতে গ্রামীণ বাঙালি মধ্যবিত্ত মুসলমান সমাজের সামাজিক ও পারিবারিক জীবনের চিত্র ফুটে উঠে।আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,


title: অমিয়ভূষণ মজুমদার

text: অমিয়ভূষণ মজুমদারের প্রথম প্রকাশিত রচনা হল 'দ্য গড অন মাউন্ট সিনাই' নামের একটি নাটক। এটি মন্দিরা পত্রিকায় প্রকাশিত হয়েছিল ১৯৪০ এর দশকে। ১৯৪৫-এ তিনি প্রথম গল্প রচনা করেন যার নাম ছিল 'প্রমীলার বিয়ে'। তার প্রথম উপন্যাস 'গড় শ্রীখণ্ড'। এটি ধারাবাহিকভাবে প্রকাশিত হয়েছিল সঞ্জয় ভট্টাচার্য সম্পাদিত পূর্বাশা পত্রিকায় ১৩৬০ বঙ্গাব্দের জৈষ্ঠ সংখ্যা থেকে। পরে উপন্যাসটি ১৯৫৭ খ্রিষ্টাব্দে বই আকারে প্রকাশিত হয়। ভারতের স্বাধীনতার আগে পরের সময়কালে পদ্মাপারের পটভূমিকায় রচিত হয়েছিল এই উপন্যাসটি। সমাজের উঁচু এবং নিচু কোনো শ্রেণিই বাদ পড়েনি এই উপন্যাসটি থেকে। তাঁর দ্বিতীয় উপন্যাস 'নয়নতারা'। এটি ১৯৫৩ খ্রিষ্টাব্দের আগস্ট থেকে অক্টোবরের মধ্যে রচিত হয়েছিল। প্রথম সংস্করণে এটি 'নীলভূঁইয়া' নামে প্রকাশিত হয়েছিল। চতুরঙ্গ পত্রিকাতে প্রকাশের সময় এটির নাম ছিল নয়নতারা। নীলভূঁইয়া নামে ট্রিলজি লেখার পরিকল্পনায় প্রথম উপন্যাসটি ছিল নয়নতারা কিন্তু পরে ট্রিলজি লেখার পরিকল্পনা বাতিল হয়ে যায়।


title: অমর মিত্র

text:
১৯৭৪ সালে মেলার দিকে ঘর গল্প নিয়ে বাংলা সাহিত্যে তাঁর আত্মপ্রকাশ। ধীরে ধীরে নিজেকে বিকশিত করেছেন। প্রথম উপন্যাস নদীর মানুষ ১৯৭৮ সালে প্রকাশিত হয় অমৃত পত্রিকায়। প্রথম গল্পের বই মাঠ ভাঙে কালপুরুষ ১৯৭৮ সালে প্রকাশিত হয়।
কলকাতার সুখ্যাত নাট্যদল অভিনয় করেছে চারটি নাটক, তাঁর গল্প ওউপন্যাস অবলম্বনে। যথাক্রমে, ১) পিঙ্কি বুলি ( গল্প বালিকা মঞ্জরী ),২) দামিনী হে ( গল্প আকাল ও অন্য কয়েকটি তাঁরই গল্প)৩) পাসিং শো ( নভেলা পাসিং শো )৪) পুনরুত্থান ( ঐ নামের উপন্যাস )


title: অচিন্ত্যকুমার সেনগুপ্ত

text: ১৯২১ সালে "প্রবাসী" পত্রিকায় নীহারিকা দেবী ছদ্মনামে অচিন্ত্য্যকুমারের প্রথম কবিতা প্রকাশিত হয়। তিনি উপন্যাস ও ছোটগল্প রচনায় বিশেষ কৃতিত্ব দেখান। তিনি উপন্যাসের আঙ্গিকে আবেগপূর্ণ ভাষায় ধর্মগুরুদের জীবনীও (যেমন- "পরমপুরুষ শ্রীরামকৃষ্ণ", চার খণ্ডে (১৯৫২-১৯৫৭)) লিখেছেন। তাঁর প্রথম উপন্যাস "বেদে" (১৯২৮); এটি আঙ্গিক, রচনাভঙ্গি ও বিষয়বিন্যাসে আধুনিক বাংলা সাহিত্যের একটি বিশিষ্ট উপন্যাস। তাঁর লেখায় আধুনিকতা অতি প্রবলভাবে ফুটে উঠেছে। "কাকজ্যোৎস্না" " "প্রথম কদমফুল" তাঁর অন্য দুইটি বিখ্যাত উপন্যাস। ছোটগল্পশিল্পী হিসেবেও তিনি খ্যাত। বিচারবিভাগে চাকরির বদৌলতে তিনি বাংলাদেশের নানা স্থানে ঘুরে বিভিন্ন শ্রেণীর মানুষের সংস্পর্শে আসেন; এইসব অন্তরঙ্গ পরিচিতজনদের জীবনের নানা কাহিনী অচিন্ত্য্যকুমার তাঁর ছোট গল্পগুলিতে নিপুণভাবে এঁকেছেন। "টুটাফাটা" (১৯২৮) তাঁর প্রথম ছোট গল্পের বই। তাঁর স্মৃতিচারণমূলক গ্রন্থ "কল্লোল যুগ" (১৯৫০) পাঠক-মহলে বেশ সাড়া জাগায়।


title: হাওয়ার্ড জ্যাকবসন

text: তাঁর প্রথম উপন্যাস "কামিং ফ্রম বিহাইন্ড" প্রকাশিত হয় ১৯৮৩ খ্রিস্টাব্দে। এ উপন্যাসিটি তিনি লিখেছিলেন ওলভারহাম্পটনে কারিগরি শিক্ষাপ্রতিষ্ঠানে শিক্ষকতা করার সময়। এই প্রতিষ্ঠানের ফুটবল প্রশিক্ষণের একটি বাস্তব ঘটনা নিয়ে এ উপন্যাসের কাহিনীভাগ গঠিত। এটি রম্য-সরাত্মক আলেখ্য। "ইন দ্য ল্যান্ড অব ওজ" প্রচ্ছদনামে একটি ভ্রমণ কাহিনী প্রবাশ করেন ১৯৮৭ খ্রিস্টাব্দে। ১৯৮৭ খ্রিস্টাব্দে। সিডনিতে অবস্থারকালীন সময়কে ঘিরে এটি রচিত। পরবর্তীতে ১৯৯৮ খ্রিস্টাব্দ থেকে প্রকাশিত তাঁর পাঁচটি উপন্যাসই হাস্যরসাত্মক। নারী-পুরুষের সম্পর্ক আর মধ্যযুগ থেকে বিংশ শতাব্দী পর্যন্ত ইংল্যান্ডে ইহুদিদের জীবন-অভিজ্ঞতা এসব রচনার আখ্যানে অবধৃত। ১৯৯৯ খ্রিস্টাব্দে এক স্বল্পবয়স্ক টেবিলটেনিস চ্যাম্পিয়নকে নিয়ে লিখিত হয় উপন্যাস "দ্য মাইটি ওয়ালজার"। ১৯৫০-এর দশকের ম্যানচেস্টার এ উপিন্যাসের পরিপ্রেক্ষিত। লেখক নিজেও পিংপং খেলার ভক্ত। ২০০২ খ্রিস্টাব্দে প্রকাশিত হয় "হুজ সরি নাউ?" এবং ২০০৬ খ্রিস্টাব্দে প্রকাশিত হয় "কালোকি নাইটস"। লেখকের মতে, "এ যাবৎকালে যে কোনো স্থানে, যে কালো লেখার চেয়ে "কালোকি নাইটস" পূর্ণাঙ্গ অর্থে ইহুদি উপন্যাস।" জ্যাকবসন 'দ্য ইনডিপেনডেন্ট' সংবাদপত্রে মুক্ত লেখক হিসেবে সাপ্তাহিক কলামও লেখেন।


title: চিকিৎসা বিজ্ঞান

text: চীনে চিকিৎসা বিষয়ক প্রত্নতাত্ত্বিক যে প্রমাণগুলি পাওয়া যায় তা ছিল ব্রোঞ্জ যুগের নিদর্শন । তখন সেখানে শং রাজবংশের শাসন চলিতেছিল । চীনে অস্ত্রোপচারের জন্য বনজঙ্গল থেকে সংগৃহীত বীজ ব্যবহৃত হতো । Huangdi Neijing ছিল চীনের চিকিৎসা শাস্রের জন্য মাইল ফলক যা ছিল দ্বিতীয় খ্রিস্টপূর্বাব্দের শুরু এবং তৃতীয় শতাব্দীতে লেখা একটি মেডিকেল পাঠ।


title: নীল (উদ্ভিদ)

text: এই গাছের ভেষজ গুণও বিদ্যমান। প্রাচীন ভারতে আয়ুর্বেদ শাস্ত্র মতে, নীলে আছে প্রশস্তি। আধুনিক কবিরাজি চিকিৎসায় নীলের শিকড় ও পাতা নানা অসুখে ব্যবহৃত হয়। পাতার রস মৃগীরোগীর জন্য উপকারী।


title: আকুপাংচার

text: আকুপাংচার ব্যথা ও রোগ নিরাময় করার জন্য ব্যবহৃত প্রাচীন চৈনিক চিকিৎসাপদ্ধতি। শরীরের বিভিন্ন জায়গায় সরু লম্বা সুই ফুটিয়ে চিকিৎসা করা হয়। বহুপুর্বে চীনা চিকিৎসাবিদ্যার একটি গুরুত্বপূর্ণ অংশ ছিলো আকুপাংচার। প্রথমে একটি চিকিৎসা পদ্ধতি হিসেবে তা আবিস্কৃত হলেও পরে তা বিজ্ঞানের স্বীকৃতী পায়নি। আকুপাংচার এর লক্ষ্য হচ্ছে কৌশল। ক্লিনিকের নিয়মিতকরণ আর তার মৌলিক তত্ত্ব রেকর্ড করা।


title: দন্ত্যচিকিৎসা

text: প্রাচীন মিশর- এর বহু পেপিরাসে দাঁতব্যথা, ক্ষয়প্রাপ্ত দাঁত এবং আলগা দাঁতের চিকিৎসার উপায় বর্ণিত আছে। ১৭ শতাব্দিতে লিখিত এডউইন স্মিথ পেপিরাস-এ স্থানচ্যুত ও ভাঙ্গা চোয়ালের চিকিৎসা নিয়ে আলোচনা রয়েছে যেখানে খ্রিস্টপূর্ব ৩০০০ বছরের পান্ডুলিপির প্রতিফলন পাওয়া যায়। ১৮ শতাব্দীতে হামুরাবীর নিয়মাবলী-তে দুইবার শাস্তি হিসেবে দাঁত উত্তোলনের কথা উল্লেখ করা হয়েছে । প্রাচীন মিশর এবং গ্রীক-রোমানদের দেহবশেষ পরীক্ষা করে কৃত্রিম দাঁত তৈরীর প্রচেষ্টা লক্ষ্য করা গিয়েছে। তবে তা নান্দনিক কারণেও করা হয়ে থাকতে পারে।


title: দন্ত্যচিকিৎসা

text: প্রাচীন গ্রিক পণ্ডিত হিপোক্রেটিস ও এরিস্টটল দাঁত ওঠার আদর্শ নমুনা, ক্ষয়প্রাপ্ত দাঁত ও মাড়ির অসুখ ও সাঁড়াশি যন্ত্রবিশেষের ব্যবহারে দাঁত উত্তোলন, তারের ব্যবহারে আলগা দাঁত ও চোয়াল স্থিতিশীল করার মত দন্ত্যচিকিৎসা নিয়ে লেখেন। প্রাচীন মিশরের প্রথম দন্ত্য চিকিৎসক উপাধি দেয়া হয় হাসি-রে কে। মিশরীয়রা প্রতিস্থাপিত দাঁতগুলোকে সোনার তার দিয়ে বেঁধে রাখতেন। রোমান চিকিৎসা বিজ্ঞানের লেখন কর্নেলিয়াস সেলসাস বিস্তারিরভাবে দাঁতের রোগ ও তার প্রতিকারের উপায় নিয়ে লিখেন। ৬৫৯ সালে চীনা চিকিৎসক সু কুং প্রথম দন্ত্যমিশ্রনের(Dental amalgams) উল্লেখ করেন তাং রাজবংশ-এর চিকিৎসাবিজ্ঞানের লেখনিতে, যা জার্মানিতে ১৫২৮ সাথে প্রকাশিত হয়।


title: প্রজেক্ট ৫২৩

text: প্রথম আগ্রহের বিষয় ছিল চ্যাংশ্যাং যা কিনা ‘’ডাইক্রোয়া ফেব্রিফুগা’’ মূলের নির্যাস। ১৯৪০ এর দিকে চীনা বিজ্ঞানীরা দেখান যে চ্যাংশ্যাং "প্লাজমোডিয়ামের" কিছু প্রজাতির বিরুদ্ধে কার্যকরী। এর প্রধান ম্যালেরিয়া বিরোধী উপাদান ফেব্রিফিউজিন পৃথক করে আমেরিকান বিজ্ঞানীরা। কিন্তু প্রকল্পের বিজ্ঞানীরা জানান যে এটি ম্যালেরিয়া প্রতিরোধী হলেও এটি তীব্র ও বিষাক্ত, কুইনাইন থেকে বেশি তীব্র— অর্থাৎ মানবদেহে ব্যবহারের অনুপযোগী। (প্রকল্পটির পর, যৌগটি এখনও তদন্তের মধ্যে আছে এবং এর থেকে মানানসই উপজাত তৈরির চেষ্টা চলছে, যেগুলোর মধ্যে হ্যালোফিউজিনোন হতে পারে ম্যালেরিয়া, ক্যান্সার, ফাইব্রোসিস এবং জ্বালাময় রোগের বিরুদ্ধে কার্যকরী ওষুধ। )


title: তু ইউইউ

text: তু ইউইউ (; জন্মঃ ৩০ ডিসেম্বর ১৯৩০) একজন চীনা চিকিৎসা বিজ্ঞানী, চিকিৎসা রসায়নবিদ এবং প্রশিক্ষক যিনি সর্বাধিক পরিচিত আরটেমিসিনিন ( একে Qinghaosu-ও বলা হয়) এবং ডিহাইড্রোয়ারটেমিসিনিন আবিষ্কারের জন্য যেগুলো ম্যালেরিয়া চিকিৎসায় ব্যবহার হয়ে লক্ষ লক্ষ জীবন বাঁচিয়েছে। ক্রান্তীয় অঞ্চলে দক্ষিণ এশিয়া, আফ্রিকা এবং দক্ষিণ আমেরিকার উন্নয়নশীল দেশসমূহের মানুষের সাস্থ্য উন্নয়নে আরটেমিসিনিন আবিষ্কার ও ম্যালেরিয়া প্রতিরোধে এর ব্যবহার বিংশ শতাব্দীর ট্রপিক্যাল মেডিসিনে একটি যুগান্তকারী ঘটনা হিসেবে গণ্য করা হয়। তাঁর কাজের জন্য তু ২০১১ সালে ক্লিনিকাল মেডিসিনে ল্যাস্কার পুরস্কার এবং ২০১৫ সালে চিকিৎসাবিজ্ঞানে নোবেল পুরস্কার লাভ করেন। তু হচ্ছেন ইতিহাসের প্রথম ল্যাস্কার পুরস্কার বিজয়ী চীনা যিনি চীনে লেখাপড়া করেন এবং যার গবেষণা কর্ম চীনে হয়েছিল।


title: রিকেটস্

text: তুর্কি এবং চিনে তিন বছর পর্যন্ত বয়সের শিশুদের ক্ষেত্রে ভিটামিন ডি এবং রিকেটস্এর মধ্যে একটা উপকারী সমিতি দেখা গিয়েছিল, এটা কোশ্রেন লাইব্রেরিতে একটা নিয়মতান্ত্রিক সমীক্ষায় প্রকাশিত হয়েছিল। যে শিশুরা কোনো চিকিৎসা পায়নি, তাদের তুলনায় তুর্কিতে শিশুরা মাত্র ৪ শতাংশ ভিটামিন ডি পেয়ে রিকেটস্এর উন্নতির সুযোগ পেয়েছিল। চিনে ভিটামিন ডি, ক্যালসিয়াম এবং পুষ্টিগত পরামর্শের সমন্বয়ে রিকেটস্এর ঝুঁকি কমানোর একটা সংযোগ পাওয়া গিয়েছিল।


title: পিছন্দি

text:
পিছন্দি একপ্রকার ফল যার বৈজ্ঞানিক নাম "মাইক্রোকস পানিকুলাটা" ("Microcos paniculata")। এই ফলটিকে বাংলাদেশের বিভিন্ন স্থানে বিভিন্ন নামে অভিহিত করা হয়। কোথাও কোথাও এটি আছার আবার কোথাও আসার, পটকা, ফট্টাশ, দাতই ইত্যাদি নামে পরিচিত। সারা বাংলাদেশেই বন এলাকায় এ ফল গাছ দেখা যায় যদিও চট্টগ্রাম, পার্বত্য চট্টগ্রাম, কক্সবাজার, সিলেট ও ময়মনসিংহের বন-জঙ্গলে বেশী দেখা যায়। এটি একটি বুনো ফল হিসেবে পরিচিত। পিছন্দি গাছ প্রতিকূল পরিবেশে টিঁকে থাকতে পারে। এটি মাঝারি আকারের বৃক্ষ জাতীয় উদ্ভিদ। পিছন্দির ফুল ছোট, সাদা রংয়ের, হালকা সুগন্ধযুক্ত। ফলও ছোট। ফলের ব্যাস মাত্র ০.৮ সেন্টিমিটার। সুগোল ফলটি টিকটিকির ডিমের মতো। ফলের বোঁটা একটু লম্বা। পাকা আছার গুটির রং কালো। পাকা ফল খেতে দানা দানা লাগে।
আছার গাছ তথা মাইক্রোকস পানিকুলাটা'র বেশ ক'টি বৈজ্ঞানিক প্রতিনাম (Synonims) আছে। যথা,


title: চিকিৎসা বিজ্ঞান

text: প্রাচীন চিকিৎসার প্রমাণগুলি পাওয়া গেছে মিশরীয় ঔষধ, বেবিলনিয়ান ঔষধ, আয়ুর্বেদিক ঔষধ (যা ভারতীয় উপমহাদেশে সুপ্রচলিত ছিল), ক্লাসিক্যাল চীনা ওষুধ ( যাকে আধুনিক ঐতিহ্যবাহী চীনা ওষুধের পূর্বসূরি বলে ধারণা করা হয়), প্রাচীন গ্রিক ঔষধ এবং রোমান ঔষধ থেকে।


title: প্রজাতন্ত্রী টেক্সাস

text: ১৮৩৬ এর মে মাসে সম্পাদিত ভেলাস্কো চুক্তি অনুযায়ী টেক্সাস রিও গ্রাণ্ডেকে এর দক্ষিণ ও পশ্চিম সীমা হিসেবে দাবী করে। মেক্সিকো এই চুক্তিকে অবৈধ বলে প্রত্যাখ্যান করে এবং প্রজাতন্ত্রী টেক্সাসের অস্তিত্বকে স্বীকৃতি দিতে প্রত্যাখ্যান করে, যদিও সকল প্রধান শক্তিই একে স্বীকৃতি দেয়। মেক্সকো দৃঢ়ভাবে টেক্সাসকে এর প্রদেশ বলে প্রচার করে। টেক্সাস মেক্সিকোর নিকট হতে স্বাধীন রাষ্ট্রের স্বীকৃতি আদায় করতে চেষ্টা করে, এমনকি আলাপ আলোচনার টেবিলে নুয়েসেসকে এর ভূখণ্ডের সীমানা হিসেবে মানতে রাজী হয়, কিন্তু কোনো ফল ছাড়াই। ব্রিটিশগণ মধ্যস্থতা করতে চাইলেও মেক্সিকিয় সরকার তা প্রত্যাখ্যান করে। ১৮৪৫ সালে যুক্তরাষ্ট্র রিও গ্রাণ্ডের ওপর টেক্সাসের দাবী মেনে নিতে সম্মত হয় যদি টেক্সাস যুক্তরাষ্ট্রে যোগদান করে। মেক্সিকো যুদ্ধের হুমকি দেয়, যদি সংযুক্তি সংঘটিত হয়।


title: তাইওয়ান–মেক্সিকো সম্পর্ক

text: ১৯৪৯ সালের শুরুতে মেক্সিকো প্রজাতন্ত্রী চীনের কুওমিন্টাংয়ের সাথে সম্পর্ক রাখা শুরু করে। তবে ১৯৭১ সালে মেক্সিকোর সাথে প্রজাতন্ত্রী চীন তথা তাইওয়ানের আনুষ্ঠানিক সম্পর্ক ভেঙে যায়। কারণ মেক্সিকো জাতিসংঘ সাধারণ পরিষদ রেজোল্যুশন ২৭৫৮-এ গণপ্রজাতন্ত্রী চীনের পক্ষে ভোট দিয়ে জাতিসংঘে চীনের পক্ষ থেকে প্রতিনিধিত্বকারী রাষ্ট্র হিসেবে গণপ্রজাতন্ত্রী চীনের অবস্থানের পক্ষেই থাকে। ইউএন রেজোল্যুশন ২৭৫৮ এর পর থেকে মেক্সিকো গণপ্রজাতন্ত্রী চীনের সাথে আনুষ্ঠানিকভাবে কূটনৈতিক সম্পর্ক রাখছে, আর প্রজাতন্ত্রী চীনের সাথে ১৯৭২ সাল থেকে কূটনৈতিক সম্পর্ক বজায় রাখছে অনানুষ্ঠিকভাবে।


title: টেক্সাস

text: টেক্সাস স্বাধীন হলেও দু'টি প্রতিপক্ষ টেক্সান দলের মাঝে চরম রাজনৈতিক মতবিরোধ দেখা দেয়। লামারের নতৃত্ব জাতীয়তাবাদী অংশটি টেক্সাসের স্বাধীনতা সুসংহত করে এর সীমানা প্রশান্ত মহাসাগর পর্যন্ত বিস্তৃত করার উদ্যোগে ব্রতী হয়। আমেরিকার আদিবাসীদেরকেও তারা টেক্সাস থেকে বহিস্কারের সিদ্ধান্ত নেয়। অন্যদিকে স্যাম হিউস্টনের নেতৃত্ব প্রতিপক্ষ দলটি যুক্তরাষ্ট্রের সাথে টেক্সাসের একীভূত হয়ে যাওয়া এবং আদিবাসীদের সাথে শান্তিপূর্ণ সহাবস্থানের পক্ষে অবস্থান গ্রহণ করে। এ ঘটনার সূত্র ধরে ১৮৪২ সালে স্যাম হিউস্টন টেক্সাসের রাজধানী অস্টিন থেকে হিউস্টনে স্থানান্তরের চেষ্টা করেন। ইতিহাসে এটিকে টেক্সাসের আর্কাইভ যুদ্ধ হিসেবে পরিচিত।


title: টেক্সাস

text:
টেক্সাস মার্কিন যুক্তরাষ্ট্রের একটি অঙ্গরাজ্য। ১৮৪৫ সালে যুক্তরাষ্ট্রের ২৮তম অঙ্গরাজ্য হিসেবে টেক্সাস অন্তর্ভুক্ত হয়।
আয়তন এবং জনসংখ্যা উভয় দিক থেকেই টেক্সাস যুক্তরাষ্ট্রের দ্বিতীয় বৃহত্তম অঙ্গরাজ্য । যুক্তরাষ্ট্রের মধ্যবর্তী অংশের সবচেয়ে দক্ষিণের রাজ্য টেক্সাসের দক্ষিণে রয়েছে মেক্সিকোর সাথে সুদীর্ঘ আন্তর্জাতিক সীমারেখা। সীমান্তবর্তী অন্যান্য অঙ্গরাজ্যের মাঝে রয়েছে পশ্চিমে নিউ মেক্সিকো, উত্তরে ওকলোহামা , উত্তর-পূর্বে আরকানসাস এবং পূর্বে লুইজিয়ানা।


title: প্রজাতন্ত্রী টেক্সাস

text: প্রজাতন্ত্রী টেক্সাস ছিল উত্তর আমেরিকার যুক্তরাষ্ট্র এবং মেক্সিকোর মধ্যবর্তী একটি ক্ষণস্থায়ী দেশ, যা ১৮৩৬ হতে ১৮৪৫ সাল পর্যন্ত বিদ্যমান ছিল। টেক্সাস বিদ্রোহের ফলস্বরূপ মেক্সিকো হতে বিচ্ছিন্ন হওয়া একটি প্রজাতন্ত্র হিসেবে এর উৎপত্তি, দেশটির অধিভূক্ত সীমানা কেবল বর্তমান মার্কিন অঙ্গরাজ্য টেক্সাসই নয়, বরং বর্তমান সময়ের নতুন মেক্সিকো, ওকলাহোমা, কান্সাস, কলোরাডো, এবং ওয়াইয়োমিং এর অংশবিশেষ নিয়ে বিস্তৃত ছিল। যুক্তরাষ্ট্রের সহিত পূর্ব সীমানা এ‌ডাম্স-ওনিস চুক্তির মাধ্যমে নির্ধারিত হয়, এই চুক্তি ১৮১৯ সালে যুক্তরাষ্ট্র এবং স্পেনের মধ্যে সম্পাদিত হয়। মেক্সিকোর সহিত এর দক্ষিণ এবং সর্বপশ্চিমের সীমানা প্রজাতন্ত্রের জীবদ্দশায় সর্বসময়ের জন্য বিতর্কিত ছিল, যখন টেক্সাস সীমানা হিসেবে দাবী করে রিও গ্রাণ্ডেকে এবং মেক্সিকো নুয়েসেস নদীকে সীমানা হিসেবে দাবী করে। এই বিরোধই পরবর্তীতে টেক্সাস সংযুক্তির পর আমেরিকা ও মেক্সিকোর মধ্যে সংঘটিত মার্কিন-মেক্সিকিয় যুদ্ধের সূত্রপাত ঘটায়।


title: টেক্সাস

text:
১৮৩৫ সালের আগে টেক্সাস মেক্সিকোর অধীনে ছিল। মেক্সিকোতে সেসময় ফেডারালিস্ট এবং সেন্ট্রালিস্টদের মাঝে চরম উত্তেজনা বিরাজ করছিল। এই উত্তেজনার রেশ ধরে ১৮৩৫ সালের শেষদিকে টেক্সানরা ব্যাটল অফ গনজালেসে মেক্সিকোর সাথে সশস্ত্র সংঘাতে জড়িয়ে পড়ে। পরবর্তী দু'মাসের মধ্যেই মেক্সিকো টেক্সাসের সবগুলো যুদ্ধে পরাজয় বরণ করে। টেক্সাস সে সময় প্রতিনিধি নির্বাচন করে, যারা অন্তর্বর্তী সরকার গঠন করে। তবে অভ্যন্তরীণ সংঘাতে এই সরকার শীঘ্রই ক্ষমতা হারায়। ফলে ১৯৩৬ সালের প্রথম দু'মাস টেক্সাস বস্তুত সরকারবিহীন অবস্থায় থাকে।
রাজনৈতিক এ গোলযোগের মাঝে মেক্সিকোর তদানীন্তন রাষ্ট্রপতি এন্টোনিও লোপেজ ডি সান্তা আনা টেক্সাস বিদ্রোহ দমন করতে নিজেই সেনাবাহিনী নিয়ে অগ্রসর হন।প্রাথমিকভাবে মেক্সিকোর অভিযান সফল হতে থাকে। জেনারেল হোসে ডি উরেয়া উপকূলজুড়ে টেক্সান প্রতিরোধ গুঁড়িয়ে দেন। মেক্সিকান সেনাবাহিনী কর্তৃক এসময় গোলিয়াদ গণহত্যার ঘটনা ঘটে।ব্যাটল অফ আলামোতে ১৩ দিন সান্তা আনার সৈন্যদল কর্তৃক অবরুদ্ধ থাকার পর টেক্সান প্রতিরোধ যোদ্ধারা পরাস্ত হয়। পরাজয়ের খবরে টেক্সাসের বসতি স্থাপনকারীদের মাঝে ব্যাপক উদ্বেগের সৃষ্টি হয়। নির্বাচিত টেক্সান প্রতিনিধিরা সম্মেলনের মাধ্যমে দ্রুত টেক্সাসের স্বাধীনতা ঘোষণা করতে উদ্যোগী হন। ১৮৩৬ সালের ২রা মার্চ টেক্সাস মেক্সিকো থেকে আনুষ্ঠানিকভাবে স্বাধীন হওয়ার ঘোষণা দেয়। অন্যান্য অনেক বসতি স্থাপনকারীর মত নব গঠিত সরকারও অগ্রসরমান মেক্সিকান সেনাবাহিনীর হাত থেকে বাঁচতে পালিয়ে যায়। কয়েক সপ্তাহ পিছু হটার পর স্যাম হিউস্টনের নেতৃত্বে টেক্সান বাহিনী ব্যাটল অফ স্যান জানকিতো তে সান্তা আনার সেনাবাহিনীকে আক্রমণ এবং পরাজিত করতে সমর্থ হয়। মেক্সিকান রাষ্ট্রপতি সান্তা আনা গ্রেপ্তার হয়ে ভালেস্কোর চুক্তি সাক্ষরে বাধ্য হন। ফলে যুদ্ধের আনুষ্ঠানিক সমাপ্তি ঘটে।


title: বাংলাদেশ–মেক্সিকো সম্পর্ক

text: দ্বিপাক্ষিক অর্থনৈতিক কর্মকাণ্ড সম্প্রসারণে দুই দেশই নিজেদের আগ্রহের কথা প্রকাশ করেছে। ২০১১ সালে বাংলাদেশের একটি ব্যবসায়ী দল মেক্সিকোতে দ্বিপাক্ষিক বাণিজ্য ও বিনিয়োগ করার মত মৌলিক ক্ষেত্রের সন্ধানে মেক্সিকো সফর করে। ২০১৩ সালে দ্বিপাক্ষিক বাণিজ্যের সুযোগবৃদ্ধি এবং সেইসাথে চোরাচালানি রোধকল্পে প্রশাসনিক সহায়তার জন্য একটি চুক্তি স্বাক্ষর করে। জলবায়ু পরিবর্তন ও দারিদ্র্য খাতে সহযোগিতাকেও দুই দেশের পারস্পরিক সাহায্যের অন্যতম খাত হিসেবে চিহ্নিত করা হয়েছে।


title: টেক্সাস

text: যুক্তরাষ্ট্রের সবচেয়ে জনবহুল ১০ টি শহরের মাঝে ৩ টিরই অবস্থান টেক্সাসে. এ তিনটি শহর যথাক্রমে হিউস্টন,ডালাস এবং স্যান অ্যান্টোনিও। যুক্তরাষ্ট্রের বড় পঁচিশটি শহরের মাঝেও এছাড়াও রয়েছে টেক্সাসের অস্টিন , ফোর্ট ওয়ার্থ এবং এল প্যাসো শহর। অন্তত ১০ লাখ বা তদূর্ধ্ব জনসংখ্যার চারটি মেট্রোপ্লেক্স হল ডালাস-ফোর্ট ওয়ার্থ-আর্লিংটন , হিউস্টন-সুগারল্যান্ড-বে টাউন, স্যান অ্যান্টোনিও-নিউ ব্রন্সফেল, অস্টিন-রাউন্ড রক-স্যান মার্কোস । এর মাঝে ডালাস-ফোর্ট ওয়ার্থ-আর্লিংটন মেট্রোপ্লেক্সের বাসিন্দা প্রায় ৬৩ লাখ মানুষ। হিউস্টন মেট্রোপলিটন এলাকায় বাস করে ৫৭ লাখ জন। টেক্সাসের সবচেয়ে উল্লেখযোগ্য তিনটি আন্তঃ-রাজ্য হাইওয়ে যথাক্রমে আই-৩৫ চলে গেছে ডালাস-ফোর্ট ওয়ার্থ থেকে দক্ষিণে অস্টিন হয়ে স্যান অ্যান্টোনিও । আই-৪৫ সংযুক্ত করে ডালাস আর হিউস্টনকে । আর আই-১০ সংযুক্ত করেছে স্যান অ্যান্টোনিও এবং হিউস্টিনকে। এ তিনটি হাইওয়ের শীর্ষের তিনটি বড় শহর এবং মধ্যবর্তী ত্রিভুজাকৃতি এলাকাতেই মূলত টেক্সাসের সবচেয়ে জনবহুল অন্যান্য শহরের এবং কাউন্টির অবস্থান । রাজ্যের জনসংখ্যার তিন চতুর্থাংশ মূলত এই অঞ্চলটিতেই বাস করে। ডালাস এবং হিউস্টন বিশ্বের বেটা সিটিগুলির মাঝে ইতোমধ্যেই স্বীকৃত ।


title: হারিকেন হেনরি (১৯৭৯)

text: যদিও হেনরি অন্যান্য হেরিকেনের মত ভুমিতে এত প্রভাব বিস্তার করেনি,কিন্তু এই ঝড় মেক্সিকর দক্ষিণ পশ্চিম অঞ্চল সহ বিভিন্ন রাজ্যের জন্য হুমকির কারণ হয়। মেক্সিকান পূর্বাভাস কর্তৃপক্ষ উপসাগরীয় অঞ্চলে একজন উপদেষ্টা নিয়োগ করেন। ভারাক্রুজের সরকার তেল সমৃদ্ধ অঞ্চলে সম্ভাব্য বন্যার জন্য সতর্কতা জারি করেন। ইস্কটকের তেল সমৃদ্ধ যে ৩১০ টন ঘূর্ণিঝড় প্রতিরোধী স্টিল ক্যাপ তৈরি করা হয়েছিল, ঝড়ে এটির ব্যাপক ক্ষতি হয়। হারিকেন হেনরির জন্য ব্যাপক বাতাস, তীব্র বাতাস এবং কিউডাড ডেল কারমেনে,কেসপেচে ব্যাপক বন্যা হয় এবং ২০০০ মানুষকে ঘর ছাড়তে বাধ্য করে। শহরে সমুদ্রের উচ্চতার চেয়ে প্রায় ১২ ইঞ্চি (৩০৫ মি.মি.) উচ্চতায় পানি প্রবাহিত হয়। হেনরির সহোযোগিতায় মেক্সিকোতে সবচেয়ে বেশি বৃষ্টিপাত রেকর্ড করা হয় সলোসাকিয়াপানে ১৯.৫৯ ইঞ্চি (৪৯৮ মি.মি.)।


title: টেক্সাস

text: রাজ্যের সীমানা তিনদিকে নির্ধারিত হয়েছে নদী দিয়ে।মেক্সিকোর সাথে পুরো বিভাজনরেখা বরাবর চলে গেছে রিও গ্রান্দে নদী। রেডরিভার নির্ধারণ করে টেক্সাসের সাথে ওকলাহোমা এবং আরকানসাসের সীমানা। পূর্বে সাবিনে নদী টেক্সাস এবং লুইজিয়ানাকে বিভাজন করেছে।


title: প্যারামোর

text:
২০০২ সালে মাত্র তের বছর বয়সে হেইলেই উইলিয়ামস মিসিসিপি থেকে টেনেসিতে চলে আসে ও যেখানে সে হাই স্কুলে দু’ভাই জোস ফারো ও জ্যাক ফারোর দেখা পায়।ব্রেট ম্যানিং-এর কাছে তিনি ভোকালের তালিম নিতে থাকেন আসার কিছু পরেই।ব্যান্ডটা আনুষ্ঠানিকভাবে ২০০৪ সালে গঠিত হয়।
২০০৫ সালের ১৪ই জুলাই তাদের প্রথম অ্যালবাম অল উই নো ইজ ফলিং মুক্তি পায় ও বিলবোর্ডের ৩০তম স্থান পায়। প্যারামোর তাদের প্রথম একক গান প্রেসার বের করে ঐ অ্যালবাম থেকে ও ভিডিও বানায়। কিন্তু তা ব্যর্থ হয় শ্রোতাদের মনোযোগ আকর্ষণ করতে। ২০০৭ সালের জানুয়ারীতে তাদের অ্যালবাম রায়টের কাজ শুরু করে যা জুনের ১২ তারিখে প্রকাশিত হয়। এই অ্যালবামটি বিলবোর্ডে ২০তম ও ইংল্যান্ডে ২৪ তম স্থান পায় এবং আমেরিকাতে প্রথম সপ্তাহে ৪৪০০০ কপি বিক্রি হয়। ১১ অক্টোবর ২০০৭ সালে প্যারামোরের মিউজিক ভিডিও ক্র্যাশক্র্যাশক্র্যাশ আমেরিকাতে মুক্তি পায় রায়ট অ্যালবাম থেকে পরবর্তী একক গান হিসেবে। এই ভিডিওতে দেখা যায় একটা খোলা মরুভূমিতে প্যারামোর ব্যান্ডের ওপর গোয়েন্দাগিরি করা হচ্ছে ও পরে তাদের বাদ্যযন্ত্র ভেঙ্গে ফেলা হয়। ১৯শে নভেম্বর এই গানটা আমেরিকাতে প্রকাশিত হয় ও ১২ই নভেম্বর ইংল্যান্ডে প্রকাশিত হয়।
প্যারামোর ২০০৮ সালে ৫০তম গ্রামি অ্যাডওয়ার্ডে সেরা নতুন শিল্পী হিসেবে পুরস্কারের জন্য মনোনীত হয়। কিন্তু এ্যামি ওয়াইন হাউজের কাছে পরাজিত হয়। হেইলেই উইলিয়ামস ব্যান্ডটি মেয়ে ভিত্তিক প্রসঙ্গে বলেন যে প্যারামোর মেয়ে প্রধান ব্যান্ড না এবং এটা গান করে মানুষ যাতে সংগীত পছন্দ করে, এজন্য না যে লোকেরা আমার যৌনতা নিয়ে কথা বলবে। প্যারামোর এমটিভির জন্য আনপ্লাগড কনসার্টে অংশ নেয়। ২০১০ সালে মে মাসে তারা ঘোষণা করে যে তারা নভেম্বরে সংক্ষিপ্ত সময়ের জন্য ইংল্যান্ড সফরে যাবে।


title: ইভা পেরন

text:
ইভার জীবনে পুরুষদের সম্পর্কে যেসব তথ্য পাওয়া যায় তাতে গড়মিল রয়েছে। ১৫ বছর বয়সে জোসে আরমানি নামের এক দ্বিতীয় শ্রেণির ট্যাঙ্গো গায়ককে তাকে বুয়েনেস এইরেসে নিয়ে যাওয়ার বিনিময়ে দেহদান করার প্রস্তাব করেন। যুবকটি রাজি হয় এবং ইভা রাজধানীতে আসতে পারেন। (এই কাহিনীটি পরে পরিবর্তন করে জনপ্রিয় গায়ক অগাস্তিন ম্যাগালিসকে ইভার প্রথম প্রেমিক বলা হয়)।
রাজধানীতে এসে ইভা বুঝতে পারেন, এতো বড়ো শহরে একজন ট্যাঙ্গো গায়ক তার জন্য বিশেষ কিছুই করতে পারবে না। ১৫ বছর বয়সে তিনি শহরের নামকরা পত্রিকা প্রকাশক এমিলিও কারস্কুলোভিচের গলায় ঝুলে পড়েন। তারপর তিনি একে একে গড়িয়ে যান আরও উপযুক্ত লোকদের কাছে। তারা হলো ফটোগ্রাফার ও প্রযোজক। যারা তাকে চেনে তাদের অনেকেই বলেছে, ইভা মূলত ধূর্ত, শীতল ও অযৌন মহিলা, যার স্বার্থ ক্ষমতায়, প্রেমাকাক্সক্ষী সে নয়। কিন্তু যে যাই বলুক ইভার আকর্ষণ করার ক্ষমতা ছিলো এবং সে ক্ষমতা তিনি প্রয়োগ করেন নামকরা লিলিও থিয়েটারের মালিক রাফায়েল ফুরতুসোকে এবং অভিনয় মঞ্চে জায়গা করে নেন। এক সাবান কারখানার মালিককে প্রেম বিলিয়ে তিনি পেতেন প্রচুর দামি প্রসাধনী।